ஊழலை அகற்ற ஒரேதீர்வு ஆன்மிகம் தான்


ஊழலையும், தற்கொலையையும் தடுக்க ஒரே தீர்வு ஆன்மீகம் தான். மகரஜோதி குறித்து பிறர் சொல்வதை யாரும் கேட்க வேண்டாம். அது பக்தர்களின் நம்பிக்கை. அவரவர் மனதில் உள்ளவை. என வாழும் கலை அமைப்பின் நிறுவனர் ஸ்ரீ ஸ்ரீரவிசங்கர்ஜி ஆணித்தரமாக தெரிவித்தார்.
கேரளாவில் சுற்றுப் பயணம் மேற்கொண்டுள்ள, வாழும் கலை அமைப்பின் நிறுவன தலைவர் ஸ்ரீ ஸ்ரீரவிசங்கர்ஜி கடந்த ஞாயிறன்று கோழிக்கோடு சுவப்னகிரி பகுதியில், ஆனந்தோற்சவத்தில் கலந்து கொண்டார். அப்போது அவர் பேசுகையில், “கேரள மாநிலத்தில் தற்கொலை செய்து கொள்பவர்களின் எண்ணிக்கை அதிகம். 
அதேபோல், நாடு முழுவதும் ஊழல் மலிந்து வருகிறது. தற்கொலையைத் தடுக்கவும், ஊழலில் இருந்து நாட்டை மீட்கவும் ஆன்மீகம் தான் ஒரே தீர்வு. அனைவருக்கும் ஆன்மீக மனப்பான்மை அவசியம் தேவை. 
சொந்த விஷயங் களை பற்றி மட்டும் கலைப்படக் கூடாது. ஒவ்வொருவரும் நாட்டிற்காகவும், இச்சமுதாயத்திற் காகவும் மட்டுமே கலைப்பட வேண்டும். மகரஜோதி என்பது பக்தர்களின் நம்பிக்கை. 
பக்தர்களின் நம்பிக்கைக்கு மாறாக, பலர் விமர்சனம் செய்யக் கூடம். அது குறித்து பக்தர்கள் கேட்வோ, கவலைப்படவோ வேண்டியதில்லை. மகரஜோதி என்பது பக்தர்களின் மனதில் உள்ளது. அதை தியானத்தின் மூலம் கண்டறிய வேண்டும். ஆன்மீகம் என்பதும், மூட நம்பிக்கை என்பதும் வெவ்வேறு. 
அதை ஒன்றாக கருத முடியாது” என்றார்.
முன்னதாக, அங்கு அவர் சுதர்சன பூசை நடத்தினார். நிகழ்ச்சியில், கலெக்டர் சலீம் உட்பட பெருந் திரளானோர் கலந்து கொண்டனர்.

