தி.மு.க.வை யாராலும் அசைக்க முடியாது!


செயற் குழுக் கூட்டத்தில் கருணாநிதி
பேரவைத் தேர்தலில் தி.மு.க. வுக்கு ஏற்பட்ட தோல்வியால் புண்பட்டிருப்பதாகக் கூறிய தி.மு.க. தலைவர் கருணாநிதி இது நமக்கு நாமே ஏற்படுத்திக் கொண்ட முடிவு என்றார்.
கோவையில் சனிக்கிழமை நடந்த தி.மு.க. வின் தலைமைச் செயற்குழுக் கூட்டத்தில் அவர் பேசியது, “நடந்து முடிந்த பேரவைத் தேர்தலில் தி.மு.க. மகத்தான வெற்றி பெறும் என்ற நம்பிக்கையோடு இருந்த நிலையில், நேர்மாறான விளைவு களின் காரணமாக இப்போது ஆளுங் கட்சியாக இல்லாவிட்டாலும், எதிர்க் கட்சியாகக் கூட இருக்கக் கூடிய நிலை யைப் பெற முடியவில்லை. எதிர்க்கட்சிக் குழுக்களில் ஒன்றாக தி.மு.க. இடம் பெற்றிருக்கக் கூடிய நிலையில் செயற்குழு நடந்து கொண்டிருக்கிறது.
இத்தகைய நிலை யாரால் ஏற்பட்டது என்று சிந்திப்பதைக் காட்டிலும், நமக்கு நாமே ஏற்படுத்திக் கொண்ட முடிவு என்பதே மறு கேள்விக்கு இடமில்லாத உண்மை. இதை நீங்களும் உணர்ந்திருப் பீர்கள். நான் உணர்ந்த காரணத்தாலேயே இதைச் சொல்கிறேன்.
ஒவ்வொருவரும் நம்முடைய உள்ளத் தைத் தொட்டுப் பார்த்து, நெஞ்சைத் தடவிப் பார்த்து, தெரிந்து கொண்டிருக்கின்ற அந்த உண்மையை மீண்டும் மீண்டும் கிளறி யாரையும் புண்படுத்த விரும்ப வில்லை. ஏனெனில் தி.மு.க. இன்று புண்பட்டி ருக்கிறது. அதோடு நானும் புண்பட்டி ருக்கிறேன். இதை ஆற்றிக் கொள்ள மீண்டும் தி.மு.க. வின் ஆற்றல் பெருகும் காலம் நிச்சயம் வரும். வரவேண்டும் என்பதற்காகவே இன்றைக்கு பூஜ்ய நிலையில் இருந்து ஆரம்பிக்கிறோம்.
பதவிகளுக்காகவோ, ஆடம்பரங்களுக் காகவோ ஆரம்பிக்கப்பட்ட இயக்கம் அல்ல தி.மு.க. ஒரு கட்சியின் வெற்றி, தோல்விகளால் ஒரு கொள்கை நிர்ணயி க்கப்படுகிறது என்று யாரும் சொல்ல முடியாது. 
அ.தி.மு.க வின் வெற்றி, அக் கட்சியின் கொள்கைக்கு கிடைத்த வெற்றி என்று ஒரு முட்டாள் கூட சொல்லமாட்டான். யாருக்கு வெற்றி கிடைக்கிறதோ இல்லையோ, தி.மு.க. வுக்கு கிடைத்துள்ள தோல்வி, நமது கொள்கை, லட்சியம், எதிர்காலத்துக்குக் கிடைத்த தோல்வி என்பதை மறந்துவிடக் கூடாது. இதை எண்ணி ஒவ்வொரு தொண் டனும் கண்ணீர் விட்டுக் கொண்டி ருக்கின்றனர்.
முன்னாள் பிரதமர் ராஜீவ்காந்தி கொல்லப்பட்டபோது, ஒரேயொரு இடத் தில் மட்டுமே தி.மு.க.வால் வெற்றி பெற முடிந்தது. துறைமுகம் தொகுதியில் வெற்றி பெற்ற நான், அதையும் ராஜி னாமா செய்தேன். அக்கால கட்டத்தில் கூட பல தொகுதிகளைப் பிடித்து ஆட்சியை அமைத்தோம் என்றால் அந்தக் காலம் வராமல் போகாது. 
ஆகவே, இதை தோல்வியாக நினைக்க வேண்டாம். தி.மு.க. சந்திக்காத தோல்விகள் இல்லை. இக் கூட்டத்துக்கு வந்திருக்கும் பலரும் தேடப்படுபவர்களாக, வேட்டையாடப்படு பவர்களாக இருக்கும் நிலை ஏற்பட்டி ருக்கிறது. அதற்காக நாம் நிலை குலைந்து போய்விடவில்லை. இச் சூழலிலும் செயற் குழுவுக்கு வந்திருக்கும் கூட்டம், தி.மு.க. வை யாராலும் அழிக்க முடியாது என்பதைக் காட்டுகிறது.
தி.மு.க. எஃகு கோட்டை, இது ஊதி அலைக்கழிக்கப்படும் துரும்பல்ல. தி.மு.க. என்ற தூணை யாராலும் ஆட்டவோ, அசைக்கவோ முடியாது. பெரியார், அண்ணா காலத்தில் இருந்து பல்வேறு போட்டிகளைச் சந்தித்து தியாக உள்ளத்துக்குச் சொந்தக்காரர்கள் தி.மு.க. வினர் தான் என்பதை நிரூபித்திருக்கிறோம்.
இப்போது தி.மு.க. வுக்கு ஏற்பட்டிருக்கும் நெருக்கடி புதியது அல்ல. வீரபாண்டி ஆறுமுகம் தேடப்படுகிறார் என்பது மாத்திரமல்ல. நானே தேடப்பட்டவன் தான். தி.மு.க. வின் முக்கிய நிர்வாகிக ளெல்லாம் தேடப்பட்டவர்கள் தான்.
கடந்த முறை, ஜெயலலிதா ஆட்சிப் பொறுப்பேற்ற அடுத்த சில நாட்களிலேயே என்னை பாடுபடுத்தி சிறையில் அடைத்தார் என்றும் கூறினார்.
