ரமழானில் ஒரு நாள்...!


ஒரு முஸ்லிம் ரமழானில் தனது ஒருநாள் வாழ்வை எவ்வாறு பயனுள்ள, நன்மைகள் நிறைந்த ஒன்றாகத் திட்டமிட்டுக் கொள்ள லாம் என்பதற்கான மாதிரி வழிகாட்டல் ஒன்றை கீழே தருகிறோம். இதனை அடிப்படையாகக் கொண்டு ரமழானின் ஒவ்வொரு நாளையும் உச்ச பயனுள்ளதாக அமைத்துக் கொள்ள முயற்சி எடுப்போம்.
தஹஜ்ஜுத் “மறுமையைப் பயந்து தன் இரட்சகனின் அருளில் ஆதரவு வைத்து இரவு காலங்களில் சிரம்பணிந்தவராகவும் நின்றவராகவும் அல்லாஹ்வை வணங்கிக் கொண்டிருக்கிற அவரா அல்லது (இணை வைப்பவரா) சிறந்தவர்?” (அஸ்ஸ¤மர்: 09) என்று அல்குர்ஆன் வினவுகிறது.
ஸஹர்: “நீங்கள் ஸஹர் உணவருந்துங்கள். அது பரகத் பொருந்தியது.” என நபியவர்கள் கூறினார்கள். (புகாரி, முஸ்லிம்)
ஸ¤பஹ் தொழுகைக்கான அதான் ஒலிக்கும் வரை இஸ்திஃபார்:
“அதிகாலை வேளைகளில் அவர்கள் அல்லாஹ்விடம் பாவமன்னிப்புக் கோருவார்கள்” (அத்தாரியாத்:18) என நல்லடி யார்கள் பற்றி அல்குர்ஆன் கூறுகிறது.
ஸ¤பஹ் தொழுகையின் முன்னைய ஸ¤ன்னத் தொழுகையை நிறைவேற்றல்:
“பஜ்ர் தொழுகையின் இரண்டு ரக்அத் ஸ¤ன்னத் எனக்கு உலகையும் அதிலுள்ள அனைத்தையும் விட மிகவும் விருப்பத்துக்குரியது” என நபியவர்கள் கூறினார்கள். (முஸ்லிம்)
ஸ¤பஹ் தொழுகைக்கு நேரகாலத்துடன் ஜமாஅத்துடன் தொழ பள்ளிவாசலுக்குச் செல்லுதல்: நபியவர்கள் கூறினார்கள், “ஸ¤பஹ் தொழுகையிலும் இஷா தொழுகையிலும் இருக்கும் நன்மையை மக்கள் அறிவார்களாயின் அவையிரண்டுக்குமாக தவழ்ந்தேனும் வருவார்கள்.” (புகாரி, முஸ்லிம்)
இகாமத் சொல்லப்படும் வரையில் திக்ர், துஆ போன்றவற்றில் ஈடுபடல்.
“அதானுக்கும் இகாமத்துக்கும் இடையில் செய்யப்படும் பிரார்த்தனை மறுக்கப்படமாட் டாது” (அஹ்மத், திர்மிதி, அபூதாவுத்)
சூரிய உதயம் வரையில் பள்ளிவாசலில் அமர்ந்து திக்ர், அல்குர்ஆன் ஓதலில் ஈடுபடல், இந்நேரத்தில் காலைநேர திக்ர்களையும் ஓதலாம். நபி ஸல்லல்லாஹு அலைஹி வஸல்லம் அவர்கள் சுபஹ் தொழுகையை நிறைவேற்றிவிட்டு சூரியன் உதயமாகும் வரை மஸ்ஜிதிலே அமர்ந்திருப்பார்கள்.
ளுஹாவின் இரண்டு ரக்அத்துகள்: நபி ஸல்லல்லாஹு அலைஹி வஸல்லம் அவர்கள் கூறினார்கள், “யார் ஸ¤பஹ் தொழுகையை ஜமாஅத்துடன் தொழுது பின்னர் சூரியன் உதயமாகும் வரை அமர்ந்திருந்து திக்ர் செய்து பின்னர் 2 ரக்அத்துக்கள் தொழுகிறாரோ அவருக்கு ஒரு ஹஜ்ஜும் ஒரு உம்ராவும் செய்த நன்மை முழுமையாகக் கிடைக்கும்.” 
(திர்மிதி)
“யா அல்லாஹ் இன்றைய தினத்தின் நன்மைகளை உன்னிடம் தேடுகிறேன். அதன் வெற்றியையும் உதவியையும் ஒளியையும் பரக்கத்தையும் நேர்வழியையும் வேண்டுகிறேன். இன்றைய தினத்தின் தீங்கையும் இதன் பிறகு ஏற்படும் தீங்கையும் விட்டு பாதுகாவல் தேடுகிறேன்” என்று நபியவர்கள் பிரார்த்திப்பார்கள்” (அபூதாவுத்)
நன்மையை நாட்டம் வைத்து சிறிதளவு உறக்கம் கொள்ளல்: முஆத் ரழியல்லாஹு அன்ஹு அவர்கள் கூறினார்கள், “நான் எனது வணக்கத்தில் நன்மையை எதிர்பார்ப்பதுபோல தூக்கத்திலும் நன்மையை எதிர்பார்க்கிறேன்”
கற்றலில் அல்லது உத்தியோகத்தில் ஈடுபடல்: நபியவர்கள் கூறினார்கள், “தனது உழைப்பின் மூலம்தான் ஒருவன் சிறந்த உணவைச் சாப்பிட முடியும். அல்லாஹ்வின் நபி தாவூத் (அலை) தனது உழைப்பால் உண்பவராக இருந்தார்.” (புகாரி)
நாள் முழுவதும் இறைதியானத்தில் திளைத்திருத்தல்: நபி ஸல்லல்லாஹு அலைஹி வஸல்லம் அவர்கள் கூறினார்கள், “சுவனவாசிகள், தாம் அல்லாஹ்வின் நினைவு இல்லாத நிலையில் கடத்திய நேரங்களுக்காக மறுமையில் கைசேதப்பட்டுக் கொள்வார்கள்.” (தபராணி)
அன்றைய நாளுக்கான தருமம் மலக்குகளின் பிரார்த்தனையை உணர்வுபூர்வமாக உள்ளத்தில் கொள்ளல். “யா அல்லாஹ் செலவு செய்வோருக்கு பிரதியீட்டைக் கொடுப்பாயாக!
ளுஹர் தொழுகையை அதற்குரிய நேரத்தில் ஜமாஅத்துடன் நிறைவேற்றல். இப்னு மஸ்ஊத் ரழியல்லாஹு அன்ஹு அவர்கள் அறிவிக்கிறார்கள். “அல்லாஹ்வின் தூதர் இறைவழிகாட்டலின் வழிமுறைகளை கற்றுத்தந்தார்கள். இறைவழி காட்டலின் வழிமுறைகளுள் ஒன்றுதான் அதான் சொல்லப்படுகின்ற மஸ்ஜிதில் தொழுகையை நிலைநாட்டுவதாகும்.”
நன்நோக்கத்துடன் சிறிது ஓய்வு கொள்ளல்: “உமது உடம்புக்கு நீ செலுத்த வேண்டிய கடமை இருக்கிறது” என்று நபியவர்கள் கூறியுள்ளார்கள்.
