இளவயதினர் மத்தியில்எய்ட்ஸ் நோய் தீவிரம்!


இலங்கையில் எய்ட்ஸ் வியாதியினால் பீடிக்கப்படுவோரில் இளவயதினரே கூடுதலாக உள்ளதாக சுகாதாரத் திணைக்கள வட்டாரங்கள் தகவலொன்றை வெளியிட்டுள்ளன. இளைஞர் சமுதாயத்தின் எதிர்காலம் தொடர்பான எச்சரிக்கையாகவே இத்தகவலைக் கொள்ள வேண்டியுள்ளது.
எய்ட்ஸ் நோய் உலகெங்கும் பரவி வருகிறது. ஆனால் உலகெங்கும் மேற்கொள் ளப்பட்டு வரும் தீவிர விழிப்புணர்வுப் பிரசா ரங்கள் காரணமாக இந்நோய் பரவுகின்ற வேகம் ஓரளவு கட்டுப்படுத்தப்பட்டுள்ளமை ஆறுதல் தருகின்ற செய்தி. அதுவும் தெற்காசிய நாடுகளை எடுத்துக்கொண்டால் எய்ட்ஸ் தொற்றுக்குள்ளானோர் குறைவாக உள்ள நாடுகளில் இலங்கையும் ஒன்றாகும்.
எச். ஐ. வி. நோய் தீவிரமாகப் பரவாமல் கட்டுப்படுத்தியதற்காக நாம் பெருமைப்பட வேண்டியுள்ளது. அதேசமயம் இவ்விடயம் தொடர்பாக இளவயதினர் மத்தியில் விழிப் புணர்வுப் பணிகளைத் தீவிரப்படுத்த வேண் டிய அவசியம் இப்போது உருவாகியுள்ளது.
இலங்கையில் எச். ஐ. வி. தொற்றுக்கு உள்ளானோரின் எண்ணிக்கை ஆயிரத்துக்கும் மேலாகும். எமது நாட்டில் கடந்த 1987ம் ஆண்டில் எய்ட்ஸ் வியாதி தீவிரமடையத் தொடங்கிய காலப் பகுதியில் இருந்து இதுவரை இருநூறுக்கும் மேற்பட்டோர் இவ் வியாதியினால் மரணமடைந்திருப்பதாக சுகா தாரத் திணைக்கள வட்டாரங்கள் கூறுகின்றன.
உலகில் கடந்த காலங்களில் பரவலாகப் பரவிய பறவைக் காய்ச்சல், பன்றிக் காய்ச்சல் போன்ற மோசமான தொற்றுவியாதிக ளிலிருந்து இலங்கை அதிர்ஷ்டவசமாகத் தப்பிக் கொண்டுள்ளது. இலங்கை மேற் கொண்ட முன்பாதுகாப்பு நடவடிக்கைகளும் இதற்குக் காரணமாகும். இந்நோய்களுடன் எய்ட்ஸ் வியாதியை ஒப்பிட முடியாது.
ஏனைய வைரஸ் தொற்றுகளுக்கு உள்ளா னோரைப் போலன்றி எச். ஐ. வி. நோயா ளர்கள் இலகுவாக நாட்டுக்குள் பிரவேசித்து விட முடியும்.
இரத்தப் பரிசோதனை மூலமே எய்ட்ஸ் தொற்று ஏற்பட்டதை உறுதிப்படுத்திக் கொள்ள முடிகிறது. வெளிநாடுகளில் இருந்து விமான நிலையம் ஊடாக நாட்டுக்குள் வருவோரை இரத்தப் பரிசோதனை செய்து அனுமதிக்கும் நடைமுறையானது சாத்திய மற்றது. எனவேதான் வெளிநாடுகளில் இரு ந்து வருகின்ற எய்ட்ஸ் நோயாளர்களை அடையாளம் காண முடியாத நிலைமை ஏற் படுகிறது. இதுவே இந்நோய் தாராளமாகப் பரவுவதற்கு இடமளிக்கிறது.
இங்கிருந்து வெளிநாடுகளுக்குச் சென்று திரும்புவோராலும் அந்நாடுகளிலிருந்து வருகின்ற சுற்றுலாப் பயணிகளாலும் இலங் கையர் பலர் எச். ஐ. வி. தொற்றுக்கு உள்ளா னமை கடந்த காலத்தில் தெரியவந்துள்ளது. எனவே வெளிநாட்டவர்களுடைய தொடர்பு குறித்து ஒவ்வொருவரும் அவதானத்துடன் நடந்துகொள்ள வேண்டியது அவசியமாகிறது.
சுற்றுலா என்பதையே உண்மையான நோக் கமாகக் கொண்டு வெளிநாடுகளிலிருந்து எமது நாட்டுக்கு வருகை தரும் வெளி நாட்டவர் ஒருபுறமிருக்க தவறான நோக்கத் துக்காக வருவோரும் உள்ளனர்.
இவர்களே பாலியல் துர்நடத்தைகளில் ஈடு பட்டு இளவயதினரை எச். ஐ. வி. தொற்று க்கும் உள்ளாக்குகின்றனர். மேல் மாகாணம் மற்றும் தென் மாகாண கடற்கரையோரப் பிரதேசங்களில் வெளிநாட்டுச் சுற்றுலாப் பயணிகளால் ஏராளமான சிறார்கள் துர்நடத் தைகளில் ஈடுபடுத்தப்பட்டுள்ள செய்திகள் ஊடகங்களில் வெளியானது ஞாபகமிருக்கலாம்.
சுற்றுலாத்துறை வாயிலாக எமது நாடு கூடுதல் அந்நிய செலாவணியை ஈட்டி வரு கிறது. இலங்கைக்கு வருமானம் ஈட்டித் தரு கின்ற துறைகளில் சுற்றுலாத்துறை பிரதான மானது. அதுமாத்திரமன்றி யுத்தம் முடிவுக்குக் கொண்டுவரப்பட்டு தற்போது அமைதிச் சூழ்நிலை தோன்றியிருப்பதனால் முன்னரை விட எதிர்வரும் காலத்தில் சுற்றுலாப் பயணிகள் கூடுதலானோர் இலங்கைக்கு வரும் வாய்ப்பு உள்ளது.
கால் நூற்றாண்டுக்கு மேலாக கவனிப்பார ற்றுக் கிடந்த சுற்றுலாப் பிரதேசங்கள் படிப்படியாக புத்துயிர் பெற்று வருவதையும் காண முடிகிறது. சுற்றுலாத்துறை மூலம் நாட் டுக்கு அந்நிய செலாவணி கிடைக்கின்ற அதே சமயம், உள்நாட்டில் ஏராளமானோர் தொழில் வாய்ப்புப் பெறவும் வழியேற்படுகிறது.
நன்மை தரும் விடயத்தில் தீமையும் ஒளிந்தி ருப்பது தவிர்க்க முடியாதது. சுற்றுலாத்துறை மூலம் வருமானத்தைப் பெருக்கிக் கொள் வதில் நாம் கவனம் செலுத்துவது அவசியம். அதேசமயம் எச். ஐ. வி. போன்ற தீங்குகள் குறித்து விழிப்புணர்வுடன் நடந்துகொள்வதும் முக்கியமாகும்.
