மஸ்கெலியா சென்ஜோசப் தமிழ் மகாவித்தியாலயத்தின்கனிஷ்ட பிரிவு கட்டடத்துக்கு அடிக்கல் நாட்டப்பட்டது


(மஸ்கெலியா தினகரன் விசேட நிருபர்)
மஸ்கெலியா சென்ஜோசப் தமிழ் மகா வித்தியாலயத்தின் கனிஷ்ட கல்லூரிக்கான அடிக்கல் நாட்டும் விழா மத்திய மாகாண தமிழ் கல்வி அமைச்சர் திருமதி அனுசியா சிவராஜா அவர்களினால் வைபவரீதியாக நாட்டப்பட்டது.
இவ்விழாவிற்கு கனிஷ்ட வித்தியாலய பிரிவின் அதிபர் திரும வெளிங்டன் தலைமை தாங்கினார்.
விழாவில் ஆரம்ப கட்டமாக விழாவிற்காக வந்த அமைச்சர் அனுசியா சிவராஜா, மத்திய மாகாண சபை உறுப்பினர் கணபதி கணகராஜ், எஸ். ராம், அம்பாறை பிரதேச சபை முதல்வர், வெள்ளையன் தினேஷ், செல்லையா சிவசுந்தரம், எஸ். சதானந்தன், க. இராஜ்குமார் அம்பகபுர பிரதேச சபை உறுப்பினர்கள், மற்றும் வலய பணிப்பாளர் திருமதி கணபதி, தோட்டம் 3க்கு பொறுப்பான திரு. ரெங்கசாமி, உட்பட சென்ஜோசப் தமிழ் மகா வித்தியாலய அதிபர் கே.ஆர். இராமையா, பெற்றோர்கள், மாணவர்கள், வர்த்தகர்கள், நலன் விரும்பிகள் அனைவரையும் பாடசாலையின் அதிபர் மலர் மாலை அனுபவித்து பேண்ட் வாத்தியம் முழங்க மஸ்கெலிய காவல் நிலைய முண்பாக இருந்த பாடசாலையின் விநாயகர் ஆலயத்திற்கு அழைத்து வரப்பட்டனர்.
அங்கு விநாயகர் வழிபாட்டுடன் பாடசாலை அமையவிருக்கும் திடலுக்கு அழைத்து வந்து மங்கள விளக்கேற்றியதுடன், தேசிய கொடியை அமைச்சர் அனுசியா சிவராஜா ஏற்ற, மாகாண சபை கொடியை அம்பகமுவ பிரதேச சபை முதல்வர் வெள்ளையன் தினேஷ் ஏற்றினார். 
தொடர்ந்து பாடசாலை கொடியினை ஆரம்பப் பாடசாலை அதிபர் திருமதி ராதா வெளிங்டன் ஏற்றினார்.
தொடர்ந்து மத்திய மாகாண கல்வி அமைச்சர் தனது உரையில் 78 லட்ச ரூபா செலவில் அமையவிருக்கும் இந்த கட்டட ஒரு தொகுதிக்கு கெளரவ அமைச்சர் ஆறுமுகன் தொண்டமான் அவர்களின் பண்முகப்படுத்தப்பட்ட நிதியில் இருந்து வழங்கியுள்ளார்.
மேலும் அமைச்சர் ஆறுமுகன் தொண்டமான் வேண்டுகோளுக்கு இணங்க சென் ஜோசப் தமிழ் மகா வித்தியாலயம் (1000) பாடசாலைகள் அபிவிருத்தி முதல் பாடசாலையாக தெரிவு செய்யப்பட்டு தரம் உயர்த்தவும் கல்வி அமைச்சில் சிபாரிசு செய்து அவ்வேலைத் திட்டமும் தற்போது இடம்பெற்று வருகிறது என்றார்.
நிகழ்வில் மத்திய மாகாண சபை உறுப்பினர்கள் அம்பிகமுவ பிரதேச சபை முதல்வர், சென்ஜோசப் தமிழ் மகா வித்தியாலய அதிபர் கே.ஆர். இராமையா உட்பட பாலர் உரை நிகழ்த்தினர். நிறைவாக வித்தியாலய அதிபர் திருமதி. ராதா வெளிங்கடன் நன்றியுரையுடன் விழா நிறைவு பெற்றது. (ஐ - ஞ)
