பகவான் ஸ்ரீ இராமகிருஷ்ணரின் உபதேசங்கள்


* நாம் மானுடப் பிறவி எடுத்திருப்பது கடவுளை அடைதல் பொருட்டேயாம்.
* கொழுக்கட்டைகள் வெளிப்பார்வைக்கு ஒரே விதமாய் தென்படுகின்றன. ஆனால் அவைகளுள் வெவ்வேறு விதமானவை இருக்கின்றன. மக்களின் இயல்புகளும் அப்படிப்பட்டவைகளே.
* முதலில் ஈசுவரனைத் தேடு, அதன் பிறகு உலகப் பொருள்களைத் தேடலாம். இதற்கு மாறாக உலகப் பொருள்களைத் தேடுவதிலேயே நீ மூழ்கிவிடுவாயாகில் இறுதியில் துன்பத்துக்கு ஆளாவாய்.
* மாத்ரு பக்தி, பித்ரு பக்தி ஆகிய இந்த இரண்டையும் சரியாக அடையப் பெறாதவனுக்கு தெய்வபக்தி ஒரு நாளும் வராது. தாய் தந்தையர் துஷ்டர்களாயிருந்தாலும், நெறிவழுவியவர்களாயிருந்தாலும் மைந்தன் அவர்களுக்குத் தக்க மரியாதை காட்டக் கடமைப்பட்டிருக்கிறான்.
* கண்ணாடிப் பெட்டிக்குள் வைத்திருப்பவைகளை எல்லாம் கண்ணாடியின் மூலமாகப் பார்ப்பது போன்று ஒருவனுடைய கண்ணின் மூலம் அவன் உள்ளத்திலிருப்பதை எல்லாம் காணலாம்.
இரா தேவராசா,
தம்பிலுவில்
