அல்லாஹ்வை தஸ்பீஹ் செய்வோம்!


எல்லாம் வல்ல அல்லாஹ¤த்தஆலா இப் பூ உலகைப் படைத்து எல்லாம் வல்லவன் அகில் என்னில் அடங்காத படைப்பினங்களையும் படைத்துள்ளான். அல்லாஹ¤த் தஆலா அவனது பிரதி பிரதிநிதியாக மனிதனை படைத்துள்ளான். அத்துடன் இந்த எண்ணில் அடங்காத படைப்பினங்களையும் மனதனுக்கு வகைப்படுத்திக் கொடுத்துள்ளான்.
இப்படைப்பினங்கள் மூலமாக மனிதன் அல்லாஹ¤த்தஆலாவின் ஆற்றல்களை சிந்திக்க வேண்டும். இதனைப் பற்றி அல்லாஹ்த்தஆலா திருமறையில் விபரிக்கும் போது....
“ஒட்டகம் எவ்வாறு படைக்கப்பட்டுள்ளது? வானம் எவ்வாறு உயர்த்தப்பட்டுள்ளது? மலைகள் எவ்வாறு நடப்பட்டன? பூமி எவ்வாறு விரிக்கப்பட்டுள்ளது? என்பதை அவர்கள் பார்க்க வேண்டாமா? (அல்காஷியா 17:20)
என்று அல்லாஹ¤த்தஆலா வினா தொகுத்து இப்படைப்பினங்களைப் பார்ப்பதனூடாக அல்லாஹ்த்தஆலாவின் வல்லமை, ஆற்றல்களைப் புரிந்து கொள்ள முடியும் என்பதை மிக அழகாக எமக்கக் கற்றுத்தருகிறான்.
புனித தீனுல் இஸ்லாம் ஒரு சில அமல்களுடன் மாத்திரம் அருளிய மார்க்கம் அல்ல. மாற்றமாக இஸ்லாமிய அமல்களின் வட்டம் மிகவும் விசாலமானது. 
ஒரு சில மனிதன் இவ்வையகத்தில் வாழும் காலத்தில் அவனால் ஆற்றப்படுகின்ற அனைத்து செயற்பாடுகளும் இபாதத்தாக அமைய வேண்டும். 
இதனடிப்படையில் அல்லாஹ்தஆலாவின் படைப்பினங்களின் அற்புதங்களைப் பார்ப்பதற்காக பூமியில் பல பாகங்களிலும் சுற்றுலாக்களை மேற்கொள்ளுமாறு எல்லாம் வல்ல அல்லாஹ்த்தஆலா எம்மைப் பணிக்கின்றார்.
“இவர்கள் பூமியில் பயணிக்கவில்லையா? (அவ்வாறெனில்) அவர்களுக்கு அதன் காரணமாக விளங்கும் உள்ளங்களும், செவியேற்கும் காதுகளும் இருந்திருக்கும். நிச்சயமாகப் பார்வை குருடாக மாட்டாது. எனினும் நெஞ்சங்களில் உள்ள உள்ளங்களே குருடாகின்றன.
இவ்வாறு பூமியில் பல பாகங்களிலும் பயணிப்பதன் ஊடாக எமக்கு முன் இவ்வையகத்தில் வாழ்ந்த பல சமூகங்களில் அல்லாஹ்வின் கட்டளையை புறக்கணித்ததன் காரணமாக அல்லாஹ்த்தஆலா அச் சமூகங்களை அழித்தவர்களும் இன்றளவும் காணக் கிடைக்கின்றன. 
இவ்அழிவுகளைக் காண்பதன் மூலமாக அல்லாஹ்த்தஆலாவைப் பற்றிய பயம் எம் மனதில் ஆழமாக பதிவதுடன் அவனால் ஏவப்பட்ட விலக்கப்பட்ட கட்டளைகளை கடைப்பிடிக்க வேண்டிய அவசியத்தையும் உணர்கின்றோம்.
இதனைப்பற்றி அல்லாஹ்த்தஆலா திருமறையில் விபரிக்கும் போது... “இவர்கள் பூமியில் சுற்றித் திரியவில்லையா? அப்போது அவர்களுக்கு முன்னிருந்தவர்களின் முடிவு எப்படி இருந்தது என்பதை அவர்கள் பார்த்திருப்பர். 
அவர்களோ இவர்களைவிட (எண்ணிக்கையால்) மிக அதிகமானவர்களாகவும், (உடலில்) பலத்தாலும், பூமியில் (விட்டுச் சென்ற) அடையாளச் சின்னங்களாலும் (மற்றவர்களைவிட) மிக்க கடினமானவர்களாக இருந்தார்கள். பின்னர் அவர்கள் சம்பாதித்து வைத்திருந்தது அவர்களுக்கு பயனளிக்கவில்லை.
அல்வாஹ்த்தஆலாவால் படைக்கப்பட்ட படைப்பினங்களை நோக்குமிடத்து அதன் அழகு குணாதிசயங்கள், அதன் சேவை போன்றவற்றை சிந்திக்கும் போது இயல்பாகவே அவன் நாவு அல்லாஹ்வை தஹ்பீஹ் செய்வதை நாம் காணலாம்.
எமது சுற்றுப் பிரயாணங்கள் ஈமானை அதிகரிக்கக் கூடியவையாக அமைவதுடன் அல்லாஹ்வின் பால் நெருக்கத்தை ஏற்படுத்தக் கூடியவையாகவும் அமைய வேண்டும். அல்லாஹ்வின் தூதர் ரசூல் (ஸல்) அவர்கள் பிரயாணம் செய்யும் முறை பற்றி மிக அழகாக போதித்துள்ளதுடன் வாழ்நாளிலும் அதை செயற்படுத்திக் காட்டினார்.
அல்லாஹ்வின் தூதர் ரசூல் (ஸல்) அவர்கள் பிரயாணத்தை ஆரம்பிக்கும் போது
“யா அல்லாஹ்! உனது உதவியைப் கொண்டே பயணத்தை ஆரம்பிக்கிறேன். உன் உதவியைக் கொண்டே வீடு திரும்புவேன். மேலும் உன் உதவியைக் கொண்டே பிரயாணத்தை ஆரம்பிக்கின்றேன்.
இதனடிப்படையிலேயே அல்லாஹ்த்தஆலாவின் படைப்பினங்களின் அற்புதங்களைப் பார்ப்பதற்காக பூமியில் பல பாகங்களிலும் சுற்றுலாக்களை மேற்கொள்ளுமாறு எல்லாம் வல்ல அல்லாஹ்த்தஆலா எம்மை பணிக்கின்றார்.
ஏ. எச். எப். காமில் (கபூரி)
மீப்பே, பாதுக்கை
