உள்நாட்டில் இடம்பெயர்ந்தவர்களும் அவர்களின்சட்டரீதியான ஆவணங்கள் தொடர்பான ஏற்பாடுகளும்



எம். கஜப்பிரியா
சட்ட உதவி ஆணைக்குழு
உள்நாட்டில் இடம்பெயர்ந்த வர்கள் என்பவர்கள் பலவந்தப்படுத்தப்பட்ட அல்லது வேறு அசாதாரண காரணங்களால் தங்களுடைய நிரந்தமான வசிக்கும் இடத்தை அல்லது வீட்டை விட்டுச் செல்லும் நிலைமை ஏற்பட்ட தனிப்பட்ட குழுக்கள் ஆவார்கள். இந்த நிலைமை வெள்ளம், சுனாமி போன்ற இயற்கை அனர்த்தங்கள் போன்றதும் ஆயுதப் போராட்டமாகிய மனிதர்களாலே ஏற்படுத்தப்பட்ட அழிவுகளின் விளைவாகவும் இருக்கக்கூடும்.
உள்நாட்டில் இடம்பெயர்ந்த ஒருவர் மற்றைய சாதாரண நபருடன் ஒப்பிடும்போது, மிகவும் பாதுகாப்பற்ற நிலையில் இருக்கின்றார். இதற்கு சமூகத் தொடர்புகள் பாரதூரமாக வீழ்ச்சியடைந்தமையும் ஒரு காரணம் ஆகும். ஆகவே சட்ட ரீதியான ஆவணங்களைத் தொலைத்துவிட்ட சாதாரண நபர் ஒருவர் அந்த ஆவணங்களை மீண்டும் பெற்றுக் கொள்வதில் முகம் கொடுக்கும் கஷ்டங்களுக்கு மேலாக மேலும் கஸ்டங்களுக்கு இடம்பெயர்ந்த நபர் ஒருவர் முகம் கொடுக்க வேண்டியிருக்கின்றது.
உள்நாட்டில் இடம்பெயர்ந்தவர்களின் பாதுகாப்பு மற்றும் நலன்புரி சம்பந்தமான விடயங்களை கவனிக்கும் பொறுப்பு பிரதானமாக அரசாங்கத்தை சார்ந்ததாகும். இத்தகைய செயற் பாடுகளுக்கு உதவி வழங்குவதற்கு ஐக்கிய நாடுகள் அமைப்பு மற்றும் வேறு தேசிய சர்வதேச அமைப்புக்கள் அரசுடன் இணைந்து கருமங்களை ஆற்றி வருகின்றன.
உள்நாட்டில் இடம்பெயர்ந்தவர்கள் தொடர்பாக கருமங்களை ஆற்றுவதற்கு ஐக்கிய நாடுகள் அமைப்பினால் அறிமுகஞ் செய்யப்பட்ட உள்நாட்டில் இடம்பெயர்ந்தவர்கள் பற்றிய வழிகாட்டும் கொள்கைக்கிணங்க உள்நாட்டில் இடம்பெயர்ந்தவர்களின் சட்டரீதியிலான ஆவணங்கள் தயாரிக்கும் முக்கியத்துவம் கீழ் குறிப்பிட்டவாறு வலியுறுத்தப் படுகின்றது. (கொள்கை 20)
1. எல்லா மனிதர்களும் சட்டத்தின் முன்பு நபரொருவராக ஏற்றுக் கொள்ளப்படுவதற்கு உரிமையுண்டு.
2. மேற்படி உரிமைகளை உறு திப்படுத்துவதற்குரிய அதிகாரிகளினால் சம்பந்தப்பட்ட சட்டரீதியான ஆவணங்கள் அதாவது தேசிய அடையாள அட்டை, கடவுச்சீட்டு, பிறப்புச்சான்றிதழ் மற்றும் திருமணச் சான்றிதழ் ஆகியவற்றினை பெற்றுக்கொள்வதற்கு நடவடிக்கை எடுக்கப்பட வேண்டும். 
விசேடமாக இடம்பெயர்ந்ததன் காரணமாக தொலைந்து போன அவணங்கள் தொடர்பாக புதிய ஆவணங்களை மீண்டும் வழங்குவதற்கு சம்பந்தப்பட்ட அதிகாரிகள் நடவடிக்கை எடுக்க வேண்டுவதுடன் இதில் அவர்களுடைய வழமையான விடுபட்ட பிரதே சத்திலிருந்து ஆவணங்களை எடுத்துக் கொண்டு வரும்படி அறிவித்தல் போன்ற முறையற்ற நிபந்தனைகளை விதிக்கக்கூடாது. அந்த ஆவணங்களைப் பெறுவதற்கு பெண்ணுக்கும் ஆணுக்கும் சமமாக உரிமைகள் உள்ளதுடன் தன்னுடைய பெயரில் அந்த ஆவணங்களைப் பெறுவதற்கும் அவர்களுக்கு உரிமையுண்டு.
இந்த வகையில் தேசிய அடையாள அட்டையை பெற்றுக் கொள்வது எவ்வாறு என விரிவாக ஆராய்வோம்.
1. தேசிய அடையாள அட்டைகளை எவ்வாறான சந்தர்ப்பங்களில் பெற்றுக்கொள்ளலாம்?
a) முதன் முதலில் அடையாள அட்டையைப் பெற்றுக்கொள்ளல்.
b) அடையாள அட்டையில் உள்ளடக்கப்பட்ட விடயங்களைத் திருத்திக்கொண்டு புதிய அடையாள அட்டையைப் பெற்றுக்கொள்ளல்.
ணீ) தொலைந்து போன அடையாள அட்டைக்குப் பதிலாக அதன் இணைப் பிரதியை பெற்றுக்கொள்ளல்.
2. முதன் முதலில் அடையாள அட்டையைப் பெற்றுக் கொள்வதற்கு பின்பற்ற வேண்டிய நடைமுறைகள் எவை?
16 வயதைப் பூர்த்தி செய்த எந்தவொரு இலங்கைப் பிரஜையும் தேசிய அடையாள அட்டையைப் பெற்றுக்கொள்ளத் தகுதியுடையவர் ஆகின்றார்.
i) விண்ணப்பப் பத்திரத்தை பெற்றுக்கொள்ளல்.
விண்ணப்பதாரர் குடியிருக்கும் பிரதேச கிராம அலுவலரிடம் அல்லது பாடசாலையில் கல்வி பயிலும் விண்ணப்பதாராக இருந்தால் சம்பந்தப்பட்ட பாடசாலை அதிபரிடமிருந்தும் விண்ணப்பப் பத்திரத்தை பெற்றுக் கொள்ள முடியும். இந்த விண்ணப்பப் பத்திரம் வெள்ளை நிறமானது.
உள்வாரியாக இடம்பெயர்ந்த நபர் ஒருவராயின் தான் முன்பு குடியிருந்த பிரதேசத்தின் கிராம அலுவலரிடம் இருந்து இந்த விண்ணப்பப்பத்திரத்தைப் பெற்றுக்கொள்ள வேண்டும்.
ii) சம்பந்தப்பட்ட ஆவணங்களை இணைத்தல்.
விண்ணப்பத்துடன் கீழ் குறிப்பிட் டுள்ள ஆவணங்கள் இணைக்கப்பட வேண்டும்.
a. பிறப்புச்சான்றிதழ்
பிறப்புச் சான்றிதழ் அல்லது அனுமான வயதுச் சான்றிதழ் இணைக்கப்பட வேண்டும்.
50 வயதுக்கு குறைந்த விண்ணப்ப தாரர் பிறப்புச் சான்றிதழ் அல்லது அனுமான வயதுச் சான்றிதழை கட் டாயமாக இணைத்துக்கொள்ள வேண்டும். அத்துடன் வேறு ஏதேனும் ஆவணம் பிறந்த திகதியை உறுதிப் படுத்துவதற்காக ஏற்றுக்கொள் ளப்படமாட்டாது.
50 வயதுக்கு மேலான நபர் ஒருவர் பிறப்புச் சான்றிதழை / அனுமான வயதுச் சான்றிதழை கொண்டிருக்கா விடத்து பிறப்புச் சான்றிதழைத் தேடியதென வழங்கப்படும் வெற்று பெறுபேற்று ஆவணம் மற்றும் சத்தி யக்கடதாசியுடன் கீழ் குறிப்பிடப்பட்ட ஆவணங்கள் எதாவதென்று ஏற்றுக் கொள்ளப்படும். 
l பாடசாலையை விட்டு விலகும்போது வழங்கப்படும் சான்றிதழ் ழு ஞானஸ்தான சான்றிதழ் 
l பிறப்புச் சான்றிதழின் பிரதி/ சாதகக் குறிப்பு ழு கடவுச்சீட்டில் பிறந்ததினம் குறிப்பிடப்பட்டுள்ள பக்கத்தின் உறுதிப்படுத்தப்பட்ட ஒரு பிரதி ழு பிரஜாவுரிமைச் சான்றிதழ் (பிறந்த நாள் குறிப்பிடப்பட்டுள்ள சான்றிதழ் மட்டும்)
l விண்ணப்பதாரரின் அல்லது விண்ணப்பதாரியின் பிறந்தநாள் குறிப்பிடப்பட்டுள்ள அவர்களுடைய பிள்ளையின் பிறப்புச் சான்றிதழின் பிரதி.
b. வசிப்பிடத்தை உறுதிப்படுத்தும் சான்றிதழ்
வசிப்பிடத்தை உறுதிப்படுத்துவதற்கு கிராம அலுவலரினால் வழங்கப்பட்ட வதிவிடச்சான்றிதழைப் பெற்றுக் கொள்ள வேண்டும்.
இடம் பெயர்ந்தவர்கள் தொடர்பாக நடவடிக்கை எடுப்பதற்கு நிவாரணக் கிராமங்களுக்கு அல்லது மீளக்குடியேற்றப்படும் கிராமங்களுக்கு கிராம அலுவலகர் ஒருவரை நியமிக்கும் போது வதிவிடச் சான்றிதழ்களை பெற்றுக் கொள்வது மிகவும் கடின மானதாகும். இதன் காரண மாக இடம் பெயர்ந்தவர்களி னால் தமது சொந்த முந்திய இருப்பிடம் தொடர்பாக கீழ் காணப்படும் ஆவணங் களில் ஒன்றை (அல்லது பலவற்றை) சமர்ப்பிக்க வேண்டும். 
l காணியின் உறுதியின் உறுதி செய்யப்பட்ட பிரதி
l வாக்காளர் இடாப்பின் உறுதிப்படுத்தப்பட்ட ஒரு பிரதி
l வங்கிக் கணக்கின் மாதாந்த அறிக்கையில் உறுதிப்படுத்தப் பட்ட ஒரு பிரதி
l இடம்பெயர்ந்ததற்கு முன்பு குத்தகை அல்லது வாடகை வீட்டில் வசித்திருந்தால் அது தொடர்பான ஒப்பந்தம்.
l குடியிருந்த வீட்டிற்கான வரி செலுத்தப்பட்ட பற்றுச்சீட்டு
குறிப்பு: விவாகமான பெண்ணால் அவளுடைய கணவரின் குடும்பப் பெயரைப் பாவிப்பதாய் இருந்தால் மாத்திரம் திருமணச் சான்றிதழின் உறுதிப்படுத்தப்பட்டதின் பிரதி இணைக்க வேண் டும்.
ணீ) உத்தியோகம் அல்லது தொழில் பற்றிய தகவல்கள் விண்ணப்பதாரருக்கு அவசியமானால் தன்னுடைய உத்தியோகம் அல்லது தொழிலை தேசிய அடையாள அட்டையில் உள்ளடக்க முடியும். உத்தியோகத்தை சேர்த்துக்கொள்வதற்கு 3 மாத காலத்தினுள் பெற்றுக் கொள்ளப்பட்ட சேவைச் சான்றிதழம் தொழிலைச் சேர்த்துக் கொள்வதற்கு அந்த தொழில் பற்றிய சான்றிதலும் இணைத்துக் கொள்ள வேண்டும்.
சேவைச் சான்றிதழ்/ தொழில் சார்ந்த சான்றிதழை இணைக்காது இருந்தால் அடையாள அட்டையின் தொழில் என்ற பகுதி நிரப்பப்படாமல் இருக்கும்.
iii) புகைப்படம் எடுத்தல்
3/8”x7/8” அளவிலான 5 கலர் புகைப்படம் எடுத்தல் வேண்டும். அவற்றில் 3ஐ விண்ணப்பப் பத்திரத்தில் காட்டப்பட்டிருக்கும் முறையில் ஒட்டப்பட வேண்டியதுடன் 2 புகைப்படங்கள் விண்ணப்பப் பத்திரத்தினுள் வைத்து இணைத்து அனுப்பப்படல் வேண்டும்.
புகைப்படங்கள் பெறப்படும் போது, அந்தப் புகைப்படங்கள், ஆட்களை பதிவு செய்யும் திணைக்களத்தினால் அங்கீகரிக்கப்பட்ட படப்பிடிப்பாளர்களால் மாத்திரம் எடுக்கப்பட வேண்டும்.
iv) முத்திரை ஒட்டுதல்
17 வயதிற்கு குறைந்த விண்ணப்பதாரர்கள் 3 ரூபா பெறுமதியான முத்திரையும் 17 வயதிற்கு மேற்பட்ட விண்ணப்பதாரர்கள் 13 ரூபா பெறுமதியான முத்திரையும் அதற்குரிய இடத்தில் ஒட்ட வேண்டும்.
v) உறுதிப்படுத்துதல்
மேற்கூறியவாறு பூரணமாக்கப்பட்ட விண்ணப்பப் பத்திரம் முதலில் கிராம அலுவலரினால் உறுதிப்படுத் தப்பட வேண்டும். அதன் பின்பு அந்த விண்ணப்பப் பத்திரம், விண்ணப்பதாரி வசிக்கும் பிரதேசத்திற்குரிய பிரதேச செயலாளரினால் அங்கீகரிக்கப்பட வேண்டும். இறுதியாக பூரண மாக்கப்பட்ட விண்ணப்ப பத்திரம் பிரதேச செயலாளர் அலுவலகத் தினூடாக ஆட்களை பதிவு செய்யும் திணைக்களத்திற்கு அனுப்ப வேண்டும்.
3. அடையாள அட்டையில் உள்ள விடயங்களை திருத்தம் செய்து புதிய அடையாள அட்டையைப் பெற்றுக் கொள்ளும் போது கடைப்பிடிக்க வேண்டிய வழிமுறைகள் எவை?
i) றோசாப்பூ நிற விண்ணப்பப் பத்திரத்தை கிராம அலுவலரிடம் இருந்து பெற்றுக் கொள்ள வேண்டும்.
ii) விண்ணப்பத்துடன் கீழ்க்காணும் ஆவணங்களை இணைத்தல் வேண்டும். 
l விண்ணப்பக்காரர் தற்போது பாவிக்கும்அடையாள அட்டை
l வேலை பற்றிய தகவல்கள் அல்லது தொழில் சார்ந்த தகைமைகளை அடையாள அட்டையில் சேர்த்துக் கொள்வதாக இருந்தால் 3 மாதங்களுக்குள் பெற்றுக் கொள்ளப்பட்ட சேவைச் சான்றிதழ் அல்லது தொழில் சார்ந்த சான்றிதழை இணைத்துக்கொள்ள வேண்டும்.
l திருமணம் செய்த பெண்ணொருவர் தனது கணவரின் குடும்பப் பெயரை அடையாள அட்டையில் சேர்த்துக்கொள்ள தேவைப்படும் பொழுது திருமணச் சான்றிதழின் மூலப் பிரதியை இணைக்க வேண்டும்.
l அடையாள அட்டையில் குறிப்பிடப்பட்டிருக்கும் பெயர், திகதி போன்ற விடயங்களை மாற்றுவதாக இருந்தால் பிறப்புச் சான்றிதழின் மூலப் பிரதியை இணைத்துக் கொள்ள வேண்டும்.
l தற்போது பாவிக்கப்படும் அடையாள அட்டையின் இலக்கம் தெளிவற்றதாயிருந்தால் அந்த இலக்கம் குறிப்பிட்ட வேறொரு ஆவணத்தையும் இணைத்துக்கொள்ள வேண்டும்.
iii) புகைப்படம் பெற்றுக்கொள்ளுதல்
3/8”x7/8” அளவிலான 6 கலர் புகைப்படம் எடுத்தல் வேண்டும். அவற்றில் 3ஜ விண்ணப்பப் பத்திரத்தில் காட்டப்பட்டிருக்கும் முறையில் ஒட்டப்பட வேண்டியதுடன் 2 புகைப்படங்கள் விண்ணப்பப் பத்திரத்தினுள் வைத்து இணைத்து அனுப்பப்படல் வேண்டும்.
புகைப்படங்கள் பெறப்படும் போது அந்தப் புகைப்படங்கள், ஆட்களை பதிவு செய்யும் திணைக்களத்தினால் அங்கீகரிக்கப்பட்ட படப்பிடிப்பாளர்களால் மாத்திரம் எடுக்கப்பட வேண்டும்.
iv) முத்திரை ஒட்டுதல்
15 ரூபா பெறுமதியான முத்திரைகளை விண்ணப்பப்பத்திரத்தில் குறித்த இடத்தில் ஒட்ட வேண்டும்.
உறுதிப்படுத்துதல்
மேற்கூறியவாறு பூரணமாக்கப்பட்ட விண்ணப்பப்பத்திரம் முதலில் கிராம அலுவலரினால் உறுதிப்படுத்தப்பட வேண்டும். அதன் பின்பு அந்த விண்ணப்பப் பத்திரம் விண்ணப்பதாரி வசிக்கும் பிரதேசத்திற்குரிய பிரதேச செயலாளரினால் அங்கீகரிக்கப்பட வேண்டும். இறுதியாக பூரணமாக்கப்பட்ட விண்ணப்பப் பத்திரம் பிரதேச செயலாளர் அலுவலகத்தினூடாக ஆட்களைப் பதிவு செய்யும் திணைக்களத்திற்கு அனுப்ப வேண்டும்.
4. காணாமற்போன அடையாள அட்டைக்கு பதிலாக அதன் இணைப்பிரதியை பெற்றுக் கொள்ளும் போது கடைப்பிடிக்க வேண்டிய வழிமுறைகள் எவை?
i) சம்பந்தப்பட்ட கிராம அலுவலரிடம் இருந்து விண்ணப்பப்பத்திரத்தை பெற்றுக்கொள்ள வேண்டும். இந்த விண்ணப்பப் பத்திரம் பச்சை நிறமுடையதாக இருக்கும்.
ii) விண்ணப்பத்துடன் கீழ்க்காணும் ஆவணங்களை இணைத்தல் வேண்டும். § அடையாள அட்டை காணாமற் போனதென்று இது தொடர்பாக பொலிஸ் நிலையத்தில் செய்யப்பட்ட முறைப்பாட்டின் உறுதி செய்யப்பட்ட பிரதி.
l பிறப்புச் சான்றிதழ், (பிறப்புச் சான்றிதழுக்கு பதிலாக அதனை ஆராயப்பட்ட ஆவணங்களும் ஏற்றுக் கொள்ளப்படும்).
l காணாமற் போன அடையாள அட்டையின் இலக்கத்தை குறிப்பிடும் வேறு ஆவணங்கள் உதாரணம்: சாரதி அனுமதிப் பத்திரம், கடவுச்சீட்டு 
l கிராம அலுவலரினால் வழங்கப்படும் வசிப்பிடம் பற்றிய சான்றிதழ்.
iii) புகைப்படம் பெற்றுக் கொள்ளுதல்
3/8”x7/8” அளவிலான 6 கலர் புகைப்படம் எடுத்தல் வேண்டும். அவற்றில் 3ஜ விண்ணப்பப் பத்திரத்தில் காட்டப்பட்டிருக்கும் முறையில் ஒட்டப்பட வேண்டியதுடன் 2 புகைப்படங்கள் விண்ணப்பப் பத்திரத்தினுள் வைத்து இணைத்து அனுப்ப வேண்டும்.
iv) முத்திரை ஒட்டுதல்
15 ரூபா பெறுமதியான முத்திரை களை விண்ணப்பப் பத்திரத்தில் குறித்த இடத்தில் ஒட்ட வேண்டும்.
v) உறுதிப்படுத்துதல்
மேற்கூறியவாறு பூரணமாக்கப்பட்ட விண்ணப்பப் பத்திரம் முதலில் கிராம அலுவலரினால் உறுதிப்படுத்தப் பட வேண்டும். அதன் பின்பு, அந்த விண்ணப்பப் பத்திரம், விண்ணப்பதாரி வசிக்கும் பிர தேசத்திற்குரிய பிரதேச செயலாளரி னால் அங்கீகரிக்கப்பட வேண்டும். இறுதியாக பூரணமாக்கப் பட்ட விண்ணப்பப் பத்திரம் பிரதேச செயலாளர் அலுவலகத்தினூடாக ஆட்களை பதிவு செய்யும் திணைக் களத்திற்கு அனுப்பி தமது தேசிய அடையாள அட்டையைப் பெற்றுக் கொள்ள வேண்டும்.
