தொழிலாளரின் எதிர்காலஜPவனோபாயத்துக்கான உத்தரவாதம்


வேலைத்தலம் ஒன்றில் தொடர்ச்சியாகக் கடமையாற்று கின்ற தொழிலாளி ஒருவர் ஓய்வு பெறுகின்ற வேளையில் அவரது எதிர்கால ஜீவனோபாயத் துக்குக் கிடைக்கின்ற உதவி ஊழியர் சேமலாப நிதிய பணமாகும். ஓய்வூதியத் திட்டத்தின் கீழ் உள்ள அரசாங்க ஊழியர்களைப் பொறுத்த வரை இறுதிக் காலம் வரையான ஜீவனோபாயத்தைப் பற்றி அவர்கள் பெரிதாகக் கவலை கொள்ள வேண்டியதில்லை.
ஆனால் மாதாந்த பென்ஷன் திட்டத்தினுள் உள்ளடக்கப்படாத தொழிலாளர்கள் தங்களது எதிர்கால வருமானம் குறித்து கவலை கொள்வது வழமை. ஊழியர் சேமலாப நிதியம், ஊழியர் நம்பிக்கை நிதியம் ஆகியவற்றிலிருந்து கிடைக்கின்ற தொகையை வைத்துக் கொண்டே அவர்கள் தங்களது வாழ்க்கையை நடத்த வேண்டியிருக்கிறது.
இத்தகைய தொழிலாளர்கள் கூடுதல் நன்மையடையும் விதத்தில் அரசாங்கம் அறிவிப்பொன்றை வெளியிட்டுள்ளது. ஊழியர் சேமலாப நிதியத்தில் அங்கத்துவம் வகிக்கின்ற ஊழியர்களின் நிலுவைத் தொகைக்கான வட்டியை 13.75 சதவீதமாக அரசாங்கம் அதிகரித்துள்ளது. இந்த வட்டி அதிகரிப்பானது முன்னெப்போதும் இல்லாத வகையிலான அதிகரிப்பாகும்.
தற்போது நடைமுறையில் உள்ள புதிய வட்டியானது ஊழியர்களின் நிலுவைப் பணத்தொகையை மேலும் கூடுதலாக அதிகரித்துக் கொண்டு செல்வதற்கு வழி ஏற்படுத்தியுள்ளது. இதன் மூலம் ஊழியர் ஒருவர் ஓய்வு பெறும் வேளையில் கூடுதலான தொகை யொன்றை பெற்றுக் கொள்ள முடியும்.
அதேசமயம் சுயதொழிலில் ஈடுபடுவோரையும் ஊழியர் சேமலாப நிதியத் திட்டத்தில் இணைத்துக் கொள்வதற்கு அரசாங்கம் தீர் மானித்துள்ளது. சிறிய தொழில் முயற்சிகளில் ஈடுபடுவோர் முதுமைப் பருவத்தில் அத்தொழிலைத் தொடர முடியாமல் வரு மானத்துக்கு வழியின்றி அவதியுறுவதுண்டு. 
இவர்கள் ஆரம் பத்தில் இருந்தே ஊழியர் சேபலாப நிதியத்தில் இணைந்து மாதாந்தம் தங்களது வருமானத்தில் ஒரு தொகையை செலுத்தி வருவார்களாயின் முதுமைக் காலத்தில் ஜீவனோபாயத்துக்காக சிரமப்பட வேண்டியிருக்காது. இத்திட்டம் நடைமுறைக்கு வரு மிடத்து சுயதொழில் முயற்சியாளர்கள் இதனைப் பயன்படுத்திக் கொள்வதற்கு முன்வருதல் வேண்டும்.
ஊழியர் சேமலாப நிதியமென்பது பெருவிருட்சமாகும். ஊழியர்களின் மாதாந்த வேதனத்திலிருந்து சேமிக்கப்படும் குறித்த தொகைப் பணத்தை உத்தரவாதத்துடன் பாதுகாத்து வருகின்ற ஒரு பெரும் நிறுவனமாக ஊழியர் சேமலாப நிதியம் விளங்குகிறது. எந்த வொரு முறைகேடுமற்ற பாதுகாப்பு உத்தரவாதத்தை ஊழியர் களுக்கு அளிக்கும் நிறுவனமாக ஊழியர் சேமலாப நிதியம் உள்ளது.
இது ஒருபுறமிருக்க தனியார் நிறுவனங்களில் தொழில் புரியும் தொழி லாளர்களில் ஏராளமானோர் ஊழியர் சேமலாப நிதிய பலன்களை அனுபவிக்க முடியாத துர்ப்பாக்கிய நிலைமையில் உள்ளமை வேதனைக்குரியது.
இப்பரிதாப நிலைமைக்கு இரண்டு காரணங்கள் உள்ளன. ஏராளமான தனியார் நிறுவனங்கள் தம்மிடம் தொழில் புரியும் தொழிலாளர் களை ஊழியர் சேபலாப நிதியத்தில் இணைத்துக் கொள்வதில் அக்கறை காண்பிப்பதில்லை. அங்கு கடமையாற்றும் தொழி லாளர்களும் இவ்விடயத்தில் அக்கறை காண்பிப்பதில்லை. அந் நிறுவனத்திலிருந்து இடைநடுவிலோ அல்லது முதுமைப் பருவத் திலோ அந்த ஊழியர் வெளியேறும் வேளையில் எதுவித பண மும் கையில் கிடைப்பதில்லை.
இது தவிர மேலும் சில நிறுவனங்கள் தமது தொழிலாளர்களை ஏமாற்றுகின்றன. ஊழியர் சேமலாப நிதியத்தை கிரமமாக செலுத்தி வருவதாக ஊழியர்களுக்குப் பொய் கூறுகின்றன. இத்தொகை செலுத்தப்படுகின்றதா என்பதை ஊழியர்களும் ஊழியர் சேமலாப நிதிய அலுவலகத்துக்குச் சென்று உறுதி செய்து கொள்வதில்லை. அந்நிறுவனத்திலிருந்து தொழிலை விட்டு நீங்கும் வேளையி லேயே தாங்கள் ஏமாற்றப்பட்டிருப்பதை ஊழியர்கள் உணர்கின் றனர். இந்நிலைமை பெரும் பரிதாபம்!
இவ்விடயத்தில் ஊழியர்கள் மத்தியில் விழிப்புணர்வு அவசியமாகிறது. ஊழியர் சேமலாப நிதியத்தில் தங்களது அங்கத்துவம் உள்ளதா என்பதை ஊழியர்கள் உறுதி செய்து கொள்வதுடன் அதற்கான கொடுப்பனவு கிரமமாகச் செலுத்தப்படுகிறதா என்பதையும் அறிந்து கொள்ள வேண்டும்.
அதேவேளை தனியார் நிறுவனங்களில் கடமையாற்றுகின்ற ஊழியர் விடயத்தில் தொழில் திணைக்களம் கூடுதல் கண்காணிப்பைச் செலுத்த வேண்டும். ஊழியர் சேமலாப நிதியத்தைச் செலுத்தத் தவறும் நிறுவனங்கள் மீது சட்டநடவடிக்கை மேற்கொள்ளத் தயங்க லாகாது. தொழிலாளர்களின் தொழில் உத்தரவாதம், எதிர் கால ஜீவனோபாயம் ஆகியவை தொடர்பாக கூடுதல் அவதானம் அவசியம்.
