மறு ஆய்வு மனு தாக்கல் செய்யவுள்ளேன்

ஜனதா கட்சித் தலைவர் சுப்ரமணிய சுவாமி
2ஜி அலைக்கற்றை ஒதுக்கீடு வழக்கில் நிதியமைச்சர் ப. சிதம்பரத்தை சேர்க்க கோரி தாக்கல் செய்த மனு உச்ச நீதிமன்றம் தள்ளுபடி செய்த நிலையில் மறு ஆய்வு மனு தாக்கல் செய்ய போவதாக ஜனதா கட்சி தலைவர் கூறியுள்ளார்.
2008ஆம் ஆண்டு 2 ஜி அலைக்கற்றை ஏலம் விடப்பட்டபோது ப. சிதம்பரம் நிதியமைச்சராக இருந்ததை தொடர்ந்து அவரையும் இந்த வழக்கில் சேர்க்க கோரி ஜனதா கட்சி தலைவர் சுப்ரமணிய சுவாமி தாக்கல் செய்த மனுவை டெல்லி சி.பி.ஐ. சிறப்பு நீதிமன்றம் தள்ளுபடி செய்தது.
இதையடுத்து உச்ச நீதிமன்றத்தில் சுப்ரமணிய சுவாமி மனுத் தாக்கல் செய்தார். 
இந்த மனுவை இன்று உச்ச நீதிமன்றம் தள்ளுபடி செய்து தீர்ப்பளித்தது.
இதைத் தொடர்ந்து செய்தியாளர்களிடம் பேசிய சுப்ரமணிய சுவாமி, தனது மனுவை உச்ச நீதிமன்றம் முறையாக விசாரிக்கவில்லை என்றும் உச்ச நீதிமன்றத்தில் மறு ஆய்வு மனு தாக்கல் செய்யப்படும் என்றும் கூறினார்.
