ஐக்கிய நாடுகள் பொதுச் சபையின் 66வது கூட்டத் தொடரில்ஜனாதிபதி அவர்கள் ஆற்றிய உரை



பொதுச் சபையின் 66வது கூட்டத் தொடரின் தலைவர் அவர்களே அரச தலைவர்களே,

தலைமைத்துவத்தை ஏற்றுக் கொண்ட நசீர் அப்துல் ஆசீஸ் அல்-நசீர் அவர்களுக்கு எனது மகிழ்ச்சியை மன நிறைவுடன் தெரிவித்துக் கொள்கின்றேன்.
மீண்டும் ஒரு முறை செயலாளர் நாயகம் பதவியில் நியமனம் பெற்றமை தொடர்பில் பான் கீ மூன் அவர்களுக்கும் எனது இதயம் நிறைந்த நல்வாழ்த்துக்களைத் தெரிவித்துக் கொள்கிறேன். அவருடன் பயனுள்ள பல பணிகளை நிறைவேற்றுவதற்கு நாம் எதிர்பார்த்திருக்கின்றோம்.
இன்று இங்கு கூடியிருக்கின்ற நாம், ஐக்கிய நாடுகளின் முறைமைக்கு உயிரூட்டுகின்ற மதீப்பீடுகளையும் மிகச் சிறந்த முன்னுதாரணங்களையும் மீண்டும் ஞாபகப்படுத்திக் கொள்வது பொருத்தமானது என நான் கருதுகிறேன். ஐக்கிய நாடுகளிடம் தொடர்ந்து இருந்து வந்த ஓர் அம்சமான நெகிழ்வுத்தன்மை அதில் ஒன்றாகும்.
வெளிப்படைத்தன்மையும் நெகிழ்வுத்தன்மையும் முன்பு இருந்ததைவிட இன்று அதிகமாக தேவைப்படுகின்றது என்பதை நாம் ஏற்றுக் கொள்ள வேண்டும். உலக சமாதானத்திற்கான அடிப்படை நாம் நினைக்காத வகையில் பெரிதும் மாறிக் கொண்டிருப்பதே அதன் காரணமாகும். உலகத்தில் அபிவிருத்தியடைந்து கொண்டிருக்கும் சிறிய நாடுகள் தமது தேவைகள் ஆசாபாசங்கள், என்பவற்றை நிறைவு செய்து கொண்டு வல்லமையுடன் முன்னேற்ற பாதையில் நடைபோட சந்தர்ப்பம் கிட்டக்கூடிய வகையில் அந்நாடுகளுக்கு பாதுகாப்பு வழங்க வேண்டியது அதில் மிக முக்கியமான விடயமாகும்.
நிலையற்ற தன்மையின் மத்தியில் ஒருசில விடயங்கள் மாறதிருக்க வேண்டும். இவற்றிற்கிடையே நாங்கள் ஏற்றுக் கொண்ட கருத்தியல்களும் நம்பிக்கைகளும் இருக்கின்றன. அங்கத்துவ நாடுகள் பல இப்பொதுச் சபைக்கு ஆற்றுப்படுத்தியுள்ள ஒரு விடயமான பாதுகாப்பான தேச எல்லைகளுக்குள் தமக்கே உரிய நாடொன்றுக்காக பலஸ்தீன மக்கள் வேண்டும் உரிமைகளைப் பெற்றுக் கொடுக்க நாம் இவற்றைவரை தவறியுள்ளோம். இது இற்றைவரை நிறைவேறாமை பெரும் கவலைக்கு காரணமான விடயமாகும். இதற்கு ஒரு சிறிய வாய்ப்பு இப்பொழுது கிட்டியுள்ள அதே நேரத்தில் காலம் தாழ்த்தாது அவ்வாய்ப்பைப் பயன்படுத்திக் கொள்ள வேண்டும்.
பேச்சுவார்த்தைகளை நடத்திக் கொண்டிருப்பதைவிட தீர்க்கமாக நடவடிக்கை எடுக்க வேண்டிய காலம் இப்பொழுது வந்துள்ளது. இஸ்ரேல் உள்ளிட்ட பிராந்தியத்தின் அனைத்து நாடுகளின் பாதுகாப்புக்கும் நலனோம்பலுக்கும் இது காரணமாக அமையும். இத் தீர்க்கமான நேரத்தில் ஆபிரிக்கா கண்டத்தின் நாடுகளின் பூரண ஒத்துழைப்பை வழங்க வேண்டியதன் அவசியம் பற்றியும் குறிப்பிட வேண்டும்.
தத்தமக்கு இயல்பாக இருக்கின்றதும் தசாப்தங்களுக்கு மேலாக உள்ளதுமான மதிப்பீடுகள், விழுமியங்கள் பாரம்பரியங்கள் என்பவை ஒவ்வொரு நாட்டுக்கும் இருக்கின்றது. என்பதை நாம் நினைவில் இருத்திக் கொள்ள வேண்டும். வெளிநாட்டு கலாசாரங்களின் அம்சங்களான மனோபாவங்களை அல்லது அனுகுமுறைகளை மனித உரிமைகளாகக் கருதி அதன் மறைவில் ஏனைய நாடுகளின் மதிப்பீடுகள், விழுமியங்கள், பாரம்பரியங்கள் என்பவற்றை குறைவாக மதிக்க முடியாது.
முறையாக சிந்தித்துப் பார்க்கின்ற போது ஏனைய நாடுகளின் மதிப்பீடுகளையும் பாரம்பரியங்களையும் குறைவாக மதிப்பிட்டு நடத்துவது மனித உரிமைகளை மீறும் செயலுக்கு இணையானதாகும். தடைகளை விதிக்கின்ற போது கூட, அதன் மூலம் பிறந்துள்ள மக்களுக்கு அதாவது ஆண்கள் பெண்கள் மட்டுமல்ல பிறக்கவிருக்கும் பிள்ளைகளுக்கு சேதம் ஏற்படாத வகையில் பார்த்துக் கொள்ள வேண்டும். மேலும் கியூபா மக்களுக்கு எனது சமாதானமான ஒத்துழைப்பை மீண்டும் ஒருமுறை தெரிவிக்க விரும்புகிறேன். அவர்களின் வெற்றிக்காக பிரார்த்திக்கிறேன்.

கருத்து மோதல்கள், கருத்து முரண்பாடுகள், மற்றும் மதிப்பீடுகள் என்பவற்றிற்கிடையில் தொடர்ச்சியாக கருத்தாடல்கள், விவாதங்கள், உடன்பாடுகள் என்பவற்றின் மூலம் எம்மிடையே நிலவுகின்ற ஒன்றுக்கொன்று முரண்பட்ட எதிர்ப்புகளைத் தவிர்த்துக் கொள்ள முடியும். வல்லரசுகளிடம் உள்ள சக்தி நீதியையும் நியாயத்தையும் விஞ்சிச் செல்லலாகாது.
கசப்பான போருக்காக தமது சக்தியையும் அதிகாரத்தையும் விரயமாக்கிக் கொண்டிருந்த லிச்சவி அரச புதல்வர்களுக்கு கெளதம் புத்தர் பெருமானார் வழங்கிய அறிவுரைகள் அருளுரைகளை கஷ்டமான நிலைமைகளுக்குள்ளாகியிருக்கின்ற நாம் அதை ஒரு வழிகாட்டலாக கொள்ள முடியும். அன்று புத்த பெருமானார் லிச்சவி அரச புதல்வர்களுக்கு, நட்புறவான சூழலில் நல்லெண்ணத்துடன் ஒன்றுகூடி, கலந்துரையாடி பிரிந்து செல்வதன் மூலம் அமைதியையும் சமாதானத்தையும் ஏற்படுத்திக் கொள்ள முடியும் என்பதை சுட்டிக் காட்டினார். ஐக்கிய நாடுகளிடம் கட்டாயமாக இருக்க வேண்டிய பண்புகள் புத்தரின் போதனைக்கு முற்றிலும் சமமாக இருக்கின்ற அதே நேரத்தில் இன்று அது முக்கியமாக ஏற்புடையதாகும்.
இன்றைய உலகின் நிலைப்பாட்டுக்கும் முன்னேற்றத்துக்கும் விடுக்கப்பட்டுள்ள கடுமையான அச்சுறுத்தல் பயங்கரவாதமாகும். ஒன்றுக் கொன்று முரண்பட்ட நிலைப்பாடுகள், நியாயமற்ற காரணிகள் என்பவற்றின் மீது மேற்கொள்ளப்படுகின்ற நடவடிக்கைகள், அறியாமலே, எண்ணாமலே பயங்கரவாத்துக்குப் புத்துயிரளிப்பதற்கு காரணமாக அமைகின்றதென்பது அண்மைக் காலங்களில் உலகம் முழுவதிலும் காணக்கூடியதாகிவிருந்த அனுபமாகும். 
பயங்கரவாதத்தில் பல்வேறு அரசியல் நிழல்களை மறுகின்ற பகிரங்கமான மற்றும் ஏகமனதான பதிலை நிச்சயமாக வேண்டும்.பயங்கரவாதம் ஓர் அச்சுறுத்தலாக இருக்கின்ற அதே நேரத்தில் உலகத்தில் செல்வமும் அதிகாரமும் உள்ள நாடுகளுக்குக்கூட அதிலிருந்து விடுபட முடியவில்லை. பயங்கரவாத குழுக்கள் அடிக்கடி முன்னணி அமைப்புகள் என்ற போர்வையில் செயற்படுகின்றன என்பதையும் ஞாபகத்தில் வைத்துக் கொள்ள வேண்டும். 
இவ்வமைப்புகளுக்கு சட்டபூர்வமான அங்கீகாரத்தை வழங்குவதன் மூலம் நிச்சயமாக பயங்கரவாதத்துக்கு வசதியும் அனுசரணையும் கிடைக்கிறது.
மூன்று தசாப்தங்களுக்கு மேலாக பயங்கரவாதத்தினால் பாரியளவில் தாக்கப்பட்ட ஒரு நாட்டின் தலைவன் என்ற வகையில் நான் வலியுறுத்துவது பயங்கரவாதத்திலிருந்து உலகை விடுவித்துக் கொள்வதற்காக நாம் நிரந்தரமாக உறுதி செய்து கொள்ள வேண்டும் என்பதாகும். நாம் அவரவர்களின் நாடுகளில் பயங்கரவாதத்திற்கு எதிராக செயல்முறையில் நடவடிக்கை எடுக்க வேண்டிய அதே நேரத்தில் அச் செய்தியை உலகுக்கு அறைகூவி அறிவிக்க வேண்டும்.
இன்னும் முக்கியமான பிரிவில் அபிவிருத்தியடைகின்ற நாடுகளின் அபிலாஷைகளைப் பாதுகாக்க வேண்டும். பல்தரப்பு அமைப்புகளின் கட்டமைப்புகளும் நடவடிக்கை முறைகளும் இணைந்து செல்லக்கூடியவைகளாகவும் பாதிப்பற்றவைகளாகவும் இருக்க வேண்டும்.
எனது நாடு கவலைப்படுவதற்கு காரணமாக ஒரு விடயம் சுமத்தப்பட்டுள்ளது. அது ஏற்றுக் கொள்ள முடியாதளவுக்கு குற்றம் சுமத்தப்பட்டிருப்பதாகும். இவற்றை நாம் கடந்த வாரங்களில் சம்பந்தப்பட்ட அமைப்புக்களின் கவனத்திற்குக் கொண்டுவந்துள்ளோம்.
03 தசாப்தங்களாக துன்பங்களுக்கும் வேதனைகளுக்கும் உள்ளாகியிருந்த அனைத்து இனங்களையும் சேர்ந்த அனைத்து மாகாணங்களையும் சேர்ந்த இலங்கையர்கள் எல்.ரி.ரி.ஈ. பயங்கரவாதிகளிடமிருந்து விடுபட்டு பயமும் சந்தேகமும் இன்றி வாழ்கின்றனர்.
எவ்வாறாயினும் சமாதானத்துக்கான போராட்டம் சகல வழிகளிலும் பயங்கரவாத்துக்கு எதிராகக் கொண்டிருந்த போராட்டம் அளவுக்கு முக்கியமானதும் கஷ்டமானதுமாகும் என்பதை நான் அறிவேன். பயங்கரவாதத்தை வேரோடு களைந்தெறிந்ததன் பின்னர் எனது அரசு தன்னை அர்ப்பணித்துக் கொண்டு கவனம் செலுத்திக் கொண்டிருப்பது நமது நாட்டுக்கு இயல்பாகவே உரித்தாகியிருக்கின்ற சக்தியையும் குறிப்பாக அசகாய மனித வளங்களைப் பயன்படுத்தி நமது நாட்டை ஐக்கியமானதும் வலுவானதுமான ஒரு நாடாக கட்டியெழுப்புவதற்காகும்.

