சீனாவின் உதவியுடன் செயற்கை மழையை ஏற்படுத்தி நெல் உற்பத்தியை பெருக்குவோம்

ஸ்ரேல் போன்ற பாலைவனங்களால் சூழ்ந்திருக்கும் வரட்சிமிக்க நாட்டில் குடிப்பதற்கு கூட நீருக்கு பெரும் தட்டுப்பாடு நிலவு கிறது. அதனால் அந்நாட்டு மக்கள் பூந்தொட்டிகளில் வளர்க்கும் மஞ்சள் தோடம்பழத்தின் சாற்றையே தாகத்தை தீர்ப்பதற்கு குடிக் கிறார்கள்.
இஸ்ரேலியர்கள் சிக்கனத்தை கடைப்பிடிப்பதில் உலகில் முன்னணி யில் இருக்கும் கருமிகள் என்று கூட பல நாட்டவர்கள் அவர்க ளைப் பார்த்து கிண்டல் செய்வதும் உண்டு. அப்படியிருந்தும் கூட அந்நாட்டு மக்கள் தங்கள் விடா முயற்சியினால் பயிர்ச் செய்கை க்கு தேவையான நீரை செயற்கை மழையின் மூலம் பெற்று அறு வடை செய்யும் திறமைமிக்கவர்களாக இருக்கிறார்கள்.
இஸ்ரேலிய விஞ்ஞானிகளின் ஒரு நவீன கண்டுபிடிப்பின் மூலம் தயாரிக்கப்படும் ஒரு வகை திரவத்தை மேக கூட்டங்களின் மீது தெளித்தால் அவை உடனடியாக நீராக மாறி பூமியில் மழையை பொழிய வைத்து பயிர்களுக்கு தேவையான நீரைப் பெற்றுக் கொடுக்கும். இவ்விதம் ஏற்படுத்தப்படும் செயற்கை மழை பல நாட்களுக்கு தொடர்ச்சியாக பெய்வதில்லை.
இந்த செயற்கை மழை ஆகக்கூடியது இரண்டு மணித்தியாலங்களுக்கு மாத்திரமே பெய்யும். அவ்விதம் பெய்யும் மழை நீரை இஸ்ரேலிய மக்கள் பெரும் தொட்டிகளை வைத்து சேமிப்பதும் உண்டு. இத்து டன் நின்றுவிடாமல் அவர்கள் தங்கள் வீட்டுப் பாவனைக்கு தேவையான நீரைப் பெறுவதற்கு கடல் நீரை சுத்திகரித்து நன்னீ ராக்குகிறார்கள்.
இன்று சீனா இஸ்ரேலையும் மிஞ்சி, செயற்கை மழையை ஏற்படுத்து வதில் முன்னணியில் திகழ்ந்து வருகின்றது. சீனாவில் பெருமழை யினால் வெள்ளப் பெருக்குகளும், மண் சரிவுகள் போன்ற பல தரப்பட்ட அனர்த்தங்களும் வருடா வருடம் ஏற்பட்டு, பல்லாயிரக் கணக்கானோர் உயிரிழக்கிறார்கள். அவ்விதம் நல்ல மழைவீழ்ச்சி யைப் பெறும் சீனாவில் ஒரு சொட்டு மழைகூட பூமியில் விழாத வரட்சி மிக்க பிரதேசங்களும் உண்டு.
சீன மக்கள் பெரும்பாலும் அரிசியையே உணவாக உட்கொள்கிறார்கள். இதனால் சீனா இன்று அரிசி உற்பத்தியிலும், கோதுமை போன்ற தானிய உற்பத்தியிலும் உலகில் முன்னிலையில் திகழ்ந்து வருகின்றது. இவ்விதம் விவசா யத்துறையில் தலை நிமிர்ந்து இருக்கும் சீனாவின் சில பிரதேசங் கள் வரட்சியினால் பயிர்கள் அழிந்து, பெரும் பாதிப்பை எதிர் நோக்குகின்றன.
இத்தகைய சந்தர்ப்பங்களில் சீன விஞ்ஞானிகள் மனம் தளராமல் தங் கள் விஞ்ஞான அறிவைப் பயன்படுத்தி அதிகமாக வரட்சி தாண்ட வமாடும் பிரதேசங்களில் செயற்கை மழையை ஏற்படுத்தி, அப்பிர தேசங்களின் வரட்சி நிலையை சமனிலைப்படுத்தி அப்பிரதேசங் களிலும் விவசாயத்தை வெற்றிகரமான முறையில் மேற்கொண்டு வருகிறார்கள்.
எனவே, நம்நாட்டின் மிக நெருக்கமான நேச நாடாக இருந்துவரும் சீனா கடந்த காலத்தில் எங்கள் நாட்டுக்கு செய்த மகத்தான பணி களை நாம் மறந்துவிடலாகாது. சீனா 1975ம் ஆண்டில் தெற்காசிய நாடுகளிலேயே மிகப் பெரிய மண்டபத்தை கொண்டிருக்கும் பண் டாரநாயக்க சர்வதேச ஞாபகார்த்த மண்டபத்தை சகல வசதி களுடன் கட்டி இலங்கைக்கு அன்பளிப்பு செய்தது.
இதனால்தான் 1976ம் ஆண்டில் இலங்கை அணிசேரா நாடுகளின் உச்சிமாநாட்டை வெகு விமர்சையாக இலங்கையில் கொண்டாடு வதற்கான வாய்ப்பை பெற்றது. அடுத்தபடியாக சமீபத்தில் சீனா தாமரைத் தடாகம் என்ற நவீன வசதிகளைக் கொண்ட அரங்க த்தை நிர்மாணித்து இலங்கைக்கு அன்பளிப்பு செய்தது.
1950ம் ஆண்டு தசாப்தத்தின் ஆரம்பத்தில் இலங்கையில் அரிசிக்கு பெரும் தட்டுப்பாடு ஏற்பட்ட போது சீனா இலங்கைக்கு உதவி செய்து இந்நாட்டு மக்களை பசிப்பிணியில் இருந்து அன்று காப் பாற்றியது. 1955ம் ஆண்டில் இலங்கையும், சீனாவும் செய்து கொண்ட அரிசி, இறப்பர் பண்டமாற்று ஒப்பந்தத்தின் கீழ் சீனா, இலங்கையின் இறப்பர் உற்பத்தியை இறக்குமதி செய்து அதற்கு பதிலாக எங்கள் நாட்டுக்கு தேவையான அரிசியை பெற்றுக் கொடுத்தது.
இவ்விதம் சகலவிதமான உதவிகளை கடந்த அரை நூற்றாண்டு காலமாக இலங்கைக்கு செய்து வரும் சீன அரசாங்கம் விரைவில் எங்களுக்கு பேருதவியையும் செய்ய இணக்கம் தெரிவித்துள்ளது. இலங்கையில் தற்போது நிலவும் மிக மோசமான வரட்சியினால் எமது நாட்டின் விவசாய நிலங்கள் பாழாகி போயிருக்கின்றன.
இந்த நிலைமையை நாம் உடனடியாக கட்டுப்படுத்த தவறினால், நிச்சயம் எமது நாட்டு மக்கள் அரிசி உணவின்றி பல்வேறு துன்பங்களை அனுபவிக்க வேண்டியேற்படும். இதனால் மக்களின் குறைகளை தீர்த்து வைப்பதே தனது தலையாய கடமையென்ற எண்ணத்தில் பொதுத் தொண்டாற்றிவரும் அனர்த்த முகாமைத்துவ அமைச்சர் மஹிந்த அமரவீர, சீன அரசாங்கத்துடன் பேச்சுவார்த்தை களை நடத்தி, சீன அரசாங்கத்தின் விஞ்ஞானிகளின் உதவியுடன் இலங்கையின் வரட்சியினால் பாதிக்கப்பட்ட பிரதேசங்களில் செய ற்கை மழையை ஏற்படுத்துவதற்கான முயற்சியில் இப்போது தீவிர மாக இறங்கியுள்ளார். 
அம்பலாந்தோட்டையில் நடைபெற்ற ஒரு நிகழ்வில் உரையாற்றிய அமைச்சர் மஹிந்த அமரவீர, இலங்கை யில் செயற்கையான மழையை ஏற்படுத்துவதற்காக தாங்கள் ஏற் கனவே சீன அரசாங்க அதிகாரிகளுடன் ஆக்கபூர்வமான பேச்சு வார்த்தைகளை நடத்தி வருவதாக கூறினார். இந்த முயற்சிகள் தக்க பலன் அளிக்க வேண்டுமென்று அமைச்சரை வாழ்த்த விரும்புகிறோம்.
