கடலுக்குள் ஒரு புதிர் உலகம்!


கடலின் அடியில் என்ன தான் இருக்கிறது என்ற கேள்வி பலரை தூக்கத்தைத் தொலைக்க வைத்திருக்கிறது. கிரேக்கத் தத்துவ மேதையான அரிஸ்டோட்டிலும் கூட கடலுக்கு அடியில் சுவாரசியமான பல விடயங்கள் இருக்கின்றன என்று சொல்லியிருக்கிறார்.
அதன் விளைவாக, அரிஸ்டோடிலின் சீடரான அலெக்சாண்டரும் ஒரு கண்ணாடி பலூன் மாதிரி ஒன்றைச் செய்து கொண்டு அதற்குள் உட்கார்ந்து கடலுக்குள் சிறிது ஆழத்துக்குச் சென்று பார்த்துவிட்டு வந்திருக்கிறார். அவர் ஒரு பிரமாண்டமான திமிங்கலத்தைப் பார்த்தாராம்.
நிலத்தில் இருந்து கடலுக்குள் ஓரிரு மைல் வரை இருக்கும் பகுதியை “கண்டங்களின் நிஜ எல்லை” என்கிறார்கள். இதன் சராசரி ஆழம் 600 அடி. இதற்கு அப்பால் தான் நிஜக் கடல் ஆரம்பமாகிறது. “கான்டினென்டல் ஷெல்ப்” என்று சொல்லக் கூடிய கண்டங்களின் எல்லையில் இருப்பது வெறும் மூன்று சதவீதக் கடல் தான்.
அதற்கப்புறம் தான் மீதி 97 சதவீதக் கடல் இருக்கிறது. அங்கு ஆழம் 13 ஆயிரம் அடியில் இருந்து தொடங்குகிறது. அந்தப் பகுதியை “அவிஸ்” என்று அழைக்கிறார்கள். அதன் உள்ளே தான் பிரமாண்டமான சமவெளிப் பிரதேசம். ஏகப்பட்ட எரிமலைகள், படு குழிகள், மலைத் தொடர்கள் எல்லாம் இருக்கின்றன.
கடலுக்கடியில் சூரியஒளி கூட 100 அடி வரை தான். அதற்கும் கீழே போகப் போக ஒளி மங்கிக் கொண்டே போகும். ஆயிரம் அடிக்கு மேல் கும்மிருட்டு ஆரம்பமாகிவிடும். 
அதில் ஆய்வு செய்வது சாதாரண விடயம் அல்ல. எந்த ஒரு உபகரணமும் இல்லாமல் மூச்சை மட்டும் அடக்கிக் கொண்டு கடலுக்குள் 285 அடி ஆழம் வரை போய் வந்திருக்கிறார் ஒருவர். கடலுக்குள் ஒரு கயிற்றில் வரிசையாகத் தொங்கிய சிலேட்டுப் பலகைகளில் கையெழுத்துப் போட்டுவிட்டுச் சென்றவர். கடைசியில் சுயநினைவை இழந்தார். இது தான் மூச்சை அடக்கி கடலுக்குள் அதிக பட்சமாக மூழ்கிய சாதனை.
சுவிட்சர்லாந்தைச் சேர்ந்த பிக்கார்ட் என்பவர் ஒரு நீர்மூழ்கிப் படகைத் தயாரித்தார். “ட்ரையஸ்ட்” என்ற அந்தப் படகில் உட்கார்ந்து செங்குத்தாகக் கடலுக்குள் இறங்கினார். 
நான்கு மணி நேரம் தொடர்ந்து இறங்கியும் அவரால் கடலின் தரையை அடைய முடியவில்லை. ஐந்து மைல் தூரம் இறங்கியாகிவிட்டது. இன்னமும் தரை வரவில்லை என்று மேலே தகவல் அனுப்பினார். பிறகு ஐந்து மணி நேரம் கழித்து தரையைத் தொட்டுவிட்டதாக வயர்லெஸ்சில் செய்தி அனுப்பினார்.
பசிபிக் பெருங்கடலில் பிக்கார்ட் இறங்கிய இடம் “மரியானா டிரெஞ்ச்” அதன் ஆழம் சுமார் ஆறே முக்கால் மைல். 35,808 அடி. எவரெஸ்ட் சிகரம் கூட 29,028 அடி தான். கடலின் மிக ஆழமான அந்தப் பகுதியில் பிக்கார்ட் சுமார் 20 நிமிடங்கள் இருந்தார். இதுவரை மனிதரால் கண்டுபிடிக்கப்பட்ட கடலின் மிக மிக ஆழமான பகுதி இதுதான்.

பல திருமணச் சடங்குகளின் பின்னணியாக, குலத்தைத் தழைக்கச் செய்வது என்ற கருத்து உள்ளது. திருமண கேக்குக்கும் அது பொருந்தும். கோதுமை. பார்லியில் செய்த சிறு கேக்குகளை ரோமாபுரியினர் மணப் பெண்ணின் தலையில் உடைப்பதில் இருந்து இவை தொடங்கியுள்ளன.
இன்று நாம் உபயோகிக்கும் வெண்ணிற ‘ஐசிங்’ கோடு கூடிய முன்றடுக்கு கேக், இரண்டாம் சார்லஸ் காலத்தில் அறிமுகமானது. லண்டனில் உள்ள செயின்ட் பினாட் சர்ச்சின் கூரான கோபுரத்தின் வடிவில் கேக்குகள் செய்யப்படுகின்றன.
மணமக்கள் இணைந்து கேக்கின் முதல் துண்டை வெட்டுகிறார்கள். எதிர்காலம் எதைக் கொடுத்தாலும் இருவருமாகச் சேர்ந்து அதைப் பகிர்ந்து கொள்வது என்பதை இது குறிக்கிறது.
