இலங்கை அரச பொறியியல் கூட்டுத்தாபனம் நிர்மாணத்துறையில் சர்வதேச தரச் சான்றிதழ் பெற்றதொரு அரச நிறுவனமாக திகழ்கிறது


நிர்மாண பொறியியல் சேவைகள், வீடமைப்பு பொது வசதிகள் பற்றிய அமைச்சின் கீழ் இயங்கும் இலங்கை அரச பொறியியல் கூட்டுத்தாபனம் 1962 ஜனவரி 01 ஆம் திகதி ஸ்தாபிக்கப்பட்டதொரு நிறுவனமாகும். இவ் நிறுவனம் தற்பொழுது 50 ஆண்டுகளை பூர்த்தி செய்துள்ளது.
இந் பொறியியல் கூட்டுத்தாபனம் நிர்மாணத்துறையில் அரச பிரிவின் முதன் நிலை வகிக்கும்மொரு நிறுவனமாகும். இந்தக் கூட்டுத்தாபனத்தின் மூலம் பொறியியல் சேவைகள், வழங்கல் உசாதுணைசார் சேவைகள், வழங்கல் திட்டங்கள் தயாரித்தல், பயிற்சி வழங்கல் மற்றும் கட்டிட ஆராய்ச்சி நடவடிக்கைகளை மேற்கொள்ளுதல் முதலிய விடயங்கள் நிறைவேற்றப்படுகின்றன.
இந்தப் பிரிவினால் அரச மற்றும் தனியார் துறைகளுக்கான சிறியளவான மற்றும் பாரியளவான சகலவித நிர்மாணப் பணிகளும் மேற்கொள்ளப்படுகின்றன. சகல வித நிர்மாணப் பணிகளும் பட்டயப் பொறியியலாளர்களின் மேற்பார்வையில் அனுபவம் வாய்ந்த பட்டயப் பிரதி முகாமையாளர்களின் கண்காணிப்பில் மேற்கொள்ளப்படுகின்றன.
இந்த நிர்மாணப் பிரிவின் மூலம் அலுவலகக் கட்டிடத் தொகுதிகள், வீடமைப்புத் திட்டங்கள், பல்கலைக்கழகங்கள் மற்றும் பாடசாலைகள், விலங்கு பேட்டை சார் கட்டிடங்கள், விளையாட்டுக் கட்டிடத் தொகுதிகள், விளையாட்டு மைதானம், கடைக் கட்டிடத் தொகுதிகள், வைத்தியசாலைகள் மற்றும் பெருந் தெருக்கள், பேருந்து நிறுத்தும் நிலையங்கள் மற்றும் குழாய் நீர் மார்க்க முறைமைகள் என்பவற்றுக்கான நிர்மாணப் பணிகள் மேற்கொள்ளப்படுகின்றன.
2010ம் ஆண்டில் இலங்கை பொறியியல் கூட்டுத்தாபனம் 5921 மில்லியன் ரூபாவுக்குரிய நிர்மாணப் பணிகளை பூர்த்தி செய்துள்ளன. 2011ம் ஆண்டு 6281 மில்லியன் ரூபாவுக்கான நிர்மாணப் பணிகளை 56 வீதம் பூரணப்படுத்தியுள்ளது. 
2012ம் ஆண்டில் 1000 மில்லியன் ரூபாவுக்கான நிர்மாண ஒப்பந்தங்களை அரச நிறுவனங்களிடம் பாரம் எடுத்து அவ் நிர்மாணப் பணிகளை நடைமுறைப்படுத்தி வருகின்றது.
2010ம் ஆண்டில் பாரிய 60 நிர்மாணங்களை வெற்றிகரமாக செயல்படுத்தி அதனை மக்களிடம் ஒப்படைக்கப்பட்டுள்ளது. 
கெத்தாரம சர்வதேச கிரிக்கெட் விளையாட்டு மீள் நிர்மாணப் பணி பல்லேகலே விளையாட்டு மைதானம், ரஜரட்ட விளையாட்டு மைதானம் இடர் முகாமைத்துவ தலைமைக் கட்டிடம், பெளத்த பல்கலைக்கழகம், மாத்தறை கச்சேரி, மக்கள் வங்கி தலைமையக மறுசீரமைப்பு 2011-12 ஆம் ஆண்டுகளில் இலங்கை பொறியியல் கூட்டுத்தாபனம் பின்வரும் நிர்மாணப் பணிகளை மேற்கொண்டு வருகின்றது.
காலி- மாத்தறை- இரத்தினபுரி மாகாண மட்டத்தில் வரும் பிரதான பாதைகள் வத்தளை நீதிமன்றம்,
தக்சன லங்கா அதிவேக பாதையில் உள்ள கட்டிடங்கள்
ரஜரட்ட பல்கலைக்கழக கட்டிடம்
தங்கல்ல வெளிநாட்டு வேலை வாய்ப்பு கட்டிடம்
மொரட்டுவை பல்கலைக்கழக கட்டிடம், பல்லேகலே சிறைச்சாலை, அனுராதபுர விளையாட்டு மைதானம், கிளிநொச்சி விளையாட்டு மைதானம், சிங்கபுர வீடமைப்புத் திட்டம், அங்குலான தொடர்மாடி வீடமைப்புத் திட்டம் போன்ற 14 நிர்மாணப் பணிகளை பூர்த்தி செய்துள்ளன.
இதனை விட மாளிகாவத்தையில் நிர்மாணிக்கப்பட்டுள்ள தொடர்மாடி வீடமைப்புத் திட்டங்களை 30 வருடங்களுக்குப் பின் நவீனமயப்படுத்தப்பட்டன. இத் திட்டத்தினை அண்மையில் ஜனாதிபதி மஹிந்த ராஜபக்ஷ அவர்கள் நேரில் சென்று பார்வையிட்டார். இத்திட்டத்தின் இரண்டாம் கட்ட 356 வீடுகள் அடுத்த வருடத்தில் வேலைகள் ஆரம்பிக்கப்பட உள்ளன.
இலங்கை பொறியியல் கூட்டுத்தாபனம் கடந்த காலங்களில் பெரும் நஷ்டத்தில் இயங்கியதொரு நிறுவனமாகும். தற்பொழுது அமைச்சர் விமல் வீரவன்ச மற்றும் அமைச்சின் அதிகாரிகள் பணிப்பாளர் சபை உறுப்பினர்கள் சிரேஷ்ட பொறியியலாளர்கள் மற்றும் இந் நிறுவனத்தின் ஊழியர்கள் இணைந்து இந்நிறுவனத்தினை இலாபமீட்டும் நிறுவனமாக கொண்டு வருவதற்கான இலக்கை நோக்கி செயற்படுகின்றனர். 
அந்த வகையில் கடந்த ஜூன் மாதம் 24ம் திகதி பரிஸ் நகரில் நடைபெற்ற 16 வது சர்வதேச தரத்திலான நிறுவனம் நடாத்திய தரச் சான்றிதழ் போட்டியில் 74 நாடுகள் பங்குபற்றின. அதில் இலங்கை அரச நிறுவனமொன்றுக்கு முதன் முறையாக 16th International Star For Leadership in Quality விருதும் கிடைக்கப் பெற்றுள்ளது.
இவ் நிறுவனத்தின் தலைவர் மற்றும் உயர் அதிகாரிகள் அமைச்சர் விமல் வீரவன்ச ஆகியோர் தலைமையிலான குழு ஜனாதிபதி மஹிந்த ராஜபக்ஷவினை சந்தித்து இந்நிறுவனத்தின் முன்னேற்றம் மற்றும் சர்வதேச விருதுபெற்ற தரச் சான்றிதழையும் காண்பித்தனர். அத்துடன் இந்நிறுவனத்தினை மேலும் முன்னேற்றுவதற்காக இலங்கை நிர்மாணப் பணிகளை ஒப்படைக்குமாறு வேண்டிக்கொண்டனர். 
ஏற்கனவே இவ் நிறுவனம் ஐ.எஸ். ஒ. 9001-2008 பெற்றுள்ளது. அத்துடன் அரசின் நிர்மாணப் பணிகளை 30 வீதத்தனை தனியார் நிறுவனங்களை விட இலங்கை பொறியியற் கூட்டுத்தாபனமே முன்னெடுத்துச் செல்கின்றது.

