அயல்நாடுகளுடன் நட்புறவை வளர்த்துநாம் பயனடைந்து வருகிறோம்



இலங்கைக்கும் இந்தியாவுக்கும் இடையிலான நட்புறவும், பரஸ் பர ஒத்துழைப்பும் இன்று நேற்று அல்ல சுமார் 2600 ஆண்டு களாக இருந்து வருகிறது. இவ்விரு நாடுகளின் நட்புறவின் பாலமாக இருந்து வரும் கீழைத்தேய கலாசாரம் என்று நாம் கூறி னால் எவரும் அதனை மறுக்க மாட்டார்கள்.
அசோக சக்கரவர்த்தியின் மகன் மகிந்த தேரர் இலங்கைக்கு வந்து மிகிந்தலை மலை உச்சியில் மான்வேட்டையாடிக் கொண்டிருந்த இலங்கை மன்னன் தேவநம்பியதீஸனை சந்தித்து, போதி மரத்து மாதவன் புத்த பெருமானின் நற்போதனைகளை எடுத்துரைத்து, அரசனையும் இலங்கை மக்களையும் பெளத்த தர்மத்தின் மீது ப ற்றுதலை ஏற்படுத்திய நிகழ்வின் மூலம் மிருகங்களின் இறைச்சியை தங்கள் உணவின் பிரதான பகுதியாக கொண்டிருந்த நம்நாட்டு மக்கள் மிருக வதையை தவிர்த்துக் கொண்டு, தார்மீக வாழ்க்கையை கடைப்பிடிக்க ஆரம்பித்தனர்.
இதுவும் இந்தியாவிடமிருந்து நாம் கற்றுக் கொண்ட அல்லது பெற்றுக் கொண்ட நற்பண்புகளில் ஒன்றாகும். இந்தியாவில் இந்து, பெளத்த ஏன் முஸ்லிம் மார்க்க புனித தலங்கள் இருப்பதனால், நம் நாட்ட வர்கள் அன்றும் இன்றும் இந்தியாவுக்கு சென்று புனித தலங்களை தரிசித்து மனநிறைவை அடைந்தனர். அதுபோன்று, இந்தியர்களும் இலங்கையிலுள்ள பெளத்த தலங்களுக்கும், கதிர்காமம், நல்லூர், திருக்கேதீஸ்வரம், கோணேஸ்வரம் போன்ற இந்துமத புனித தலங் களுக்கும் வந்து வழிபடுவதுண்டு.
இந்தியா என்றும் இலங்கைக்கு ஆபத்துக்கள் ஏற்படும் போது, கைகொடு த்து உதவும் ஒரு நட்பு நாடாக இருந்து வருகிறது. 1970 ஆம் ஆண்டு தசாப்தத்தின் ஆரம்பத்தில் இலங்கையின் பாதுகாப்பு படைகளிடம் போதியளவு கவச வாகனங்களோ, விமானங்களோ, ஹெலிகொப் டர்களோ இருக்கவில்லை.
1971 ஆம் ஆண்டில் ஜே.வி.பி. யினர் ஆயுதப் போராட்டத்தின் மூலம் அன்றைய பிரதம மந்திரி திருமதி ஸ்ரீமாவோ பண்டாரநாயக்கா வின் அரசாங்கத்தை கவிழ்க்கும் நோக்கத்துடன், நாட்டின் பல பகுதிகளிலுள்ள பொலிஸ் நிலையங்கள் மீது, தாக்குதலை மேற் கொண்டு அவற்றை முற்றாக தரைமட்டம் ஆக்கினார்கள்.
அப்போது இலங்கைக்கு ஆயுத உதவி வழங்க பல அரசாங்கங்கள் தயக்கம் காட்டிக் கொண்டிருந்த வேளையில், இந்திய அரசாங்கம் உடனடியாக இலங்கைக்கு தனது விமானப் படையையும் இராணு வத்தினரையும் அனுப்பி ஜே.வி.பி. ஆயுதப் போராட்டத்தை அடக்கி விடுவதற்கு உறுதுணை புரிந்ததை இந்நாட்டு மக்கள் என்றென்றும் நன்றியுடன் நினைவு கூருவார்கள்.
அன்று இந்திய அரசாங்கம் இலங்கைக்கு இராணுவ ரீதியில் உதவி செய்ய முன்வராத பட்சத்தில் இன்றும் ஜே.வி.பி. யினரின் அராஜக நிர்வாகம் நாட்டில் கொடுங்கோல் ஆட்சியை நடத்திக் கொண்டிருப் பதற்கான வாய்ப்பும் உருவாகியிருக்கலாம்.
எங்கள் அயல் நாடான இந்தியாவின் உதவியின்றி நாம் இன்றைய பொரு ளாதார போட்டா போட்டியுடைய உலகில் தனித்து, இயங்குவது சாத்தியமல்ல என்ற உண்மையையும் நாம் மறந்துவிடக் கூடாது.
இலங்கையின் மதிநுட்பமிக்க ஆட்சியாளர்கள் 1954 ஆம் ஆண்டில் றப்பர், அரிசி ஒப்பந்தத்தை சீனாவுடன் செய்து கொண்டு, எங்கள் நாட்டின் ஏற்றுமதி வருமானத்தை கொரிய யுத்தம் நடந்து கொண்டி ருந்த காலகட்டத்தில் எமது இயற்கை றப்பரை ஏற்றுமதி செய்து, எமது தேசிய பொருளாதாரத்தை வளர்த்துக் கொள்வதற்கும் சீனாவுடனான நல்லுறவு எங்களுக்கு பேருதவியாக அமைந்தது.
அதுபோன்று அருகிலுள்ள இன்னுமொரு அயல்நாடான பாகிஸ்தானு டனும் நல்லுறவை ஏற்படுத்தி அதன் மூலம் இலங்கை பயனடைந் துள்ளது. இன்று, இலங்கை உலக கிரிக்கெட் அரங்கில் கொடி கட்டிப் பறப்பதற்கு இந்தியாவும், பாகிஸ்தானும் செய்த உதவிகளை நாம் என்றென்றும் மறக்க முடியாது.
இலங்கைக்கு டெஸ்ட் அந்தஸ்தை கொடுக்க வேண்டும் என்று நாம் விடுத்த கோரிக்கையை அவுஸ்திரேலியா போன்ற வெளிநாட்டு கிரிக்கெட் அமைப்புக்கள் கடுமையாக எதிர்ப்பு தெரிவித்த போது, இந்தியாவும் பாகிஸ்தானும் ஒரே பிடியாக இலங்கைக்கும் டெஸ்ட் போட்டிகளை விளையாடும் அந்தஸ்தை கொடுக்க வேண்டும் என்று வாதித்து டெஸ்ட் அந்தஸ்தை பெற்றுக்கொடுத்த உதவியை நாம் மறந்துவிட முடியாது.
இலங்கை இவ்விதம் இந்தியா, சீனா, பாகிஸ்தான் போன்ற நாடுகளிட மிருந்து உதவியைப் பெற்றுக் கொண்டிருக்கும் அதே வேளையில், எங்களின் இன்னுமொரு சிறிய அயல் நாடான மாலைதீவு குடியர சிற்கு இலங்கை உதவி செய்தது.
இலங்கையில் இருந்து சென்ற ஒரு கூலிப்படையினர் மாலைதீவு குடியரசு அரசாங்கத்தை கவிழ்ப்பதற்கான ஆயுதப் போராட்ட சதி முயற்சியில் ஈடுபட்ட போது, அந்த சதி முயற்சியை முறியடிப் பதற்கு பிரிட்டன் போன்ற நாடுகள் உதவவில்லை. இந்தியாவும், இலங்கையுமே உடனடியாக தங்கள் படைகளை அங்கு அனுப்பி, கூலிப் படையினரை அடிபணிய வைத்து, சிறைபிடித்தன.
இவ்விதம் அயல்நாடுகளுடன் இலங்கை வளர்த்து வரும் நட்புறவு மேலும் பல்லாண்டுகளுக்கு நீடித்து எங்கள் நாட்டிற்கு அதன் மூலம் நன்மையை பெறுவதற்கு வகை செய்யும் என்று நாம் நம்புகிறோம்.
