வருடாந்தம் 730 மில்லியன் லீற்றர் பசும்பால்உற்பத்தி செய்யும் இலக்கை நோக்கிய பயணம்

லக்ஷ்மி பரசுராமன்
அபிவிருத்தியடைந்த நாட்டுக்கு அத்திவாரம் போஷாக்கு மிக்க பிரஜை களாவர். மக்களின் போஷாக்கின் தரம் உயர்வடையும் போது அவர்களது சிந்தனை, ஆற்றல் ஆகிய அனைத்து துறைகளிலும் எழுச்சியைக் காண முடியும். 
இது நாட்டின் அபிவிருத்திக்கு இன்றியமையாதது ஆகும். இவை யனைத்தையும் கருத்திற் கொண்ட தாகவே நாட்டில் விமான நிலையம், துறைமுகம் உள்ளிட்ட பாரிய பல்வேறு அபிவிருத்திகள் முன்னெடுக்கப்பட்டு வரும் நிலையில் நிறையுணவான பால் உற்பத்தியில் தன்னிறைவு கண்டுவிட வேண்டுமென்ற இலக்கினை அடைவதிலும் அரசாங்கம் சளைத்துவிடவில்லை.
2016 ஆம் ஆண்டை அடையும் போது வருடத்திற்கு 730 மில்லியன் லீற்றர் பால் உற்பத்தி செய்வதன் மூலம் பால் உற்பத்தியில் தன்னிறைவு கண்டுவிட வேண்டுமென்பதே மஹிந்த சிந்தனையில் முன்வைக்கப்பட்டிருக்கும் இலக்காகும். இந்த இலக்கினை வெற்றிகரமாக அடைவதற்கென கால்நடை அபிவிருத்தி அமைச்சர் ஆறுமுகன் தொண்டமான் தலைமையில் பல்வேறு திட்டங்கள் வகுக்கப்பட்டு அவை சிறப்பான முறையில் அமுல்படுத்தப்பட்டும் வருகின்றன.
கால்நடை அபிவிருத்தி அமைச்சின் செயலாளர் கலாநிதி ரி. கேந்தரகமவை சந்திக்கும் வாய்ப்பு கிடைத்த போது, கால்நடை மற்றும் பால் உற்பத்தி தொடர்பில் முன்னெடுக்கப்பட்டு வரும் பல்வேறு அபிவிருத்திச் செயற்பாடுகள் குறித்து அறிந்து கொள்ளக் கூடியதாக இருந்தது.
கேள்வி: அதிக பால் உற்பத்திக்கு அடிப்படை தரமான இனத்தைச் சேர்ந்த மாடுகள் ஆகும். அவ்வாறான மாடுகளை நம் நாட்டிலும் உற்பத்தி செய்யும் நடைமுறை எவ்வளவு தூரம் சாத்தியமடைந்துள்ளது?
பதில்: மாடுகளின் செயற்கை கருத்தரிப்பு நம் நாட்டைப் பொறு த்தவரை சாத்தியமென்றே கூற வேண்டும். நாம் கேள்விப் பத்திரம் மூலம் பல்வேறு நாடுகளிலிருந்தும் சிறந்த இனத்தைச் சேர்ந்த கரவை மாடுகளின் விந்தணுக்கலைப் பெற்று அவற்றை செயற்கை கருத்தரிப்புக்கு உட்படுத்தியதன் மூலம் தரமான இன மாடுகளை உருவாக்கியுள்ளோம். கடந்த வருடம் மாத்திரம் ஒரு இலட் சத்து 80 ஆயிரம் கன்றுகள் செயற்கை கருத்தரிப்பினூடாக பெற்றுக்கொள்ளப் பட்டன. இவ்வருடம் அந்த எண்ணி க்கை 2 இலட்சத்து 50 ஆயிரத்தை எட்டுமென எதிர்பார்க் கின்றோம்.
கேள்வி: இவற்றுக்கு மேலதிகமாக வெளிநாடுகளிலிருந்து சிறந்த இனக் கறவை மாடுகளை நேரடியாக இலங்கைக்கு பெற்றுக்கொள்வது தொடர்பில்?
பதில்: முப்பது வருட காலத்திற்குப் பின்னர் முதற்தடவையாக இவ்வருடமே அவுஸ்திரேலியாவிலிருந்து 500 கறவை மாடுகளை இலங்கைக்குக் கொண்டு வந்துள்ளோம். மேலும் 1500 மாடுகளை நவம்பர் மாதமளவில் எடுத்து வர வுள்ளோம். இதற்காக பாரிய நிதி ஒதுக்கீடு செய்யப்பட்டுள்ளதுடன் அவுஸ்திரேலிய அரசாங்கத்திடமிருந்து கடன் வசதிகளும் கிடைக்கப்பெற் றுள்ளன.
2013 இல் 2500 கறவை மாடுகளை அவுஸ்திரேலியாவிலிருந்து எடுத்து வருவதற்கும் சம்பந்தப்பட்டவர்களுடன் பேச்சு நடத்தி வருகின்றோம்.
கேள்வி: இந்தக் கறவை மாடுகள் நேரடியாகவே கால்நடை விவ சாயிகளுக்குப் பெற்றுக்கொடுக்கப்படுமா?
பதில்: இல்லை. இவை அரசாங்கப் பண்ணைகளில் வைத்தே பராமரிக்கப் படுகின்றன. கருத்தரித்த நிலையிலுள்ள மாடுகளையே நாம் இங்கு எடுத்து வருவதனால், அவற்றினால் ஈன்றெ டுக்கப்படும் கன்றுகளையே நாம் கால்நடை விவசாயிகளுக்கு வழங் குவோம். இந்த மாடுகளிலிருந்து ஒரு நாளைக்கு ஆகக்கூடியது. 20 தொடக்கம் 30 லீற்றர் வரை பால் பெற்றுக்கொள்ள முடியும்.
கேள்வி: &#39;செக்ஸ்ட்சீமன்&#39; எனப்படும் விந்தணு பற்றி விளக்கம் கூற முடியுமா?
பதில்: வெளிநாடுகளிலிருந்து பெற்றுக்கொள்ளப்படும் விந்தணுக்களின் செயற்கை கருத்தரிப்பினூடாக 50 சதவீதம் மாத்திரமே கறவை மாடுகள் பெற்றுக்கொள்ளப்படுவதனால் &#39;செக்ஸ்ட் சீமன்&#39; எனப்படும் தெரிவு செய்யப்பட்ட அதாவது கருத்தரிப்பினூ டாக 90 சதவீதம் கறவை மாடுகளை தரக்கூடிய வித்தணுக்களை பெற்றுக் கொள்ள தீர்மானித்துள்ளோம். இதற் காக பல நாடுகளிலும் கேள்விப் பத்திரங்கள் கோரப்பட்டுள்ளன. இது எமது தேவையை பூர்த்தி செய்வதற்கு உறுதுணையாக அமையுமென நம்புகின்றோம்.
கேள்வி: இவ்வாறான பசுக்களை சிறப்பான முறையில் வளர்ப்பதற்கென கால்நடை விவசாயிகளுக்கு ஏதேனும் ஊக்குவிப்புக்கள் வழங்கப்படு கின்றனவா?
பதில்: கால்நடைகளுக்கு குறிப்பாக கறவை மாடுகளுக்கு சிறப்பான உணவைப் பெற்றுக் கொடுப்பதற்கென தரமான புல் வகைகளை வளர்த் தெடுக்கும் வேலைத்திட்டத்தை தேசிய மட்டத்தில் முன்னெடுக்கவுள் ளோம். இதற்காக தரிசு நிலங்களில் தரமான புற்களை வளர்த்து அவற்றை கால்நடை விவசாயிகள் பெற்றுக்கொள்ள வழிசமைப்போம்.
கேள்வி: கால்நடை விவசாயிகளுக்கு எவ்வாறான உதவிகள் மற்றும் சலுகைகள் பெற்றுக்கொடுக்கப் படுகின்றன?
பதில்: திவிநெகும திட்டத்தின் கீழ் 2500 குடும்பங்களுக்கு பசுக் கன்றுகள் இலகு கடன் அடிப்படையில் பெற்றுக் கொடுக்கப்பட்டன. இதற்கான 50 சதவீத செலவினத்தை அரசாங்கமே பொறுப்பேற்றுக்கொண்டது.
இவற்றிற்கு மேலதிகமாக கால்நடை வளர்ப்புப் பற்றிய அறிவூட்டல்கள் அடிக்கடி பெற்றுக்கொடுக்கப்படுகின்றன.
கேள்வி: அனைத்து கால்நடை விவசாயிகளிடமிருந்தும் பால் பெற்றுக்கொள்ளப்படுவதில்லை என பாரிய குற்றச்சாட்டொன்று கடந்த காலங்களில் கூறப்பட்டிருந்ததே?
பதில்: இல்லை. அது முற்றிலும் பிழையான குற்றச்சாட்டு. மில்கோ நிறுவனம் அனைத்து பாலையும் கொள்வனவு செய்கிறது. தேவைப்படும் அளவு பாலை களஞ்சியப்படுத்தக் கூடிய குளிரூட்டி வசதிகளும் அனைத்து பிராந்தியங்களுக்கும் பெற்றுக் கொடுக் கப்பட்டுள்ளன. மில்கோ நிறுவனம் பெற்றுக்கொண்ட பால் அதன் &gt;கி!ரிப்புகளுக்கு உகந்த நிலையில் அல்லவென்பதை உறுதிப்படுத்தும் பட்சத்தில் அவற்றை நிறுவனம் வெளியேற்றிவிடுவது வழமை.
இவ்வாறான பால் கொட்டப்படும் காட்சியையே சில தொலைக்காட்சி நிறுவனங்கள் வீடியோ படமாக்கி, விவசாயிகள் பாலை நிலத்தில் கொட்டுவதாக பொய்ப்பிரசாரம் செய்து வருகின்றன. உண்மையில் எந்தவொரு கால்நடை விவசாயியும் பாலை நிலத்தில் சிந்தும்படியாக அவர்களுக்கு அநீதி இழைக்க நாம் இடமளிக்கவில்லை.
கேள்வி: கால்நடை விவசாயிகளின் பாலுக்கு நியாயமான விலை பெற்றுத்தரப்படுகிறதா?
பதில்: ஒரு லீற்றர் பாலுக்கு 50 ரூபா பெற்றுத்தரப்படுகின்றது. ஆசிய நாடுகளில் இலங்கையிலேயே விவசாயிகளுக்கு நியாயமான விலை வழங்கப்படுகின்றது. நாளுக்கு நாள் பல இளைஞர்கள் கால்நடை விவசாயத்தில் ஈடுபடுகின்றனர். மேலும் பரம்பரையாக கால்நடை விவசாயத்தில் ஈடுபட்டவர்கள் புதிய தொழில்நுட்பங்களை இதற்காக கையாளுகின்றனர்.
தற்போதைய கணக்கெடுப்பின்படி நாடளாவிய ரீதியில் 2 இலட்சம் கால்நடை விவசாயிகள் உள்ளனர். இவர்களில் 70 சதவீதமானோர் சிறியளவில் கால்நடை வளர்ப்பில் ஈடுபடுகின்றவர்களாவர்.
கேள்வி: மாணவர்களுக்க ஒரு குவளை பால் வழங்கும் திட்டத்தை மேலும் விரிவுபடுத்த எண்ணி யுள்Zர்களா?
பதில்: பாடசாலை மாணவர்களுக்கு மேலதிகமாக பாலர் பாடசாலையிலுள்ள சிறார்களுக்கும் வெகுவிரைவில் நாளொன்றுக்கு ஒரு குவளை பால் வழங்குவது தொடர்பில் சம்பந்தப்பட்ட ஏனைய அமைச்சுகளுடன் கலந்துரையாடி வருகின்றோம்.
