பரி. வேதாகமத்தின் பார்வையில் தண்டனைத் தீர்ப்பு


கிறிஸ்துவுக்குள் வாழ்ந்து அவருடைய சொத்துக்கு ஒருவர் உரிமையாளர் என்றால், கிறிஸ்துதானே அவர் பக்கமாய் நின்று பரம தகப்பனுக்கு முன்னால் அவருக்காக பரிந்து பேசுகிறார்.
இதற்குமேல் நாம் என்ன சொல்வது?
கடவுளை நாம் சாந்திருக்கும் பொழுது நம்மை எதிர்த்து நிற்பது யார்? எவ்வளவுதான் ஒருவர் பாவியாயிருந்தாலும் தாழ்ந்தவராயிருந்தாலும் கிறிஸ்துவுக்குள் வாழும் பொழுது கிறிஸ்துதானே அவருக்கு வக்கீலாக பரம தந்தையிடம் வாதாடுகின்றார்.
நம்மை எதிர்த்து நம்மைப் பற்றி குறை சொல்வதற்கு எத்தனையோ பேர் இருக்கலாம்.
கடவுளுக்கு முன்னால் கூட சாத்தான் நம்மைப் பற்றி பல குற்றச்சாட்டுகள் கொண்டு வரலாம்.
ஆனால், இத்தனை குற்றச்சாட்டுகளையும் எதிர்த்து, நமக்காக இயேசு, பரம தகப்பனிடத்திலே சிபாரிசு செய்கிறார். ‘கடவுளால் தேர்ந்து கொள்ளப்பட்டவர்களுக்கு எதிராய் எவன் குற்றம் சாட்டக் கூடும்?
அவர்கள் குற்றமற்றவர்கள் என்று கடவுளே சொல்லும் போது, தண்டனைத் தீர்ப்பு கூறுபவர் யார்?
கிறிஸ்து இயேசு நமக்காக உயிர் நீத்தார்; ஏன், உயர்ப்பிக்கவும் பெற்றார்.
இந்த சிறிஸ்துவே கடவுளின் வலப் பக்கத்தில் இருந்து நமக்காகப் பரிந்து பேசுகிறார். ஒரு நாள் பாவத்தில் பிடிபட்ட ஒரு பெண்ணை பரிசேயர்கள் இயேசுவுக்கு முன்னால் கொண்டு நிறுத்தினார்கள். (அரு. 8 : 1 – 11)
இவள் விபச்சாரத்தில் பிடிபட்டவள் என்றும், சட்டத்தின்படி இவளைக் கல்லால் எறிந்து கொல்ல வேண்டும் என்றும் அந்த ‘பெரியவர்கள்’ அந்த பாவிப் பெண்ணைப் பற்றி குற்றம் சாட்டினார்கள்.
இயேசுவோ பேசாதிருந்தார். ஆனால், திரும்பத் திரும்ப பரிசேயர்கள் அந்தப் பெண் மேல் குற்றம் சாட்டினார்கள். அவளைக் கல்லால் எறிந்து கொல்ல இயேசு தீர்ப்பிடுவார் என்று எதிர்பார்த்தனர்.
ஆனால் இயேசு சிறிது நேரத்திற்குப் பிறகு, ‘உங்களில் பாவமில்லாதவன் முதலில் அவள் மேல் கல் எறியட்டும்’ என்றார். இயேசு திரும்பவும் பேசாமலிருந்தார். குற்றம் சாட்டியவர்கள் அந்த இடத்தை விட்டு நழுவி விட்டார்கள். அந்தப் பெண் மட்டும் அங்கே நிற்பதைப் பார்த்து, ‘பெண்ணே எங்கே அவர்கள்? உனக்கு யாரும் தீர்ப்பிடவில்லையா?’ என்று கேட்டார். ‘ஒருவரும் தீர்ப்பிடலில்லை’ என்று அவள் சொன்னாள். ‘நானும் தீர்ப்பிடேன்’ என்று சொல்லி அவளை ஆறுதல்படுத்தினார். (தொடரும்)



