தகவல் அறியும் உரிமைக்கு அரசாங்கம் உத்தரவாதம் அளித்துள்ளது



தகவல் அறியும் முறைகள் பற்றி புதிய சட்டங்களை தயாரித்தல் அவசியமல்ல. தற்போது நாட்டில் இருக்கும் அரசியல் சாசனத்தின் கீழ் இதற்கான பூரண உரிமைகள் அனைத்தும் உள்ளடக்கப்பட் டுள்ளது. எங்கள் நாட்டின் சட்டப்புத்தகம் தகவல் அறியும் உரி மையை ஊடகவியலாளர்களுக்கும் பொது மக்களுக்கும் முழுமையாக உத்தரவாதம் அளித்துள்ளது.
உத்தியோகபூர்வ இரகசியங்கள் பற்றிய சட்டத்தைத் தவிர்ந்த சகல தகவல் களையும் இதனடிப்படையில் தெரிந்து கொள்ளும் உரிமைக்கு இந் நாட்டு பிரஜைகள் அனைவருக்கும் எமது நாட்டில் அரசியல்சாசனம் உத்தரவாதம் அளித்துள்ளது. இதுபற்றி சமீபத்தில் நடந்த பத்திரிகை ஆசிரியர்கள் மற்றும் இலத்திரனியல் ஊடகங்களின் பொறுப்பதிகாரிக ளின் கூட்டத்தில் ஜனாதிபதி மஹிந்த ராஜபக்ஷ அவர்கள் விளக்கி கூறினார்.
பயங்கரவாத யுத்தத்தின் இறுதிக்கட்டத்தில் இடம்பெற்றதாக கூறப்படும் வெளிநாட்டு சக்திகளிடமிருந்து எழுந்துள்ள மனித உரிமை மீறல், குற்றச்சாட்டுக்கள், யுத்த தர்மத்தை மீறி மக்களை படுகொலை செய்த தாக கூறப்படும் போலிக்குற்றச்சாட்டுகளை சுமத்தி, அழுத்தங்களை யும், பிரச்சினைகளையும் ஏற்படுத்திக் கொண்டிருக்கும் இவ்வேளை யில், எங்கள் நாட்டின் எதிர்க்கட்சியினரும், அரசாங்கத்திற்கு எதிராக ஊடக சுதந்திரத்தையும் பறித்துவிட்டது என்று இன்னுமொரு ஜோடி க்கப்பட்ட போலி குற்றச்சாட்டை சுமத்தி அழுத்தங்களை கொண்டு வந்துள்ளது. இதற்கென எதிர்க்கட்சியினர் பாராளுமன்றத்திற்கு தகவல் உரிமை அறிவதற்கான தனியார் பிரேரணை ஒன்றை முன்வைத்திருந் தனர்.
நாட்டில் இன்று ஊடகவியலாளர்களுக்கு எந்தவொரு தகவல்களையும் அரசாங்கத்திடமிருந்து கேட்டறிவதற்கான பூரண சுதந்திரமும், உரிமை யும் இருக்கிறது. ஏதாவது ஒரு தகவலை ஒரு ஊடகவியலாளர் தெரி ந்து கொள்ள விரும்பினால், அவர் பாராளுமன்ற அங்கத்தவர் ஒருவ ரின் மூலம் பாராளுமன்றத்தில் தமக்கு தேவையான தகவல் தொடர் பான கேள்வி ஒன்றை எழுப்பி, உத்தியோகபூர்வமான பதிலை பெற் றுக் கொள்ளலாம்.
எவராவது ஒரு ஊடகவியலாளர் இதுபோன்ற ஒரு தகவலை தெரிந்து கொள்ளவிரும்பினால், இவ்விதம் மாதத்திற்கு ஒரு தடவை நடக்கும் சந்திப்புக்களின் போது, என்னிடம் அந்த கேள்வியை கொண்டு வந்து கொடுத்தால், நான் பாராளுமன்றத்தில் அந்தக் கேள்வியை எழுப் புவதற்கு வகை செய்து, அதற்கான பதிலை பெற்றுக் கொடுக்க தயா ராக இருக்கிறேன் என்று ஜனாதிபதி அவர்கள் மேலும் தெரிவித்தார்.
ஊடகவியலாளர்களுக்கு அல்லது பொதுமக்களுக்கு அமைச்சர் ஒருவர் அல்லது அரசாங்க உயரதிகாரி ஒருவர் அல்லது வேறு ஒரு உத்தி யோகஸ்தர் பற்றி, அவர் மோசடி மற்றும் கைலஞ்ச ஊழல்களில் சம் பந்தப்பட்டிருக்கிறார் என்ற சந்தேகம் எழுந்தால், அதற்கான தக்க ஆதா ரங்களுடன் கைலஞ்சம் மற்றும் ஊழல் குற்றச்சாட்டுக்களை விசா ரணை செய்வதற்கான ஆணைக்குழுவிடம் அந்த முறைப்பாடுகளை செய்ய முடியும். இந்த முறைப்பாடுகளை ஆணைக்குழு நடுநிலை யான முறையில் விசாரணை செய்து தவறு இழைத்தவர்களுக்கு நீதி மன்றங்களின் ஊடாக தண்டனை பெற்று கொடுப்பதற்கும் நடவடி க்கை எடுக்கும்.
முன்னர் செயலிழந்திருந்த கைலஞ்ச, ஊழல் முறைப்பாடுகள் பற்றி விசா ரணை செய்யும் ஆணைக்குழுவை அரசியல் சாசனத்திற்கு அமைய ஜனாதிபதி அவர்கள் புதிதாக நியமித்து அதனை செயற்படுத்தி வரு வது குறிப்பிடத்தக்கது.
ஏற்கனவே, சட்டப் புத்தகத்தில் தகவல் அறியும் உரிமைக்கு பூரண உத்தர வாதம் அளிக்கப்பட்டிருக்கின்ற போதிலும், அரசாங்கம் இந்த தகவல் அறியும் உரிமையை முழுமையாக பெற்றுக் கொடுப்பதற்கு வகை செய்யும் முகமாக புதிய சட்டமூலம் ஒன்றை தயாரித்து, பாராளுமன் றத்திற்கு சமர்ப்பிக்க இருப்பதாக அறிவித்துள்ளது.
நாட்டின் பாதுகாப்பு சம்பந்தப்பட்ட தகவல்களை இலங்கை மட்டுமல்ல வேறெந்த நாடும் வெளியிடுவதில்லை. அத்தகைய தகவல்களை வெளி யிட்டால் உள்நாட்டில் இருந்தும், வெளிநாடுகளிலிருந்தும் நாட்டின் சுதந்திரத்திற்கும் இறைமைக்கும் அச்சுறுத்தல்கள் தோன்றலாம் என்ற காரணத்தினால் தான் பாதுகாப்பு சம்பந்தப்பட்ட தகவல்களை இல ங்கை உட்பட எந்தவொரு நாட்டின் அரசாங்கமும் வெளியிடுவதி ல்லை.
மஹிந்த ராஜபக்ஷ அரசாங்கம் எதையும் திரைமறைவில் மறைத்து வைத்திருக்க விரும்பவில்லை. அதனால் தான் எல்.ரி.ரி.ஈ. பயங்கரவா திகளுக்கு எதிரான யுத்தம் கடுமையாக நடந்து கொண்டிருந்த கால கட்டத்திலும் அரசாங்கம் இராணுவம், மற்றும் ஆயுதப் படைகளின் உதவியுடன் எங்கள் நாட்டின் ஊடகவியலாளர்களையும் வெளிநாட்டு ஊடகவியலாளர்களையும் யுத்தம் நடந்து கொண்டிருந்த பகுதிகளுக்கு கவசவாகனங்களில் பாதுகாப்பு உடைகளை அவர்களுக்கு அணி வித்து, அழைத்து சென்று உண்மையான யுத்த நிலவரத்தை அவர்க ளுக்கு அவதானிப்பதற்கும் சந்தர்ப்பத்தை பெற்றுக் கொடுத்தது.
சில இடங்களுக்கு ஊடகவிலாளர்களை அழைத்துச் சென்றால் அவர் களுக்கு உயிராபத்து ஏற்படும் என்று அரசாங்கம் ஊடகவியலாளர் களை பல்வேறு சந்தர்ப்பங்களில் யுத்த முனைக்கு அழைத்துச் செல் லவில்லை என்பதையும் நாம் இங்கு சுட்டிக்காட்டுவது பொருத்தமா கும்.
அரசாங்கத்திற்கு எதிரான சில உள்ளூர் வெளிநாட்டு சக்திகள் அரசாங் கம் ஊடகவியலாளர்களின் தகவல் அறியும் உரிமையை பறித்துவிட் டது என்று சுமத்தும் போலிக்குற்றச்சாட்டுகளில் எவ்வித உண்மையும் இல்லை என்பதை நாம் வலியுறுத்துவது அவசியமாகும்.
