கொழும்பில் நாளை மறுதினம் 12 மணிநேர நீர்வெட்டு


கொழும்பில் பல பிரதேசங்களில் நாளை மறுதினம் சனிக்கிழமை இரவு 8 மணி தொடக்கம் ம்று நாள் ஞாயிற்றுக்கிழமை காலை 8.00 மணி வரை நீர் வெட்டு அமுல்படுத்தப்படுமென்று தேசிய நீர் வழங்கல் வடிகாலமைப்புச் சபை அறிவித்துள்ளது.
இந்த பன்னிரெண்டு மணித்தியால நீர் வெட்டு கீழ்க் கண்ட பிரதேசங்களில் அமுல் செய்யப்படவுள்ளதாகவும் சபை அறிவித்துள்ளது. 
மாளிகாவத்தை வீதி, பஞ்சிகாவத்தை வீதியில் ஒரு பகுதி, ஸ்ரீ சுமணதிஸ்ஸ மாவத்தை, எல்பின்ஸ்டன் சந்தியிலிருந்து ஜேதவன வீதி சந்தி வரை, மீராணியா வீதி, பரடைஸ் பிளேஸ், பழைய சோனகத்தெரு, பிரின்ஸ் கேட், லாபிர் மாவத்தை, பண்டாரநாயக்க மாவத்தை, மஹா வித்தியாலய மாவத்தை, புதிய சோனகத் தெரு, ஹுசைனியா வீதி, சென்ட் செபஸ்தியன் வீதி, மெசஞ்ஜர் வீதி மற்றும் சாஞ்சி ஆராய்ச்சி தோட்டம், மார்டிஸ் ஒழுங்கை, ஒயில்மன் வீதி, பெல்மவுண்ட் வீதி, ஜயந்த வீரசேகர மாவத்தை, மாளிகாவத்தை வீடமைப்புத் திட்டம், மாளிகாவத்தை பிளேஸ், டாம் வீதி, சங்கராஜ மாவத்தை, ஜும்மா மஸ்ஜித் வீதி, டயஸ் பிளேஸ், சென்ட் செபஸ்தியன் மேடு, அக்பர் ஒழுங்கை, ஒராபி பாஷா மாவத்தை மற்றும் மொஹமட் மஸ்ஜித் வீதி போன்ற பிரதேசங்களிலேயே நீர் வெட்டு அமுல்படுத்தப்படவுள்ளது. 
களுகங்கை ஊடாக புதிய நீர்க் குழாய்கள் அமைக்கும் பணிகளுக்காகவே இந்த நீர் வெட்டு அமுல்படுத்தப்படவுள்ளதாக நீர் வழங்கல் வடிகாலமைப்புச் சபை அறிவித்துள்ளது.

