நாட்டின் பல பகுதிகளிலும் வங்கிக் கிளைகள் அதிகரிப்பு


(கம்பளை தினகரன் நிருபர்)
கடந்தாண்டு ஜூன் மாத முடிவில் நாட்டில் 5987 வங்கிக் கிளைகள் காணப்படுவதாக மத்திய வங்கியின் அண்மைய பொருளாதார வளர்ச்சி பற்றிய தகவலில் இருந்து அறிய முடிகின்றது. நாட்டில் 22 உரிமம் பெற்ற வங்கிகளும் ஒன்பது உரிமம் பெற்ற சிறப்பியல் வங்கிகளும் கடந்தாண்டு முதற் காலாண்டு காலத்தில் 86 கிளைகளையும் விரிவாக்கல் பணிமனைகளையும் திறந்து வைக்கப்பட்டன. 
இதில் 62 கிளைகள் மேல் மாகாணத்திற்கு வெளியில் அமைக்கப்பட்டன. இதில் 32 கிளைகள் வட கிழக்கு மாகாணங்களில் பலவகை வர்த்தக வங்கிகளாலும் திறக்கப்பட்டன. 2011 ஆம் அரையாண்டு காலத்தில் வைப்புக்கள் 200 பில்லியன் ரூபாவால் அதிகரித்துள்ளது. இது எட்டு வீத உயர்வாகும். 
2010 ஆம் ஆண்டோடு ஒப்பிடுகையில் இது 4 சதவீத வளர்ச்சியைக் காட்டுகின்றது. கடந்தாண்டு கடனும் முற்பணம் 234 பில்லியன் ரூபாவாகும். 2010 ஆம் ஆண்டோடு நோக்குகையில் எட்டு சதவீத வளர்ச்சியைக் காட்டுகின்றது. 
உற்பத்தி துறைக்கு 17 சதவீதமும் விவசாய துறைக்கு 15 சதவீதமும் நுகர்வுக்காக 14 சதவீதமும் வியாபாரத்திற்காக 10 சதவீதமும் நிர்மாணத்திற்காக ஒன்பது சத வீதமும் கடன்கள் வழங்கப்பட்டுள்ளன.
