பாதசாரிகளும் வாகன ஓட்டிகளும் அவதானமாக இருந்தால் விபத்து மரணங்கள் குறையும்

பாதசாரிகளும் வாகன ஓட்டிகளும் அவதானமாகஇருந்தால் விபத்து மரணங்கள் குறையும்

30 ஆண்டுகால பயங்கரவாத யுத்தத்தின் போது நாம் எங்கள் வீட்டை விட்டு வெளியில் சென்று உயிரோடு வீடு திரும்பு வோமா என்ற சந்தேகத்தில் வாழ்ந்து கொண்டிருந்தோம். அந்தளவுக்கு நாட்டின் நாலா பக்கங்களிலும் பயங்கரவாதிகளின் குண்டு வெடிப்புக்களாலும் தற்கொலைக் குண்டுதாரிகளின் தாக்கு தல்களினாலும் மக்கள் தங்கள் உயிர்களை கையில் பிடித்துக் கொண்டு வாழ வேண்டிய அவல நிலையில் இருந்தார்கள்.
இன்று அந்த நிலை மீண்டும் நாடெங்கிலும் திரும்பி இருக்கின்றது. இன்று நாம் பயங்கரவாதிகளின் கடும் தாக்குதல்களில் இருந்து முற்றாக விடுவிக்கப்பட்டு சுதந்திர மனிதர்களாக அச்சம் இன்றி வாழ்ந்து கொண்டிருக்கின்றோம். ஆனால் வீதி விபத்து என்ற பயங்கரவாதம் நம் நாட்டு மக்களை நாளாந்தம் அச்சுறுத்திக் கொண்டிருக்கின்றது.
அன்று காரியாலயத்துக்கும் வீடுகளுக்கும் பாடசாலைகளுக்கும் செல் லும் தங்கள் கணவன்மார்களும் பிள்ளைகளும் உயிரோடு பாது காப்பாக வீடு திரும்ப வேண்டும் என்று இல்லத் தரசிகள் இறை வனைப் பிரார்த்தித்த வண்ணம் இருப்பார்கள். இன்றும் அது போன்று வெளியில் சென்ற குடும்ப அங்கத்தவர்கள் விபத்துக்களில் சிக்கி உயிரிழக்கக் கூடாது என்று அதே இல்லத்தரசிகள் இறைவனை வழிபட்டுக் கொண்டிருக்கின்றார்கள்.
2012ம் ஆண்டில் இதுவரை 15,982 வீதி விபத்துக்கள் இடம்பெற்றிருக் கின்றன. இவற்றில் 991 வீதி விபத்துக்களில் யாராவது ஒருவர் அல்லது பலர் மரணித்திருக்கிறார்கள்.
இவ்வாண்டு ஜனவரி மாதத்தில் மாத்திரம் 228 பேர் வீதி விபத்துக்களி னால் கொல்லப்பட்டு இருக்கின்றார்கள். அது போன்று பெப்ரவரி மாதத்தில் 194 பேரும், மார்ச் மாதத்தில் 176 பேரும், ஏப்ரல் மாதத் தில் 195 பேரும், மே மாதத்தில் 198 பேரும் மரணித்தனர்.
கவனக்குறைவாக வாகனங்களை வேகமாக ஓட்டிச் செல்வதே வீதி விபத்துக்களின் எண்ணிக்கை அதிகரிப்பதற்கு பிரதான காரணமாகும். குருநாகல் பொத்துஹர பிரதேசத்தில் ஒரு வாரத்துக்கு முன்னர் நடந்த வீதி விபத்தில் 5 அப்பாவி உயிர்கள் பலியாகின. இது போன்று நாடெங்கிலும் இப்போது வீதி விபத்துக்களின் எண்ணிக்கை அதி கரித்த வண்ணம் இருக்கின்றன.
வீதி விபத்துக்கள் அதிகரிப்பதற்கு தனியார் பஸ்களும், அரச பஸ் களும், மோட்டார் சைக்கிள்கள், லொறிகள் மற்றும் முச்சக்கர வண்டிகளுமே பிரதான காரணமாக இருக்கின்றன. பொத்துஹர விபத்தில் சிக்கிய முச்சக்கர வண்டியில் ஒரு சாராயப் போத்தல் இருந்தமை பொலிஸ் விசாரணைகளின் போது புலனாகியது. 
மது போதையில் வாகனங்களை ஓட்டிச் செல்லுதல், ஓரிரு இரவுகள் தூங்காமல் கூடுதலாக பணம் சம்பாதிக்க வேண்டும் என்ற ஆசை யில் வாகனங்களை ஓட்டிச் செல்பவர்கள் தங்களை அறியாமலேயே தூங்கிவிடுவதும், மற்ற பஸ்களுடன் வேகமாகச் சென்று கூடுதலாக பயணிகளை ஏற்றிச் செல்ல வேண்டும் என்ற ஆர்வத்தில் தலை தெறிக்க பஸ்களை ஓட்டிச் செல்வதற்கும் இத்தகைய விபத்துக் களுக்கு இன்னும் ஒரு காரணமாகும்.
ஒரு வாகனத்தை முந்திச் செல்வதற்காக தமக்கு ஒதுக்கப்பட்ட நேர் கோட்டைக் கடந்து மறுபக்கத்தில் வேகமாக வாகனங்களை ஓட் டிச் செல்வது மற்றும் வளைவுகளில் மற்ற வாகனத்தை முந்திச் செல்லுதல் போன்ற வாகன விதிகளுக்கு எதிரான செயற்பாடு களும் வீதி விபத்துக்கள் அதிகரிப்பதற்கு ஒரு காரணமாகும்.
பொலிஸாரும் சரியான முறையில் வீதிச் சட்டங்களை அமுலாக்காமல் இருப்பதும் வீதி விபத்துக்களின் அதிகரிப்புக்கு ஒரு காரணமாகும். பொதுவாக வீதி விபத்துக்கள் ஞாயிற்றுக்கிழமைகளிலும் அரச பொது விடுமுறை தினங்களிலும், போயா தினங்களிலும் அதிகமாக இடம்பெறுகின்றன. இத்தகைய நாட்களில் வீதியில் வாகன ஓட்டம் குறைவாக இருப்பதனால் சாரதிகள் தங்கள் வாகனங்களை அதிக வேகமாக ஓட்டிச் செல்கின்றார்கள்.
இந்த விடுமுறை நாட்களில் போக்குவரத்துப் பொலிஸாரின் எண்ணிக்கை யும் வீதிகளில் குறைவாக இருக்கின்றன. இதுவும் வாகன ஓட்டி கள் தங்கள் வாகனங்களை வேகமாக ஓட்டிச் செல்வதற்கு ஒரு உந்து சக்தியாக இருக்கின்றது.
இது பற்றிக் கருத்துத் தெரிவித்த கொழும்பு தேசிய ஆஸ்பத்திரியின் பணிப்பாளர் டாக்டர் அனில் ஜயசிங்க வீதி விபத்துக்களை தடுக் கும் பொறுப்பு ஓர் அமைச்சிடம் மாத்திரம் இருப்பது நல்லதல்ல என்றும் அம்முயற்சியில் சகல அமைச்சுக்களும் ஒன்றிணைந்து செயற்படுவது அவசியம் என்றும் கூறி இருக்கின்றார்.
இதனால் நாட்டில் நாலா பக்கங்களிலும் வாகன ஓட்டிகள் பாதுகாப் பாக வனங்களை ஓட்டிச் செல்வதற்கான அறிவுறுத்தும் பயிற்சிப் பாசறைகளை நாடெங்கிலும் நடத்துவது அவசியம் என்றும் அவர் கூறினார்.
வாகனப் போக்குவரத்துக்குப் பொறுப்பான இளைப்பாறிய பிரதிப் பொலிஸ் மா அதிபர் ரி. பேரின்பநாயகம் தற்போது வீதி விபத்துக் களைத் தடுக்கும் அமைப்பின் பணிப்பாளர் நாயகமாக இருந்து வருகின்றார்.
2011ம் ஆண்டில் 40,887 வீதி விபத்துக்கள் இடம்பெற்றிருக்கின்றன. இவற்றில் 9,414 விபத்துக்கள் மோட்டார் சைக்கிள்கள் சம்பந்தப் பட்டவை என்றும் 6,427 விபத்துக்கள் முச்சக்கர வண்டி சம்பந்தப் பட்டவை என்றும் அவிக்கப்படுகின்றது.
பாதுகாப்பான வீதிப் போக்குவரத்துக்கான தேசியப் பேரவையின் தலை வர் காமினி ஏக்கநாயக்க வீதி விபத்துக்களின் எண்ணிக்கையை குறைப்பதற்காக தாங்கள் ஏற்கெனவே 10 ஆண்டு பாதுகாப்புத் திட்டத்தை களுத்துறை, கொழும்பு, கம்பஹா மாவட்டங்களில் அமுலாக்கி இருக்கின்றோம் என்று கூறினார்.
பாதசாரிகளும், வாகன ஓட்டிகளும் அவதானத்துடன் வீதிகளில் சென் றால் நிச்சயம் வீதி விபத்து மரணங்கள் குறிப்பிடத்தக்க அளவுக்கு குறையும்.
