மஸ்கெலியாவில் செஞ்சிலுவைசங்க உபகுழு தெரிவு



நுவரெலியா செஞ்சிலுவை காரியாலய நிறுவனத்தின் ஊடாக மஸ்கேலியா நகரில் செஞ்சிலுவை உப குழுவொன்றை தெரிவுசெய்ய மஸ்கெலியா சென் ஜோசப் தமிழ் மகா வித்தியாலய பிரதான மண்டபத்தில் மஸ்கெலிய கிராம சேவையாளர் எஸ்.சுரேஸ் தலைமையில் பொதுக்கூட்டம் ஒன்று இடம்பெற்றது.
இந்நிகழ்வில் நுவரெலியா செஞ்சிலுவைச் சங்க உயர் அதிகாரிகள் கலந்து கொண்டு செஞ்சிலுவைச் சங்கத்தின் நோக்கம் பற்றி விரிவாக எடுத்துக் கூறினர்.
மேலும் மஸ்கெலியா கிளைக்கான உறுப்பினர் தெரிவு செய்யப்பட்டனர், தலைவராக திரு. எஸ்.சுரேஸ் (கிராமசேவையாளர்), செயலாளராக திரு. காமினி, பொருளாளராக சி. திருக்கோண பெருமாள் மற்றும் 6 பேர் அடங்கிய செயற்குழுவும் தெரிவு செய்யப்பட்டது.
மேலும் மஸ்கெலிய நகரில் எதிர்வரும் 2012ம் ஆண்டில் செஞ்சிலுவைச் சங்க காரியாலய கட்டடம், கேட்போர் கூடம், மற்றும் வைத்திய முகாம்.
ஆகியவற்றை அமைப்பதோடு, தம்முடன் இணைந்து சகலரையும் செயற்படுமாறும், மேலும் சாமிலை, லக்கம் பகுதியிலும் இவ்வாறான கிளைகள் உருவாக்கப்படும் என்றார் அமைப்பின் தலைவர் எஸ் சுரேஸ். (ஐ-ஞ)
