பீகாரில் மர்மக்காய்ச்சலுக்குஇதுவரை 33 பேர் பலி!


பீகாரில் பரவிவரும் மர்ம காய்ச்சலுக்குப் பலியானோர் எண்ணிக்கை 33 ஆக அதி கரித்துள்ளது. பீகார் மாநிலம், முசாபர்பூர் மாவட்டத்தில் கடந்த ஒரு வாரமாக 6 வயதுக்குட்பட்ட குழந்தைகளிடையே மர்மக் காய்ச்சல் பரவி வருகிறது. மர்மக் காய்ச்சலுக்கு இதுவரையிலும் 30 பேர் பலியாகியுள்ளனர். 
35 பேர் மருத்துவ மனையில் அனுமதிக்கப்பட்டுள்ளனர். இந்நிலையில், நேற்று முன்தினம் மேலும் 3 குழந்தைகள் பலியாகினர். இதையடுத்து மர்ம காய்ச்சலுக்குப் பலியானோரின் எண்ணி க்கை 33 ஆக அதிகரித்துள்ளது. முதல்வர் நிதிஷ் குமார் கேட்டுக் கொண்டதையடுத்து மத்திய சுகாதார அமைச்சர் குலாம் நபி ஆசாத் மருத்துவ நிபுணர்கள் குழு ஒன்றை முசாபர்பூருக்கு அனுப்பி வைத்தார். 
இந்த குழுவினர் நோயாளிகளின் இரத்த மாதிரிகளை ஆய்வுக்காக சேகரித்து வருகின்றனர். சேகரிக்கப்பட்ட இரத்த மாதிரிகள் புனே மற்றும் டில்லியில் உள்ள ஆய்வுக் கூடங்களுக்கு அனுப்பி வைக்கப்பட்டு நோய்க்கான காரணம் ஆய்வு செய்யப்படவுள்ளது.
