திஸ்ஸமகாராம திஸ்ஸ வாவியில் படகு விபத்து : ஐவர் பலி


திஸ்ஸமகாராம திஸ்ஸ வாவியில் இன்று இடம்பெற்ற படகு விபத்தில் ஐவர்பலியாகியுள்ளனர்.
கதிர்காமம், திஸ்ஸமகாராம திஸ்ஸ வாவியில் படகு சவாரியினை மேற்கொண்ட ஹோமாகம பிரதேசத்திலமைந்துள்ள தனியார் நிறுவனத்தினைச் சேர்ந்த ஊழியர்களே இந்த விபத்தில் சிக்கியுள்ளனர்.
படகு கவிந்த போது மொத்தமாக 28 பேர் படகில் இருந்ததாகவும் பின்னர் 22 பேர், சில மணி நேரங்களில் மீட்கப்பட்டதாகவும் அறுவர் காணமல் போனதாகவும் பொலிஸார் தெரிவித்திருந்தனர். 
தற்போது காணமல் போனோரில் 5 பேர் சடங்களாக மீட்கப்பட்டுள்ளதாக திஸ்ஸமகாராம பொலிஸ் அதிகாரி தெரிவித்துள்ளார். 
மேலும் மீட்கப்பட்ட ஏனையோர் ஹம்பந்தோட்டை வைத்தியசாலையில் சிகிச்சை பெற்றுவருகின்றமை குறிப்பிடத்தக்கது.
இதேவேளை குறித்த விபத்து இடம்பெற்ற போது படகில் பயணித்தவர்களில் பலர் மதுபோதையில் இருந்துள்ளமை பொலிஸாரின் மேலதிக விசாரணையின் போது தெரியவந்துள்ளது.

