வலப்பனை தெரிபெஹெ வைத்தியசாலைடாக்டர் கடமைக்கு வராததால் மக்கள் சிரமம்

(கொட்டகலை குறூப் நிருபர்)
வலப்பனையைச் சேர்ந்த மிக பின் தங்கிய பிரதேசமாக விளங்கும் மெதபலாத கோறளை தெரிபெஹெ பிரதேச வைத்தியசாலையில் கடமையாற்றும் ஒரேயொரு வைத்திய அதிகாரி இருவார காலமாக கடமைக்கு சமுகமளிக்காமையால் இவ்வைத்திய சாலையில் சிகிச்சைப் பெறும் இப் பிரதேச கிராம அதிகாரி பிரிவு ஆயிரக்கணக்கான மக்கள் பெரும் சிரமம் அசெளகரிய நிலைக்குள்ளாகியுள்ளனர்.
இக்கோறளையில் வசித்து வரும் பெரும்பாலானோர் விவசாயத்தில் ஈடுபட்டு வரும் வசதி குறைந்தவர்களாவர். இவ்வாறு வைத்தியர் சமுகமளிக்காமையால் பெரும் அவதிப்படுவதுடன் வெகு தூரத்திற்கு கஷ்டப்பட்டு அலையவேண்டியுள்ளது. இவ் வைத்திய அதிகாரி கனிஷ்ட ஊழியர் ஒருவருடனான முறுகல் காரணமாக கடமைக்கு சமுகமளிக்காமல் இருப்பதாகவும் தெரிவிக்கப்படுகிறது. (ஐ)
