சுயதொழில் வாய்ப்புக்களை உருவாக்கவும்,வருமான அதிகரிப்பிற்கும் வறுமையைகுறைப்பதற்குமான குடிசைக் கைத்தொழில்கள்

&#39;வாழ்வு எழுச்சி&#39; (திவி நெகும)தேசிய நிகழ்ச்சித் திட்டம்
வளமான இல்லம், செழிப்பான தாய்நாடு என்ற தொனிப்பொருளுக்கு அமைய ஜனாதிபதி மஹிந்த ராஜபக்ஷ அவர்களது 2011, 2012 ஆம் ஆண்டுகளுக்கான வரவு-செலவுத்திட்ட முன்மொழிவுக்கமைய வீட்டுத் தோட்டம், கால்நடை அபிவிருத்தி, கடல்தொழில் மற்றும் குடிசைக் கைத்தொழில் என்பவற்றின் ஊடாக கிராமியப் பொருளாதாரத்தை விருத்தி செய்வதற்கான ஒரு நிகழ்ச்சித்திட்டமாக வாழ்வு எழுச்சி (திவிநெகும) நிகழ்ச்சித் திட்டம் முன்னெடுக்கப்பட்டுள்ளது. 
இந்நிகழ்ச்சித் திட்டம் பொருளாதார அபிவிருத்தி அமைச்சர் பசில் ராஜபக்ஷ அவர்களின் வழிநடத்துதலுடனும் நிறைவேற்றுதலுடனும் உருவாக்கப்பட்டுள்ளது.
பாரம்பரிய கைத்தொழில்கள் மற்றும் சிறுதொழில் முயற்சி அபிவிருத்தி அமைச்சர் டக்ளஸ் தேவானந்தா அவர்களது தலைமைத்துவத்துடனும் ஏனைய கைத்தொழில் துறை சார்ந்த அமைச்சுக்களான கைத்தொழில் மற்றும் வணிக அமைச்சு, தொழில்நுட்ப மற்றும் ஆராய்ச்சி அமைச்சு, இளைஞர் அலுவல்கள் மற்றும் திறன் விருத்தி அமைச்சு, அரச வளங்கள் மற்றும் தொழில் முயற்சி அபிவிருத்தி அமைச்சு ஆகிய அமைச்சுக்களுடனும் மற்றும் அவற்றின் கீழ் செயற்படுகின்ற 16 நிறுவனங்கள் என்பனவும் இணைந்து பொருளாதார அபிவிருத்தி அமைச்சின் வழிகாட்டலுடன் அனைத்து மாவட்டங்களிலும் நாடளாவிய ரீதியில் குடிசைக் கைத்தொழில் தொடர்பிலான &#39;வாழ்வு எழுச்சி&#39; (திவிநெகும) தேசிய நிகழ்ச்சித் திட்டத்தை அமுலாக்குவதில் பிரதானமான பங்கை வகிக்கின்றன.
தொலைநோக்கு, செயற்பணி, குறிக்கோள்கள், இலக்குகள், உபாயங்களுடன் கூடிய முறைமையியல் மற்றும் அணுகுமுறையை அடையாளம் கண்டு மூலோபாயத் திட்டம் ஒன்று அபிவிருத்தி செய்யப்பட்டுள்ளது. நாணற் புல் மற்றும் கோரைப்புற்களிலான உற்பத்திகள், மர செதுக்கல் வேலைப்பாடுகள், மரத்தை அடிப்படையாகக் கொண்ட உற்பத்திகள், பித்தளை, வெள்ளி அடிப்படையிலான கைப்பணிகள், நகைகள், மூங்கில் மற்றும் பிரம்பு அடிப்படையிலான உற்பத்திகள், பரிசுப் பொருட்கள் / அலங்காரப் பொருட்கள், கித்துள் அடிப்படையிலான உற்பத்திகள், பனை அடிப்படையிலான உற்பத்திகள், தும்பை அடிப்படையாகக் கொண்ட பொருட்கள், தோல் மற்றும் பாதணி, களிமண்ணை அடிப்படையாகக் கொண்ட பொருட்கள், உணவு பதனிடம், மென்ரக விளையாட்டுப் பொருட்கள், அழகுக் கலை இறப்பரை அடிப்படையாகக் கொண்ட பொருட்கள், துணி வகைகள், இலத்திரனியல், சில்லறை வியாபார நிலையங்கள், இரசாயனத்தை அடிப்படையாகக் கொண்ட உற்பத்திகள், கடதாசியை அடிப்படையாகக் கொண்ட உற்பத்திகள், கற் செதுக்கல் வேலைகள் போன்ற விடயங்களை உள்ளடக்கிய 46 கைத்தொழில் துறைகளுக்கான துண்டுப் பிரசுரங்கள் பிரசுரிக்கப்பட்டுள்ளன.
இந்த உபாயமானது பின்வரும் ஐந்து படிமுறைகளை கொண்ட அணுகுமுறையாகக் காணப்படுகின்றது.

கிராம பொதுமக்களுக்கு பொருத்தமான குடிசைக் கைத்தொழிலைத் தெரிவு செய்வதற்கும் குடிசைக் கைத்தொழில் உற்பத்திகள், செய்முறைகள், தொழில்நுட்பம், இயந்திரம் மற்றும் நுட்பமான வடிவமைப்புக்கள் என்பவற்றை தெரிவு செய்வதற்கு உதவுகின்றவாறான மாவட்ட மட்டத்திலான கண்காட்சிகள் மற்றும் விழிப்புணர்வு கண்காட்சிகள்.
கிராமிய மக்களின் வாழ்க்கை தரத்தை முன்னேற்றுவதற்காகவும் குடிசைக் கைத்தொழில் துறையில் சுயதொழில் வாய்ப்பொன்றை உருவாக்குவதற்காகவும் விருப்பங்களை வெளிப்படுத்துவதற்கான விண்ணப்பப் படிவங்கள் (EOI) இக்கண்காட்சிகளில் விநியோகிக்கப்படுகின்றது. 
தமக்கு விருப்பமான குடிசைக் கைத்தொழிலினை தெரிவு செய்வதற்கு பயனாளிகளால் இவ் விண்ணப்பப் படிவங்கள் பூரணப்படுத்தப்பட்டு சமர்ப்பிக்கப்படுகிறது. தெரிவு செய்யப்பட்ட பயனாளிகளின் தேவை மதிப்பீட்டைப் பெறும் பொருட்டும் இடையீட்டு நிகழ்ச்சித் திட்டங்களை வடிவமைப்பதற்கும் குடிசைக் கைத்தொழிலாளர்களுக்கு உதவியளிப்பதற்கென விழிப்புணர்வூட்டல் நிகழ்ச்சித் திட்டங்கள் நடத்துதல்.
அடிப்படை மற்றும் மேலதிக தொழில்நுட்ப முகாமைத்துவப் பயிற்சி, தொழில்நுட்ப பரிமாற்றம் மற்றும் தொழில் முயற்சித் திறன்கள் போன்றவற்றை தெரிவு செய்யப்பட்ட பயன் பெறுனர்களுக்கு வழங்கல்.
தெரிவு செய்யப்பட்ட தொழில் முயற்சியாளர்களை ஊக்குவிப்பதற்கும் அவர்களுக்கு உதவியளிப்பதற்கும் (ரூபா 10,000/- பெறுமதியான) அடிப்படைக் கருவிகள் மற்றும் மூலப்பொருட்களை முழுமையாக நன்கொடையாக வழங் குதல்.
வங்கிக் கிளினிக் என்பவற்றை நடத்துவதன் ஊடாக பயனாளிகளிற்கு சலுகைக் கடன்களைப் பெற்றுக்கொடுப்பதற்கு வங்கிகள் மற்றும் நிதி நிறுவனங்களுடனான தொடர்புகளை ஏற்படுத்திக்கொடுத்தல், மனைப் பொருளாதார குடிசைக் கைத்தொழில் அலகுகளின் நிலைத்திருத்தலை மேம்படுத்தும் பொருட்டு தனியார் துறை மற்றும் அரச சார்பற்ற அமைப்புக்களின் ஈடுபாட்டுடன் உப ஒப்பந்த ஏற்பாடுகள் மற்றும் மீன் கொள்வனவு ஏற்பாடுகளின் ஊடாக சந்தைத் தொடர்பூட்டல்களை வழங்கல்.
அட்டவணை 1
மூலோபாய வெளியீடுகள் - திவிநெகும குடிசைக் கைத்தொழில் நிகழ்ச்சித்திட்டம்

மாவட்ட மட்ட தொழில்நுட்ப காட்சிப்படுத்தல், கண்காட்சி மற்றும் விழிப்புணர்வு நிகழ்ச்சித்திட்டம் என்பவற்றிற்கு அமைய கீழ் வருமாறு முன்னேற்றங்கள் காணப்படுகின்றன.
25 மாவட்டங்களிலும் முன்னேற்பாட்டுக் கூட்டங்கள் பூர்த்தி செய்யப்பட்டுள்ளன.
23 மாவட்டங்களில் கண்காட்சிகள் பூர்த்தி செய்யப்பட்டுள்ளன. அம்பாறை குருநாகல் ஆகிய மாவட்டங்களில் 2012 நவம்பர், டிசெம்பர் மாதங்களில் கண்காட்சிகள் நடத்துவதற்கு தீர்மானிக்கப்பட்டுள்ளது.
தொழில்நுட்ப பரிமாற்றம் மற்றும் பயிற்சி அடைவு நிலைமை
18 மாவட்டங்களில் 7883 பயனாளிகளிற்கு பயிற்சிகள் அளிக்கப்பட்டுள்ளதுடன் மேலும் 14,076 பயனாளிகள் பயிற்சியைப் பெற்றுக் கொண்டிருக்கிறார்கள். 22 மாவட்டங்களிற்கான மாவட்ட கண்காட்சிகள் பூர்த்தி செய்யப்பட்டுள்ளதுடன் தொழில்நுட்ப பரிமாற்ற மற்றும் பயிற்சி தொடர்பான விபரங்கள் கீழ் வருமாறு அட்டவணை 2 இல் காட்டப்பட்டுள்ளது.
அட்டவணை 2
பயிற்சியும் தொழில்நுட்ப பரிமாற்றமும் - மாவட்ட ரீதியில்

பிரதான உற்பத்தி துறைகளான உணவு மற்றும் பானங்கள் (1116 பயனாளிகள்), சேவைகள் (1921 பயனாளிகள்), தைக்கப்பட்ட ஆடைகள் மற்றும் அதனுடன் தொடர்புடைய கைத்தொழில்கள் (1804), மரம் சார்ந்த உற்பத்திகள் (516), இரசாயனம் மற்றும் கனிப்பொருட்கள் சார்ந்த உற்பத்திகள் (513), கடதாசி சார்ந்த பொருட்கள் (350), தோல் மற்றும் காலணி சார்ந்த உற்பத்திகள் (212), கித்துள் மற்றும் பனை சார்ந்த உற்பத்திகள் (123), களிமண் சார்ந்த உற்பத்திகள் (99), அன்பளிப்புப் பொருட்கள் மற்றும் அலங்காரப் பொருட்கள், அழகுக் கலை (125), நாணல் மற்றும் நாணற்புல் (116), கட்டட நிர்மாணப் பொருட்கள் (117), இலத்திரனியல் (117), தும்பும் தும்பு சார்ந்த உற்பத்திகளும் (148), பிரம்பும் மூங்கிலும் (90), உலோகம் சார்ந்த உற்பத்திகள் (33), ஆபரணம் சார்ந்த உற்பத்திகள் (33) இறப்பரும் பிளாஸ்ரிக் பொருட்களும் சார்ந்த உற்பத்திகள் (14), மற்றும் ஏனைய உற்பத்திகளான சுத்திகரிக்கப்பட்ட தேங்காய் எண்ணெய் பிரித்தெடுத்தல், செயற்கைப் பூக்கள், தேங்காய் சிரட்டை சார்ந்த உற்பத்திகள் என்பன உள்ளடங்குகின்றன.
இந்நிகழ்ச்சித்திட்டத்துடன் தொடர்புடைய நிறுவனங்களாக பாரம்பரிய கைத்தொழில்கள் மற்றும் சிறு தொழில் முயற்சி அபிவிருத்தி அமைச்சின் கீழ் உள்ள நிறுவனங்களான இலங்கை கைத்தொழில் அபிவிருத்தி சப (IDB)தேசிய அருங்கலைகள் பேரவை (NCC), தேசிய வடிவமைப்பு நிலையம் (NDC), பனை அபிவிருத்தி சபை (PDB), என்பனவும் கைத்தொழில் மற்றும் வாணிப அமைச்சின் கீழ் உள்ள நிறுவனங்களாக தேசிய கைத்தொழில் அபிவிருத்தி அதிகார சபை (NEDA),ஏற்றுமதி அபிவிருத்திச் சபை (EDB), புடவைக் கைத்தொழில் திணைக்களம் என்பனவும், தொழில்நுட்ப மற்றும் ஆராய்ச்சி அமைச்சின் கீழ் உள்ள நிறுவனங்களான கைத்தொழில் தொழில்நுட்ப நிறுவனம் (ITI), இலங்கை தேசிய பொறியியல் ஆராய்ச்சி அபிவிருத்தி நிலையம் (NERD), ஆர்தர் சீ கிளாக் நிலையம் (Arthur C. Clarke Centre), விதாதா வள நிலையம்(Vidatha), இலங்கை தரநிர்ணய நிறுவனம் என்பனவும் அரச வளங்கள் மற்றும் தொழில் முயற்சி அபிவிருத்தி அமைச்சின் கீழ் உள்ள லக்சல (Laksala), சலுசல (Salusala), என்பனவும் இளைஞர் அலுவல்கள் மற்றும் திறன் விருத்தி அமைச்சின் கீழ் செயற்படும் சிறு தொழில் முயற்சி அபிவிருத்தி பிரிவு(SEDD), நிறுவனமும் தெங்கு அபிவிருத்தி மற்றும் மக்கள் தோட்ட அபிவிருத்தி அமைச்சின் கீழ் உள்ள தென்னை அபிவிருத்தி சபை என்பன செயற்படுகின்றன.
அட்டவணை 3
பயிற்சிகளை முடித்தவர்களின் விபரம் - மாவட்டங்கள் நிறுவனங்கள் ரீதியாக



