பாண் விலையும் அதிகரிக்ககூடும்: பேக்கரி உரிமையாளர்கள் சங்கம்


கோதுமை மாவின் விலை அதிகரிக்கப்பட்டுள்ளதையடுத்து பாணின் விலையும் அதிகரிக்ககூடும் என பேக்கரி உரிமையாளர்கள் சங்கத்தின் தலைவர் என்.கே.ஜயவர்தன தெரிவித்தார்.
கோதுமை மாவின் விலை நேற்று வெள்ளிக்கிழமை முதல் அமுலுக்கு வரும் வகையில் அதிகரிக்கப்பட்டது. இதனடிப்படையில் பிறீமா நிறுவனம் ஒரு கிலோ கிராம் கோதுமை மாவின் விலையை 6 ரூபாவாலும் செரண்டிப் நிறுவனம் ஒரு கிலோ கோதுடை மாவின் விலையை 4 ரூபாவினாலும் அதிகரித்துள்ளது.
இதனையடுத்தே பாணின் விலையும் அதிகரிக்கப்படும் எனவும் ஏனைய பேக்கரி பொருட்களின் விலையும் அதிகரிக்கப்படும் எனவும் என்.கே.ஜயவர்தன தெரிவித்தார்.

