பத்து மாவட்டங்களில் நிர்மாணப் பணிகளை மேற்கொள்ளதேசிய கட்டட ஆராய்ச்சி நிலைய அனுமதி அவசியம்


(மாத்தளை சுழற்சி நிருபர்)
மண்சரிவு மற்றும் இயற்கை அனர்த்த வலயங்களாக இனங் காணப்பட்டுள்ள பத்து மாவட்டங்களில் புதிதாக நிர்மாணிக்கப்படவுள்ள கட்டடங்களுக்கான காண அனுமதியை தேசிய கட்டிட ஆராய்ச்சி நிலையத்தின் மூலம் பெற்றுக்கொள்வது அனர்த்த முகாமைத்துவ அமைச்சினால் கட்டாயமாக்கப்பட்டுள்ளது.
கண்டி, மாத்தளை, நுவரெலியா, பதுளை, களுத்துறை, இரத்தினபுரி, காலி, மாத்த¨, கேகாலை, அம்பாந்தோட்டை ஆகிய மாவட்டங்களில் அனர்த்த வலயங்களாக பிரகடனப்படுத்தப்பட்டுள்ள பிரதேசங்களில் புதிதாக நிர்மாணிக்கப்படவுள்ள சகல கட்டடங்களுக்கும் தேசிய கட்டட ஆராய்ச்சி நிலையத்தினால் உறுதி செய்யப்பட்டு பின்னர் வழங்கப்படும் அனுமதியுடன் இக்கட்டடங்கள் நிர்மாணிக்கப்படவுள்ளன.
இவ்வாறு அனுமதி பெற்று நிர்மாணிக்கப்படும் கட்டடங்களுக்கும் சொத்துக்களுக்கும் ஏற்படும் அனர்த்தங்களிலிருந்து பெருமளவு குறைத்துக்கொள்ளலாம் என மேற்படி அமைச்சின் உயர் அதிகாரியொருவர் தெரிவித்தார்.
