மேற்குவங்க அரசில் இருந்து 6 காங்கிரஸ் அமைச்சர்கள் விலகல்


ஐ. மு. கூட்டணியில் இருந்து திரிணாமுல் காங்கிரஸ் விலகியதற்கு பதிலடியாக மேற்கு வங்கத்தில் மம்தா அமைச்சரவையிலிருந்து காங்கிரஸ் அமைச்சர்கள் 6 பேர் நேற்று விலகினர். ஆதரவு வாபஸ் கடிதம் ஆளுநரிடம் அளிக்கப்பட்டது. 
டீசல் விலை உயர்வு, சில்லறை வணிகத்தில் அன்னிய முதலீட்டுக்கு அனுமதி போன்றவற்றை கண்டித்து ஐ. மு. கூட்டணியில் இருந்து திரிணாமுல் காங்கிரஸ் விலகியது. அக்கட்சியின் மத்திய அமைச்சர்கள 6 பேர் ராஜினாமாச் செய்தனர். இதற்கு பதிலடியாக மேற்கு வங்கத்தில் மம்தா அமைச்சரவையில் இடம்பெற்றிருந்த 6 காங்கிரஸ் அமைச்சர்களை ராஜினாமா செய்ய கட்சி மேலிடம் உத்தரவிட்டது.
இதையடுத்து காங்கிரஸ் அமைச்சர்கள் மனாஸ் புனியா, அபுஹேனா, சுனில் திர்கே, அபு நசீர் கான் சவுத்திரி, சபீனா யாஸ்மின், பிரமதநாத் ராய் ஆகியோர் தங்கள் ராஜினாமாக் கடிதத்தை முதல்வர் மம்தா பானர்ஜியிடம் அளித்தனர்.
ன்னர் மேற்கு வங்க காங்கிரஸ் தலைவர் பிரதீப் பட்டாச்சார்யா தலைமையில் காங்கிரஸ் கட்சியினர் ஆளுநர் எம். கே. நாராயணனை சந்தித்து திரிணாமுல் கட்சிக்கு அளிக்கும் ஆதரவை வாபஸ் பெறும் கடிதத்தை கொடுத்தனர்.
கூட்டணியில் இருந்து விலகியதையடுத்து சட்ட சபையில் இரண்டாவது பெரிய கட்சியாக காங்கி ரஸ் உருவெடுத்துள்ளது. காங்கிரஸ் கட்சிக்கு 42 எம்.எல்.ஏ.க்கள் உள்ளனர். இது குறித்து பேட்டியளித்த முன்னாள் அமைச்சர் புனியா, &#39;ஐ. மு. கூட்டணி அரசுக்கு அளிக்கும் ஆதரவை திரிணாமுல் காங்கிரஸ் வாபஸ் பெற்றதால் கட்சி மேலிட உத்தரவுப்படி நாங்கள் இராஜினாமா செய்தோம்&#39; என்றார்.
