மூளையின் இரகசியங்களை அம்பலப்படுத்தும் உணர் கருவி

ஆனால் இவற்றுக்கெல்லாம் ஆதாரமான மூளையைப் பற்றி அறிவியல் மற்றும் மருத்துவ உண்மைகள் மட்டும் இன்றளவும் அவனுக்கு மர்மமாகவே இருக்கின்றன.
காரணம், மூளையை ஆய்வு செய்யத் தேவையான நவீன தொழில்நுட்ப, வசதிகள் இன்னும் முழுமையாக உருவாக்கப்படவில்லை. மனித உடலின் ஒவ்வொரு பகுதியின் செயல்பாட்டையும் முழுமையாக அறிந்துகொள்ள அந்த பகுதியை கண்காணிக்கும் சில கருவிகளை உடலுக்குள் அல்லது குறிப்பிட்ட அந்த பகுதிக்குள் பொருத்தி அதன் செயல்பாடுகளை கண்காணிப்பதுதான் வழக்கம், அத்தகைய ஒரு கருவியை மூளைக்குள் பொருத்த அறுவை சிகிச்சை செய்ய வேண்டியது அவசியம்.
இத்தகைய ஆய்வுகளில் இந்த அறுவை சிகிச்சைதான் பிரச்சினையே. உதாரணமாக, மூளையைத் தாக்கும் நோய்களுள் ஒன்றான வலிப்பினை ஆய்வு செய்ய, மூளையில் அறுவை சிகிச்சை செய்து பல மின்சாரக் கம்பிகள் கொண்ட சென்சர் என்றழைக்கப்படும் சில உணர்கருவிகளை பொருத்த வேண்டும். இதில் பிரச்சினை என்னவென்றால், ஒரு நோயாளி காக்காய் வலிப்பால் படும் துன்பங்களுடன் சேர்த்து, 
மூளையில் செய்யப்படும் அறுவை சிகிச்சை மற்றும் உணர் கருவிகளில் உள்ள எண்ணற்ற மின்சாரக் கம்பிகளால் உண்டாகும் பாதிப்புகள் ஏற்படுத்தும் துன்பங்களையும் அனுபவித்தாக வேண்டிய கட்டாயம்.
இந்த தலையாய பிரச்சினைக்கு ஒரு தீர்வை கண்டுபிடித்திருக்கிறோம் என்கிறார்கள் அமெரிக்க மற்றும் தென் கொரிய நரம்பியல் ஆய்வாளர்கள், அதாவது, மூளையின் பகுதிகளில் நிகழும் உயிரியல் மற்றும் இரசாயனவியல் மாற்றங்களை பதிவு செய்யும், மிக மெல்லிய,
வளையும் தன்மையுள்ள உணர் கருவிகளை கண்டுபிடித்து சாதனை செய்திருக்கிறார்கள். இதில் அப்படியென்ன விசேடம் என்று கேட்டால், இந்த உணர்கருவி மூளையின் செயல்பாடுகளை பதிவு செய்யும் அதே சமயம் இந்தக் கருவியை மூளைக்குள் பொருத்துவதால் ஏற்படும் காயங்களை வெகுவாக குறைக்கிறது என்பதுதான்.
இந்தக் கருவியை பயன்படுத்தி, உறக்கம் குறித்து இதுவரை தெரிந்திராத அறிவியல் விவரங்கள் மற்றும் காக்காய் வலிப்பின்போது மூளையில் நிகழும் மாற்றங்கள் போன்றவற்றை வெற்றிகரமாக பதிவு செய்தாயிற்று என்கிறார்கள் மூத்த ஆய்வாளர்கள் ப்ரையன் லிட் மற்றும் ஜொனாதன் விவென்டி. 
மேலும் இந்த புதிய தொழில்நுட்ப வசதியை பயன்படுத்தி காக்காய் வலிப்பு மற்றும் உறக்கம் சார்ந்த மூளைக் கோளாறுகள் போன்றவற்றை குணப்படுத்திவிடலாம். அதுமட்டுமில்லாமல், இந்த கருவியைக் கொண்டு கற்றல், பார்வை, ஞாபக சக்தி, மனச்சோர்வு, நாள்பட்ட வலி உள்ளிட்ட இதர பல நரம்பியல் குறைபாடுகள் குறித்த மேலதிக புதிய புரிதலையும் பெறமுடியும் என்கிறார்கள்.
இனி இந்த நவீன கருவியில் பயன்படுத்தப்பட்டுள்ள புதிய தொழில்நுட்பம் குறித்த சில தகவல்களை பார்ப்போம். இந்த புதிய உணர் கருவியில் மிக மிக மெல்லிய, வளையும் தன்மையுள்ள, 
சிலிக்கன் டிரான்சிஸ்டர்கள் பல ஆயிரம் அடத்தியான வரிசைகளைக் கொண்ட பல்கூட்டு உணர் கருவிகளாக வடிவமைக்கப்படுகிறது. முக்கியமாக, இந்த உணர் கருவியில் இதுவரையில் உள்ள பயன்படுத்தப்படும் மின்சாரக் கம்பிகளில் பத்தில் ஒரு பங்கு மட்டுமே பயன்படுத்தப்படுகிறது. அதேநேரத்தில் சுமார் 400 மடங்கு அதிகமான அளவில் நுணுக்கங்களை பதிவு செய்யக்கூடியவை.
மேலும் தற்போதுள்ள மூளை பதியக் கருவிகளில் அதனுள்ளே இருக்கும் ஒவ்வொரு உணர்கருவிக்கும் தனித்தனியாக மின்கம்பிகள் இருக்க வேண்டியது அவசியம். அதனால் தற்போதுள்ள உணர் கருவிகளில் அளவு மிகப் பெரியதாகிவிடுவது தவிர்க்க முடியாத ஒன்றாகிவிடுகிறது. 
இந்த பெரிய அளவு காரணமாக, மூளையின் பல பகுதிகளில் இவற்றை பொருத்துவது என்பது சாத்தியமில்லாமல் போகிறது. ஆனால் உலகில் முதல் முறையாக, இதுவரை கண்காணிக்கப்படாத மூளையின் பகுதிகளான சல்ஸி மற்றும் மூளை வெடிப்புகள் (sulணீi anனீ ஜீissurலீs) மூளையின் மேற்பட்டை அரைக்கோணங்கள் (ணீortiணீal) என பல நுண்ணிய பகுதிகளையும் கண்காணிக்கிறது இந்த புதிய வகை உணர் கருவி என்பது குறிப்பிடத்தக்கது.
