தந்தை கொலை : 19 வருடங்களின் பின் மகன்,மருமகன் கைது


யக்கலமுல்ல, நாக்கியாதெனிய பகுதியில் 19 வருடங்களுக்கு முன்னர் மர்மமான முறையில் கொல்லப்பட்ட நபர் ஒருவரின் கொலைச் சம்பவத்துடன் தொடர்புடைய சந்தேக நபர்கள் இருவரை பொலிஸார் கைது செய்துள்ளனர்.
1993 ஆம் ஆண்டு 70 வயதுடைய நபர் ஒருவர் கொலை செய்யப்பட்டு முண்டம் மட்டும் வீசப்பட்ட நிலையில் பொலிஸார் கண்டு பிடித்தனர். இதனையடுத்து மேற்கொண்ட விசாரணைகளின் பின்னர் தலைப்பகுதி மலசலகூடம் ஒன்றிலிருந்து மீட்கப்பட்டது.
இதனையடுத்து கொலை செய்யப்பட்ட நபரின் மகன் தனது தந்தை காணாமல் போயுள்ளதாக பொலிஸில் முறைப்பாடு செய்துள்ளார்.
இந்நிலையில் காலி குற்றத்தடுப்பு புலனாய்வுப் பிரிவினர் மேற்கொண்டு வந்த விசாரணைகளின் அடிப்படையில் 19 வருடங்களுக்குப் பின்னர் கொலை செய்யப்பட்ட நபரின் மகனும், மருமகனும் கைது செய்யப்பட்டுள்ளனர்.

