மதுவை வெறுத்து வாழ்வோம்!



மனிதனாய் பிறந்த அனைவரும் தவறு செய்வதும், பாவங்கள் செய்வதும் இயற்கையாகும்.அவ்வாறு தாம் செய்த பாவச் செயல்களுக்கு இறைவனிடம் இறையஞ்சுவதும் உண்மையாகும். அல்லாஹ் மனிதனைப் படைத்து அவனுக்கு நன்மையான விடயங்களையும் பாவங்களையும் வகைப்படுத்தி கூறி நன்மையின் பால் அவனைத் தூண்டுகிறான். 
பாவங்களை பொறுத்தவரை பெரும்பாவம், சிறுபாவம் என வகைப்படுத்தி சிறுபாவங்கள் மேற்கொண்டால் அதனை பிரார்த்தனைகள் நன்மையான விடயங்கள் மூலம் ஈடு செய்யலாம் என்றும் பெருங் பாவச் செயல்களை வெறுப்பதாகவும் அல்லாஹ் கூறுகின்றான்.
இத்தகைய பாவச் செயல்களில் ஒன்றுதான் மதுப்பழக்கம். பல்வேறு குற்றச் செயல்களுக்கு அடிப்படையாக இது விளங்குகிறது. இது பற்றி அல்குர்ஆன்.
‘ஷைத்தான் விரும்புவதெல்லாம் மதுவினாலும் சூதாட்டத்தினாலும் உங்களுக்கிடையே தகைமையையும், வெறுப்புணர்ச்சியையும் உண்டாக்கி அல்லாஹ்வை நினைவு கொள்வதை விட்டும், தொழுகையை விட்டும் உங்களை தடுப்பதற்காகத்தான். எனவே நீங்கள் (இவற்றிலிருந்து) விலகிக் கொள்வீரா? இல்லையா?’ (5 : 91) எனக் கேள்வி கேட்கிறது.
இவ்விரண்டையும் பாவிப்பதற்கு ஷைத்தான் தூண்டுகிறான். இதனால் மனிதன் தனது அறிவை இழந்தும் மதுவினால் மதிமயங்கி பழிச்செயல்களை மேலும் மேலும் செய்கிறான்.
‘வீண் விரயம் செய்வது ஷைத்தானின் செயல்’ எனக் கூறிய நபி (ஸல்) அவர்களும் மது அருந்துவதை கண்டித்துள்ளார்கள்.
தான் உழைக்கும் உழைப்பில் பெரும் பகுதியை குடிப்பதற்கு பயன்படுத்துவதால் வாழக்கையை கொண்டு செல்ல கஷ்டப்படுகிறான். இதனால் நபி (ஸல்) கள்ளுக் குடித்தவன், குடிக்கக் கொடுத்தவன், வாங்குபவன், விற்பவன், அதனை வைத்திருப்பவன், அதனை சுமந்து செல்பவன், அது வைக்கப்பட்ட இடம், அதன் பெறுமானத்தை உண்பவன் என்பவரை றஸ¤ல் அவர்கள் சபித்துள்ளார்கள்.
தினம் தினம் அவர்களுடன் கூட இருக்கும் மலக்குகள் துர்வாடையால் தூர விலகுகின்றனர். அவர்களின் உறவுகள் நண்பர்கள் அனைவரும் அவர்களைவிட்டு தூர விலகுகின்றனர். இதைவிட மறுமையில் துர்ப்பாக்கிய நிலைக்கு உள்ளாகின்றனர். மறுமையில் இவனுக்காக நரகம் காத்து இருக்கிறது. நபி (ஸல்) தினக்குடியன் சுவனம் நுழைய மாட்டான் எனக் கூறி இருக்கிறார்கள். 
எனவே இவர்களின் தங்குமிடம் நரகம் தான். நாளை மறுமையில் ஒவ்வொருவரும் தான் செய்த செயல்களுக்கு உரிய கூலியைப் பெறுவர். இதில் தான் செய்த பாவங்கள் கதிக்கும் போது அவர் நரகை சென்றடைகின்றார்.
‘மறுமை நாளில் நாம் நீதியெனும் தராசை நிறுத்துவோம். எந்த ஆத்மாவுக்கும் எத்தகைய அநீதியும் செய்யப்படமாட்டாது. நன்மையோ, தீமையோ எதுவாயினும் ஒரு கடுகின் வித்தளவாக இருந்த போதிலும் அதை யும் நாம் கொண்டு வருவோம். தனக்கு எடுப்பதற்கு நாமே போதும்’
(21 : 47)
எனவே குற்றங்களுக்கு மேல் குற்றம் செய்யாமல் எல்லாவற்றுக்கும் அடிப்படையான மதுப் பழக்கத்தைவிட்டு இறைவனின் இரக்கப் பார்வை எம்மீது விழ பிரார்த்திப்போம்
கஸ்பியா எம். முஜாஹித்
நற்பிட்டிமுனை - 02.
