அவதானக் குறைவினாhல் தான் மலேரியா நோய் பரவுகின்றது



இலங்கையில் மலேரியா அல்லது நெருப்புக் காய்ச்சல் நோயை நெறியான முறையில் கட்டுப்படுத்துவதற்கான நட வடிக்கைகளை எடுத்து 100 ஆண்டு காலம் முடிவடைந்து விட்டபோதிலும், தொடர்ந்தும் இந்நோயின் அச்சுறுத்தல் எமது நாட்டில் நெற் காணிகளை பெருமளவில் கொண்டிருக்கும் வட மத்திய மாகாணத்திலும், வவுனியா, கிளிநொச்சி, முல்லைத்தீவு, மன்னார் மாவட்டங்களிலும் பெரும் அச்சுறுத்தலாக இருந்து வருகிறது.
மலேரியா நோயை கட்டுப்படுத்துவதில் நீண்ட காலம் அனுபவம் பெற்றிருக்கும் டாக்டர் புன்சிரி பெர்ணான்டோ மற்றும் டாக்டர் சுப்ரியா வருசுவித்தாரன ஆகிய இருவரும் எழுதிய ஒரு நூல் ஜனாதிபதியிடம் சில தினங்களுக்கு முன்னர் கையளிக்கப்பட் டது.
உலகின் மலேரியா தினம் ஏப்ரல் மாதம் 25 ஆம் திகதியன்று அனுஷ்டிக்கப்பட்டது. மலேரியா இலங்கையிலும், உலக வரலாற் றிலும் ஆதிகாலம் தொட்டே இருந்து வரும் ஒரு நோயாக உள் ளது. ஒரு கால கட்டத்தில் உயிர்களை பலிகொள்ளும் நோயாக இருந்ததுடன், 1934, 1935 ஆம் ஆண்டுகளில் மலேரியா நோய் எங்கள் நாட்டில் 82 ஆயிரம் உயிர்களை பலி கொண்டது.
இக்கொடிய நோயை ஒழிக்கும் நோக்கத்துடன், மலேரியா ஒழிப்பு இயக்கம் 1911 இல் குருநாகலையில் ஆரம்பிக்கப்பட்டது. இதன் தலைமையகம் கொழும்பு நாரேஹன்பிட்டியில் அமைந்துள்ளது. இதற்கு நாடெங்கிலும் 22 கிளைகளும் இருக்கின்றன.
சரியான சிகிச்சை அளிக்கப்படாவிட்டால் ஆபத்தை உருவாக்கும் மலேரியா நோய்க்காவியான அனோபிளிஸ் நுளம்பின் மூலம் மற்றவர்களுக்கு இந்நோய் பரவுகிறது. நல்ல சூரிய வெளிச்சம் படும் இடத்தில் மெதுவாக செல்லும் நீரில் அல்லது ஒரே இட த்தில் தேங்கி நிற்கும் சுத்தமான நீரில் அனோபிளிஸ் நுளம்பு பரவுகிறது. உதாரணமாக, ஆற்றப்படுக்கைகளில் நீர் குழிகள், செங்கற்குழிகள், ஆழமற்ற சுரங்கங்களில் இந்த நுளம்புகள் வேகமாக இன விருத்தி ஆகின்றன.
சரியான முறையில் பாதுகாப்பு நடவடிக்கைகளை மேற்கொண்ட காரணத்தினால் இலங்கையில் மலேரியா நோய் வெற்றிகரமான முறையில் கட்டுப்படுத்தப்பட்டுள்ளது. 2010 இல் இலங்கையில் மலேரிய நோயாளிகள் 684 பேர் இருந்ததாக ஆவணப்படுத்தப் பட்டுள்ளது. இவர்களில் அதிகமானோர் முல்லைத்தீவு, கிளிநொ ச்சி, மன்னார், வவுனியா, அம்பாந்தோட்டை, மொனராகலை மாவ ட்டத்தில் இருந்ததாக ஆய்வறிக்கைகள் உறுதிப்படுத்துகின்றன.
மலேரியா ஒழிப்பு இயக்கம் 2015 இல் இந்நோயை இலங்கையில் இருந்து முற்றாக ஒழிக்கும் எண்ணத்துடன் செயற்படுவதற்காக இந்நோயாளிகளை துரிதமாக இனங்கண்டு உரிய சிகிச்சை அளிப்பதற்கும் உரிய நேரத்தில் தக்க நோய் ஒழிப்பு முறை களை கையாள்வதற்கும் தீர்மானித்துள்ளது.
மலேரியா பரவியிருக்கும் நாடுகளுக்கு பிரயாணம் செய்யும் இலங் கையர்களுக்கு மலேரிய நோய் தடுப்பு மருந்துகளை பெற்றுக் கொடுத்தல் மற்றும் மக்களுக்கு மலேரியா சம்பந்தப்பட்ட அறிவை துண்டுப்பிரசுரங்கள் வானொலி, தொலைக்காட்சி நிக ழ்ச்சிகள் மூலம் அறிவுறுத்துவதற்கும் இப்போது நடவடிக்கை கள் எடுக்கப்படுகின்றன.
இதுபற்றி ஜனாதிபதி மஹிந்த ராஜபக்ஷ அவர்கள் கருத்துத் தெரிவிக்கையில், தமது அரசாங்கம் நோய்த்தடுப்பு வேலைத் திட்டத்திற்கும், நோய் நிவாரணப் பணிகளுக்கும் சமமான முன் னுரிமை அளிக்கும் என்றும், அதன் முதல் நடவடிக்கையாக, அரசாங்கம் தேவையான அளவு நிதியை இதற்கு பெற்றுக் கொடுக்கும் என்றும் அறிவித்துள்ளார்.
போலியோ, சிறுபிள்ளை வாதம், மலேரியா, டெங்கு, விசர்நாய் கடி நோய், ஆகிய கொடூரமான நோய்களை வேரோடு ஒழிப்பதற் கான வேலைத்திட்டங்களையும் தமது அரசாங்கம் செயற்படுத் தும் என்றும் ஜனாதிபதி தெரிவித்துள்ளார்.
இதேவேளையில் இந்நோயினால் ஏற்படும் பொருளாதார சவால்க ளுக்கு வெற்றிகரமான முறையில் முகம் கொடுப்பதற்கு தமது அமைச்சு நெறியான திட்டங்களை வகுத்திருக்கிறது என்று, சுகா தார அமைச்சர் மைத்திரிபால சிறிசேன உறுதியளித்துள்ளார்.
மலேரியா நோய் பற்றிய அறிவுறுத்தல்களை மேற்கொள்வதற்காக இம்மாதம் 12 ஆம் திகதியன்று பொலன்னறுவையிலும் 20 ஆம் திகதியன்று கிளிநொச்சியிலும், 24 ஆம் திகதியன்று மட்டக் களப்பிலும், 27 ஆம் திகதியன்று மொனராகலையிலும் மலே ரியா ஒழிப்புக்கான மக்களின் பேரணிகளை நடத்துவதற்கும் சுகாதார அமைச்சு ஒழுங்குகளை செய்துள்ளது.
இருதய நோய், மாரடைப்பு போன்றவை மக்களுக்கு எதிர்பாராத வகை யில், மரணத்தை ஏற்படுத்தக்கூடிய நோய் என்று மலேரியாவை நாம் இனம் காணமுடியாது. மலேரியா, டெங்கு, விசர்நாய் கடி, போலியோ போன்ற நோய்கள் மக்களின் கவனக்குறைவினால் ஏற்படுகின்றன. நாம், அவதானமாக இருந்தால் அந்நோய்களை இலகுவில் குணப்படுத்த முடியும்.
