அரசிற்கு எதிரான கறுப்பு ஜனவரிபோராட்டம் பிசுபிசுத்து விட்டது


வெளிநாடுகளின் அநாவசியத் தலையீடு, பயங்கரவாத யுத்தம், ஜே.வி.பியினரின் தேசத்துரோக செயற்பாடு கள் ஆகியன காரணமாக இலங்கையின் அரசியல் இருள் மயமாக இருந்த காலகட்டத்திலேயே மஹிந்த ராஜபக்ஷ இந்த நாட்டை பேரழிவில் இருந்து மீட்டெடுக்கும் ஒரு உதய சூரியனாக பிரகாசிக்க ஆரம்பித்தார்.
2005ம் ஆண்டு தமக்கு எதிராக தமது கட்சியின் தலைவி சந்திரிக்கா குமாரதுங்கவும் ஐக்கிய தேசியக் கட்சியும் ஏனைய கட்சிகளும் தென்னிலங்கையைச் சேர்ந்த மண்வாசனையுடைய ஒரு பாமர குடும்பத்தைச் சேர்ந்த ஒருவர் நாட்டின் ஜனாதிபதியாக வருவத ற்கு நாம் எக்காரணம் கொண்டும் இடமளிக்க மாட்டோம் என்று தேர்தல் களத்தில் பல்வேறு சதித்திட்டங்களை தீட்டி அவற்றை செயல்படுத்திய போதிலும், செயல் வீரர் மஹிந்த ராஜபக்ஷவின் வெற்றியை எந்த சக்தியாலும் தடுத்து நிறுத்த முடியவில்லை.
2005ம் ஆண்டு ஜனாதிபதித் தேர்தலில் ஐக்கிய தேசியக் கட்சியின் பணப்பலத்துடனும், மேற்கத்திய நாடுகளின் ஆதரவுடனும் தான் வெற்றி பெறுவேன் என்று மிகவும் நம்பிக்கையுடன் தேர்தல் கள த்தில் குதித்த ஐக்கிய தேசியக் கட்சியின் தலைவர் ரணில் விக் கிரமசிங்க, இந்த ஜனாதிபதித் தேர்தலில் படுதோல்வியடைந்தார்.
2005ம் ஆண்டில் ஜனாதிபதியாக தெரிவு செய்யப்பட்ட தினம் முதல் மஹிந்த ராஜபக்ஷ நாட்டின் நன்மைக்காக இரவு, பகலாக ஊன், உறக்கமின்றி உழைத்து, சுனாமியினால் பாதிக்கப்பட்ட மக்களு க்கு வெற்றிகரமான முறையில் வீடுகளையும், வாழ்வாதாரங்களை யும் செய்து கொடுத்து, அந்த மக்களின் கண்ணீரை துடைத்து வைத்தார்.
அதையடுத்து, எல்.ரி.ரி.ஈ. இயக்கத்துடன் சமாதானப் பேச்சுவார்த்தை களை மேற்கொண்டு, நாட்டில் இரத்தம் சிந்தாமல் இனப்பிரச்சி னைக்கு சமரச தீர்வொன்றை ஏற்படுத்துவதற்கு அவர் எடுத்த முய ற்சிகள் எல்.ரி.ரி.ஈ.யின் பிடிவாத போக்கினால் படுதோல்வியடை ந்து இறுதியில் மக்களை பயங்கரவாதத்தில் இருந்து மீட்டெடுத்து, அவர்களுக்கு நிம்மதியான வாழ்க்கையை பெற்றுக் கொடுப்பதற் காக ஜனாதிபதி அவர்கள் மனிதாபிமான ரீதியில் எல்.ரி.ரி.ஈ.யுடன் யுத்தத்தை மேற்கொண்டு 2009ம் ஆண்டு மே மாதம் 18ம் திகதி யன்று எல்.ரி.ரி.ஈ. இயக்கத்தை துவம்சம் செய்து இந்நாட்டு மக்க ளுக்கு பயங்கரவாதிகளின் கொடுமையில் இருந்து நிரந்தரமாக விடுவித்து அந்த மக்களுக்கு சுதந்திரக் காற்றை சுவாசிப்பதற்கு வாய்ப்பை பெற்றுக் கொடுத்தார்.
ஜனாதிபதி அவர்களுக்கு எதிராக இன்று சுதந்திர ஊடக அமைப் பைச் சேர்ந்த சில சுயநலவாதிகள் போர்க்கொடி தூக்கியிருக்கி ன்ற போதிலும், 1990ம் ஆண்டில் ஊடகங்களைச் சேர்ந்த பலர் திடீர், திடீரென்று காணாமல் போன யுகத்தில் மஹிந்த ராஜபக்ஷ அவர்கள் அஞ்சா நெஞ்சத்துடன் ஊடகவியலாளர்களின் சுதந்திர த்திற்காக போராடி அவர்களில் பலர் படுகொலை செய்யப்பட் டதை ஊர்ஜிதம் செய்தார்.
1990ம் ஆண்டு பெப்ரவரி மாதம் செல்வாக்கு வாய்ந்த சொய்சா குடு ம்பத்தைச் சேர்ந்த தந்தைக்கும், யாழ்ப்பாணத்தைச் சேர்ந்த சர வணமுத்து என்ற உயர்குலத்து குடும்பத்தைச் சேர்ந்த தமிழ் பெண் வைத்தியருக்கும் மகனாக பிறந்த ரிச்சட் டி. சொய்சா அன் றைய ஆட்சியாளர்களினால் எவ்வித குற்றம் இழைக்காத போதி லும் அவர் பேனாவின் எழுதிய உண்மையான கருத்துக்கள் அன்றைய ஆட்சியாளர்களை கோபப்படுத்தியதனால் அவரை வஞ்சம் தீர்க்கும் முகமாக நள்ளிரவில் வந்த அரச அனுசரணை கும்பலினால் கடத்தி செல்லப்பட்டு கொல்லப்பட்டார். இது விடய மாகவும் உலக நாடுகளுக்கு அறிவுறுத்திய பெருமை மஹிந்த ராஜபக்ஷ அவர்களையே சாரும்.
ஊடக சுதந்திரத்தை அரசாங்கம் அழித்துவிட்டது என்று சுதந்திர ஊடக அமைப்பும், வேறு சில ஊடகவியலாளர்களும் புதன்கி ழமை கொழும்பில் நடத்திய ஆர்ப்பாட்டத்தில் ஊடகங்களின் தலைவர்கள் கலந்து கொள்ளவில்லை. இதில் கலந்து கொண்டால் தாங்கள் தங்கள் மனச்சாட்சிக்கு துரோகம் இழைக்கிறோம் என்ற உணர்வினாலோ என்னவோ இந்த எதிர்ப்பு ஆர்ப்பாட்டத்தில் கலந்து கொள்ளவில்லை.
ஆர்ப்பாட்டம் நேற்றுமுன்தினம் பிசுபிசுத்துவிட்டதை முன்கூட்டியே அறிந்திருந்ததனால் தான் ஊடக அமைப்புகளின் தலைவர்கள் இந்த ஆர்ப்பாட்டத்தில் கலந்து கொள்ளாமல் இருந்திருக்கலாம் என்றே அனுபவம் வாய்ந்த ஊடகவியலாளர்கள் கருதுகிறார்கள்.
அரசாங்கத்திற்கு எதிராக சுதந்திர ஊடக அமைப்பும் அதனை ஆத ரிப்பவர்களும் மேற்கொள்ளவிருந்த ஆர்ப்பாட்டத்திற்கு எதிராக கறுப்பு ஜனவரி போராட்டத்தை எதிர்த்து கொழும்பு கோட்டை புகையிரத நிலையத்திற்கு முன்னால் ஆயிரக்கணக்கான ஊடக வியலாளர்களும், தொழிற்சங்கவாதிகளும் புதன்கிழமை மேற்கொ ண்ட ஆர்ப்பாட்டம் பெரும் வெற்றியில் முடிவடைந்தது. இதன் மூலம் அரசாங்கத்தையும் நாட்டையும் சர்வதேச அரங்கில் இழி வுபடுத்தும் சில தேசத்துரோக செயற்பாடுகளில் ஈடுபடும் ஊடக வியலாளர்களின் வாய் அடைத்து போய் இருக்குமென்று நாம் நினைக்கிறோம்.
