கண்டி நகரை அழகுபடுத்தும் வேலைத்திட்டம் துரிதமாக முன்னெடுப்பு


(ஹேவாஹெட்ட தினகரன் நிருபர்)
கண்டி நகரை அழகுப்படுத்தும் வேலைத் திட்டம் மிகத் துரிதமாக முன்னெடுக்கப்பட்டு வருகின்றது. மத்திய மாகாண முதலமைச்சர் சரத் ஏக்கநாயக்கவின் விசேட அபிவிருத்தி வேலைத் திட்டத்தின் கீழ் வில்லியம் கோபல்லாவ மாவத்தை பாதை ஒரே நேரத்தில் ஆறு வாகனங்கள் பயணிக்கும் வகையில் அபிவிருத்தி செய்யப்பட்டுள்ளதுடன் நகரின் பல்வேறு பொது இடங்களில் அலங்கார மின் விளக்குகள் புகையிரத நிலையத்துக்கு முன்னால் பயணிகளின் நலனை முன்னிட்டு நான்கு முனை பாதசாரி கடவைகள் மற்றும் வட்ட வளைவுகள், வடிகான்கள் என்பன புதிதாக அமைக்கப்பட்டுள்ளது.
பொதுமக்கள் பாதைகளைக் கடக்கும் போது கடைப்பிடிக்க வேண்டிய முறைகள் தொடர்பாக பல இடங்களிலும் பொது அறிவித்தல் பலகை அமைக்கப்பட்டுள்ளதுடன் வெளிநாட்டு உல்லாசப் பயணிகளின் வசதியை முன்னிட்டு விசேட கரும பீடம் ஒன்றும் அமைக்கப்பட்டுள்ளது. நகரின் வீதியோரங்களில் நிழல் தரும் மரங்கள் பலவும் நடப்பட்டுள்ளது. பொதுமக்கள் பலரும் இவ் வேலைத் திட்டத்திற்கு மகிழ்ச்சி தெரிவிக்கின்றனர். (ஐ - ஞ)
