எரிபொருளின் விலையை அதிகரிக்கஎண்ணெய் நிறுவனங்கள் தீர்மானம்


&quot;மானியம் அளிக்க எங்களிடம் போதிய நிதி இல்லை&quot; என நிதி அமைச்சகம் கை விரித்து விட்டதால் பெட்ரொல் டீசல் சமையல் எரிவாயு மண்ணெண்ணெய் ஆகியவற்றின் விலையை வரும் 7ம் தேதிக்கு பிறகு அதிகரிக்க பொதுத்துறை எண்ணெய் நிறுவனங்கள் முடிவு செய்துள்ளன.
சர்வதேச கச்சா எண்ணெய் விலை நிலவரத்துக்கு ஏற்ப பெட்ரோல் விலையை மாற்றி அமைத்துக் கொள்ள எண்ணெய் நிறுவனங்களுக்கு மத்திய அரசு ஏற்கனவே அனுமதி வழங்கியது. இதனால் அவ்வப்போது பெட்ரோல் விலையை எண்ணெய் நிறுவனங்கள் மாற்றி அமைக்கின்றன.
அதே நேரத்தில் டீசல், மண்ணெண்ணெய் மற்றும் சமையல் எரிவாயு மீதான அரசின் விலை கட்டுப்பாடு தொடர்கிறது.
நடப்பு நிதியாண்டில் எண்ணெய் நிறுவனங்களுக்கு ஏற்பட்ட வருவாய் இழப்பை ஈடுசெய்ய, 32 ஆயிரத்து 750 கோடி ரூபாவை ரொக்க மானியமாக வழங்கும்படி, மத்திய நிதி அமைச்சகத்திடம் கோரிக்கை விடப்பட்டது. ஆனால், &quot;எங்களிடம் போதியளவு நிதி இல்லாததால் இந்த மானிய தொகையை வழங்க இயலாது&#39; என, நிதி அமைச்சகம் கைவிரித்துவிட்டது. இதனால் பெட்ரோலியப் பொருட்கள் மீதான விலையை அதிகரிக்க வேண்டிய கட்டாயத்துக்கு பொதுத்துறை எண்ணெய் நிறுவனங்கள் ஆளாகியுள்ளன. பாராளுமன்ற மழைக்கால கூட்டத்தொடர், நாளையுடன் முடிவடைவதால் இதற்கு பின் பெட்ரோல் டீசல் சமையல் எரிவாயு மற்றும் மண்ணெண்ணெய் ஆகியவற்றின் விலைகளை அதிகரிக்க முடிவு செய்யப்பட்டுள்ளன.
