சங்கமித்தை வருகையை நினைவுகூரும் பொசன் பௌர்ணமி தினம்



,ன்று பொசன் பெளர்ணமி தினமாகும். வெசாக் பெளர்ணமிக்கு அடுத்து வருவதே பொசன் பெளர்ணமி தினம் என்பர். இலங்கையின் பெரும்பான்மையினராகத் திகழும் புத்த சமயத்தினர் இத்தினத்திற்கு ஆன்மீக ரீதியில் முக்கியத்துவம் கொடுக்கின்றனர் எனலாம்.
பொசன் பூரணை தொடர்பான பிரதான நிகழ்வுகள் இலங்கை யின் வட மத்திய மாகாணத்தில் அமைந்துள்ள அநுராதபுரம், மிஹிந்தலை என்பவற்றில் மிகவும் பக்திபூர்வமாக நடைபெறுகின்றது.
பொசன் நோன்மதி வைபவங்களில் நாட்டின் ஏனைய மாவட்டங்களில் வாழுகின்ற பெளத்தர்கள் சிரமமின்றி கலந்து கொள்வதற்கு ஏதுவாக ரயில் மற்றும் இ. போ. ச., தனியார் பேருந்துகளின் விசேஷ சேவைகள் இட்பெறுவதையும் காண முடிகின்றது.
இம்முறை ஜூன் முதலாம் திகதி தொடக்கம் ஏழாம் திகதிவரை பொசன் வாரம் பிரகடனப்படுத்தப்பட்டுள்ளது. இவ்விசேட பொசன் வாரத்தில் அநுராதபுர மாவட்டத்தில் உள்ள அனைத்து மதுபானசாலை, இறைச்சி விற்பனை நிலையம் போன்றவற்றை மூடி வைக்குமாறும் பெளத்த சங்கங்கள் கோரிக்கை விடுத்துள்ளன. புனித வெள்ளரசு மரச் சுற்றாடல், ஜயஸ்ரீ மகா போதி என்பவற்றில் பக்தர்கள் அதிக எண்ணிக்கையில் ஒன்று கூடுவதனால் சுற்றாடல் மாசடைய நிறைய வாய்ப்புக்கள் உருவாகலாம். ஏலவே அரசாங்க அதிபரின் பரிந்துரைக்கு அமைவாக காவல்துறை, சுகாதாரத் திணைக்களம் என்பன சுற்றுச் சூழல் மாசு அடையாமல் இருப்பதற்கான சகல ஏற்பாடுகளையும் மேற்கொண்டுள்ளன. அத்துடன் பக்தர்களின் பாதுகாப்பையும் பொலிஸார் கண்காணித்தும் வருகின்றனர். மேலும் இன்றைய பொசன் பெளர்ணமி தினம் அரசாங்க பொது வர்த்தக வங்கி விடுமுறை தினமாகவும் பிரகடனப்படுத்தப்பட்டுள்ளது.
பொசன் பெளர்ணமி பெளத்த மதத்தோடு நெருங்கிய தொடர்பு கொண்டுள்ள தினம் உலகெங்கும் முதன் முதல் புத்த சமயம் உண்டாகிய வரலாற்றைச் சிறிது பார்ப்போம். நேபாளத்தின் லும்பினி என்னும் இடத்தில் சித்தார்த்தர் என்ற அரச குமாரன் அவதரித்தார். இவரது ஜாதகத்தில் குறிப்பிட்ட பிரகாரம் இருபத்தொன்பது வயதை எட்டியதும் குடும்பத்தை உதறித்தள்ளிவிட்டு புத்த கயாவில் துறவறம் பூண்டு நிஷ்டையில் அமர்ந்தார். இவரது தவம் பலித்தது. ஞானோதயம் கிட்டியது.
இதனைத் தொடர்ந்து சித்தார்த்தர் போதி மரத்து மாதவன் என்னும் சிறப்புப் பெயருடன் புத்த சமயத்தை மக்களுக்கு போதிக்கத் தொடங்கினார். முதலில் வாசனாரி என்னுமிடத்தில் ஐந்து சீடர்களைத் தெரிவுசெய்து புத்த சமயத்தின் கோட்பாடுகளை விளக்கினார். இதனைத் தொடர்ந்து பெளத்த மதம் உலகெங்கும் பரப்புவதற்கு வேண்டிய ஒழுங்குகளும் செய்யப்பட்டன. புத்தர் பிறந்த இந்தியாவில் ஆயிரத்துக்கும் அதிகமானோர் புத்த சமயத்திற்கு மாறினார்கள்.
பாரதத்தில் நடைபெற்ற கலிங்கத்துப் போரில் வெற்றி வாகை சூடிய அசோகச்சக்கர வர்த்தி கூட பெளத்தராக மாறினார். இதற்குரிய காரணத்தை கீழ்க்கண்டவாறு குறிப்பிடுகின்றனர். அதாவது போர் நிறைவுபெற்ற கையோடு அசோகச் சக்கரவர்த்தி யுத்தபூமியை நேரில் காணுவதற்குப் புறப்பட்டார். போர் வீரர் அங்கவீனர்களாகவும் குற்றுயிராயும் அவஸ்த்தைப்படுவதைக் கண்டதும் அவரது மனம் பதறியது. பின்னர் அன்பு, கருணை நிறைந்த வாழ்வே மன நிம்மதியைத் தரும் என்பதையே புத்த சமயம் வெளிப்படுத்துகின்றது என்பதை அவர் நன்கு உணர்ந்துகொண்டார். இதனைத் தொடர்ந்து அரச குடும்பமே பெளத்த மதத்தைத் தழுவிக்கொண்டது. உடனடியா கவே மகன் மஹிந்தையையும் மகள் சங்கமித்தையையும் புத்த சமயத்தைப் பரப்பும் பணியில் ஈடுபடுத்தினார். 
இதன் பிரகாரம் இலங்கையில் புத்த சமயத்தைப் பரப்பும் நோக்கில் சங்கமித்தை நம் நாட்டிற்கு வருகை தந்தார். துணைக்கு மஹிந்தையையும் அழைத்து வந்த அவர் புனித வெள்ளரசு மரக் கிளையொன்றையும் எடுத்து வந்தார்.
பொஷன் பெளர்ணமி தினத்திலன்று அவர் தனது இலங்கை விஜயத்தின் ஞாபகார்த்தமாக வைபவ ரீதியாக அநுராதபுரத்தில் நாட்டிவிட்டுச் சென்றார். ஆகவே ஆண்டு தோறும் வருகின்ற பொசன் பெளர்ணமி தினத்தில் ஜயசிறி மஹா போதியில் புத்த சமய அனுஷ்டானங்கள் இடம்பெறுவதையும் காணக்கூடியதாகவுமுள்ளது.
புனித வெள்ளரசு மரத்தின் வளர்ச்சி தொடர்பான சகல அம்சங்களையும் தேசிய மரபுரிமைகள் அமைச்சு (ணிiistry oஜீ சிலீritagலீ) கண்காணித்து வருகின்றமை குறிப்பிடத்தக்கது.
இந்தியாவிலிருந்து பரப்பப்பட்ட புத்த சமயம் ஆசிய கண்டத்திலுள்ள பல நாடுகளுக்குச் சென்றடைந்தது. அவற்றுள் இலங்கை, மியான்மார் (பர்மா), சிங்கப்பூர், மலேசியா, திபெத், சீனா, கொரியா, ஜப்பான் என்பவற்றில் தற்போது பெளத்த மக்களே அதிகம் வாழ்கின்றனர்.
பொசன் பெளர்ணமி நாளாகிய இன்றைய தினத்தை இந்து சமயத்தினர் வைகாசி விசாகம் என அழைக்கின்றனர். ஏலவே வைகாசி விசாகத்தில் மேற்கொள்ளப்படுகின்ற இந்துமத அனுஷ்டானங்கள் நடைபெறுவதையும் காணக்கூடியதாகவுமுள்ளது.

