கிங்பிஷர் விமான நிறுவனபிரச்சினை மேலும் முற்றுகிறது


கர்நாடக மாநில மதுபான விற்பனைய ¡ளரான விஜய் மல்லையாவின் கிங்பிஷர் ஏர்லைன்ஸ் விமான நிறுவனம் ரூ. 8000 கோடி இழப்பு மற்றும் ரூ. 7000 கோடி கடனில் சிக்கி மிகப்பெரும் பிரச்சினையை சந்தித்து வருகிறது. 
சம்பள நிலுவையை வழங்க வலியுறுத்தி ஊழியர்கள் போராட் டத்தில் ஈடுபட்டுள்ளனர். இதையடுத்து கிங்பிஷர் நிறுவனம் தனது ஊழியர்களுக்கு வைத்துள்ள 7 மாத சம்பள நிலுவை குறித்து நிர்வாகத்தினர், பொறியியலாளர்கள் மற்றும் விமான ஓட்டிகள் ஆகியோர் களுக்கிடையே பேச்சுவார்த்தை நடைபெற்றது.
பாதி சம்பளத்தை தந்து விடுகிறோம். மீதி சம்பளத்தை பிறகு தருகிறோம் என்று நிர்வாகத் தரப்பில் கூறப்பட்டது. ஆனால் இதனை ஏற்க முடியாது என்று ஊழியர்கள் நிராகரித்தனர்.
முழு சம்பளமும் கொடுக்கப்படாத பட்சத்தில் எங்கள் போராட்டம் தொடரும் என்று அறிவித்துள்ளனர். இதனால் பேச்சுவார்த்தை தோல்வியில் முடிவடைந்தது.
இப்பிரச்சினைக்கு தீர்வு கிடைக்கும் வகையில் கடந்த திங்கள் இரவு முதல் 4 நாட்களுக்கு அனைத்து விமானங்களையும் கிங்பிஷர் நிறுவனம் இரத்து செய்ததுடன், பணிகளையும் நிறுத்தியது.
