டயலொக் மூலம் கொடுக்கல் வாங்கல் செய்யஇலங்கை மத்திய வங்கி அனுமதி


கம்பளை தினகரன் நிருபர்
டயலொக் செல்லிடத் தொலைபேசி மூலம் நாடளாவிய ரீதியில் பணக் கொடுக்கல் அனைத்தையும் இலகுவாகவும் துரிதமாகவும் மேற்கொள்ளக் கூடிய எனும் முறையை இலங்கை மத்திய வங்கியின் அனுமதியோடு டயலொக் தொலைத் தொடர்பு நிறுவனம் முன் வைத்துள்ளது.
மொபைல் தொலைபேசி மூலம் குறுஞ்செய்திகள் அனுப்புவது போல இலகுவாக பணத்தினை அனுப்பவும் பெற்றுக் கொள்ளவும் இச்சேவை வரப்பிரசாதமாக அமைகின்றது. 7.5 மில்லியனுக்கு அதிகமான டயலொக் வாடிக்கையாளர்கள் நாடளாவிய ரீதியிலுள்ள 10000 க்கும் மேற்பட்ட நிலையங்கள் மூலம் பண கொடுக்கல், வாங்கல்களை மேற்கொள்ளலாம். இச் சேவை மூலமான பணக் கொடுக்கல், வாங்கல்களை ஹட்டன் நெஷனல் வங்கி வழங்கும்.
2005ம் ஆண்டின் 28ம் இலக்க கொடுக்கல், வாங்கல் சட்டத்தின் கீழ் இலங்கை மத்திய வங்கியால் அனுமதிக்கப்பட்டுள்ள இச்சேவை இலங்கையில் முதன் முதலாக ஆரம்பிக்கப்படும் சேவையாகும். இச்சேவையின் அங்குரார்ப்பண வைபவம் அண்மையில் இலங்கை மத்திய வங்கியின் ஆளுநர் அஜித் நிவார்ட் கப்ராலினால் ஆரம்பித்து வைக்கப்பட்டது. 
தொலைத் தொடர்பு ஒழுங்குபடுத்தல் ஆணைக்குழு பணிப்பாளர் நாயகம் அனுஷா பல்பிட்ட டயலொக் நிறுவன பிரதம நிறைவேற்று, அதிகாரி கலாநிதி ஹன்ஸ் விஜய சூரிய ஹட்டன் நெஷனல் வங்கியின் பிரதி நிறைவேற்று அதிகாரி ஜோனதன் அலஸ் ஆகியோரும் வைபவத்தில் பிரசன்னமாகி இருந்தனர்.
