நுகர்வோர் வணிக உலகின் அரசர்கள்

இன்று உலக நுகர்வோர் தினம்
கே.ஏ. அலீம்

ணிசமானளவு போட்டிகள் நிகழும் வணிகவுலகில் பாவனைப் பொருட்களை நுகரும் பாவனையாளர்களான நுகர்வோர்கள் வணிகப் பரப்பின் அரசராவார்கள் வணிகத்தில் நிலவும் போட்டிகளைக் கருத்திற்கொண்டு வியாபாரிகள் வணிக விழுமியங்களைப் புறக்கணித்துவிட்டு மோசடிகளில் ஈடுபடுகின்றனர். இம்மோசடிகளிலிருந்து நுகர்வோர் தம்மைப் பாதுகாத்துக்கொள்ள நுவர்வோர் கல்வி இன்றியமையாதது. நுகர்வோர்கள் புத்திசாதுரியமாக பொருட்களைக் கொள்வனவு செய்வதன் மூலமே மோசடி வணிகர்களிடமிருந்து தம்மைப் பாதுகாத்துக்கொள்ள முடியும்.
உலகெங்கும் பரந்து வாழும் ஆறு பில்லியனுக்கு மேற்பட்ட நுகர்வோர் கள் இன்று உலக சிக்கன தினத்தை அனுஸ்டிக்கின்றனர். இவர்கள் மோசடி வணிகரிடமிருந்து தம்மைப் பாதுகாத் தல் அவசியமாகும். இதன் மூலமே தாம் செலவிடும் பணத்திற்கு தரமான பொருட்களை நுகர முடிவதுடன், திருப்தி நிலையடைவதோடு, வாழ்க்கைத் தரத்தையும் உயர்த்திக் கொள்ள முடியும்.
இன்று சந்தையின் விரிவாக்கம் மற்றும் வியாபாரப் போட்டி போன்ற காரணிகளால் சந்தையில் தினமும் மோசடிகள் பெருகி வருகின்றமை காணக்கண்கூடு. தரங்குறைந்த பொருட்களால் கலப்படஞ்செய்தல், அளவை நிறுவைகளில் மோசடி, போலி விபரத்துண்டுகளைப் பிரயோகித்தல், விலைகளில் மாறுபாடு புரிதல், காலாவதியான பொருட்களை விற்றல், பொருட்களில் இல்லாத பண்புகளை வைத்து விளம்பரஞ் செய்தல் போன்ற இன்னோரன்ன மோசடிகள் உலகளாவிய ரீதியில் வியாபாரிகளால் மேற்கொள்ளப்படு கின்றன. இவற்றிலிருந்து நுகர்வோரைப் பாதுகாத்தல் அரசின் கடமையாகும்
நுகர்வோர் பாதுகாப்பு சார் எண்ணக் கரு 20ம் நூற்றாண்டு மத்தியில் தோற்றம் பெற்றாலும், அவ்வெண்ணக் கருவின் ஊற்று மூலம் மிகத் தொன் மையானது. கி.மு. 2000 ஆண்டுக ளில் பொருட்களில் கலப்படஞ் செய்த வியாபாரிகளை பாபிலோனிய அரசர்கள் தண்டித்துள்ளனர் என்பதைப் பிரித்தானியக் கலைக்களஞ்சியம் எடுத்துரைக்கின்றது.
17ம் நூற்றாண்டில் கிரேக்கத்தில் கோதுமை மா, பாண், வைன் போன்ற பண்டங்களில் கலப்படம் புரிந்தோர் அரசர்களால் தண்டிக்கப் பட்டுள்ளனர். கைத்தொழில் புரட்சியைத் தொடர்ந்து நுகர்வோர் பாதுகாப்பு எண்ணக்கரு அழுத்தம் பெறத் தொடங்கியது. 1800 ம் ஆண்டளவில் நுகர்வோர் பாதுகாப்பு தொடர்பான சட்டவிதிகள் வரையறுக்கப்பட்டன. 1893ல் பிரித்தானியாவில் அறிமுகஞ் செய்யப்பட்ட பொருள் விற்பனைச் சட்டமானது நுகர்வோர் பாதுகாப்பிற்கு கவசமாக அமையுமாறு வித்திடப்பட்டது.
பாவனையாளர்கள் மோசடி வர்த்த கர்களால் ஏமாற்றப்படும் விடயம் புதிதன்று. நுவர்வோர் எனும் வகையில் நுகர்வோர்கள் தமது உரிமைகளையும் கடமைகளையும் பொறுப்புகளையும் அறிந்து கொள்ளல் அவசியமாகும். அமெரிக்கரான RALPH NADER என்பார் நுகர்வோரின் உரிமைகளுக்காக முதன்முதலாக குரலெழுப்பியவராகக் கெளரவிக்கப்படுகின்றார். நுகர்வோரின் பாதுகாப்பை உறுதிப்படுத்தும் வண்ணம் ஒரு போராட்டத்தையே நடாத்தினார். 
இதனால் இவரை நுகர்வோரின் விழிப்புணர்வுத் தந்தையென அமெ ரிக்கர் போற்றிப் புகழ்கின்றனர். இவரது விழிப்புணர்வு நிகழ்ச்சித் திட்டத்தின் விளைவாக அமெரிக்க அரசு நுகர்வோரின் உரிமைகளை வழங்கும் நிலைக்குத் தள்ளப்பட்டது. இப் போராட்டத்திற்கு அமைய மறைந்த அமெரிக்க ஜனாதிபதி ஜோன். எப். கென்னடி அமெரிக்க காங்கிரஸில் உரையாற்றும் போது நுகர்வோர் பாதுகாப்பு பற்றி வலியுறுத்திப் பேசினார். தெரிவு செய்யும் உரிமை, தகவலறியும் உரிமை, பாதுகாப்பு பெறும் உரிமை, கவனத்தை ஈர்க்கும் உரிமை எனும் நான்கு உரிமைகளையும் நுகர்வோர் அனுபவிக்க வேண்டுமெனப் பிரகடனஞ் செய்தார்.
இவற்றைவிட பிரதிநிதித்துவம், நட்டஈடு பெறல், சுகாதாரச் சூழல், நுகர்வோர் கல்வி பெறல் போன்ற மேலும் பல உரிமைகளைச் சர்வதேச நுகர்வோர் சம்மேளனம் வழங்கியது. 1962 மார்ச் 15ம் திகதி ஜனாதிபதி கென்னடி நுகர்வோருக்காக அமெரிக்க காங்கிரஸில் கொடுத்த நுகர்வோர் உரிமைக்குரலை நினைவுகூரும் முகமாக 1983 மார்ச் 15ம் திகதி முதல் உலக நுகர்வோர் தினம் அனுஷ்டிக்கப் படுகின்றது.
சட்டவரம்புகளுக்கிடையில் நுகர்வோரின் பாதுகாப்பும் விழிப் புணர்வும் என்பவற்றுக்கூடாக நுகர்வோருக்கு அதிகாரம் வழங்கும் வேளை வணிகம் மற்றும் கைத் தொழில்களின் பாதுகாப்பையும் நோக்கமாகக் கொண்ட நுகர்வோர் அதிகார சபையானது நுகர்வோர் பாதுகாப்பு சார்பான சட்டங்களை அமுலாக்கி வருகின்றது. நுகர்வோர் பொருட்கள், சேவைகள் பற்றிய உச்ச திருப்தியை பெறும் வகையில் பொருட்களையும் சேவைகளையும் தெரிவு செய்வதற்கும் தமக்கேற்பட்ட பாதிப்புகளை உரிய அதிகாரிகளின் கவனத்திற்கு கொண்டு வருவதற்கும் சுகாதாரக் கேடுகளை விளைவிக்கும் பண்டங்களிலிருந்து பாதுகாப்பைப் பெறுவதற்கும் நுகர்வோர் தமதுரி மைகளைப் பாதுகாத்துக் கொள்ள நுகர்வோர் பாதுகாப்புக் கழகங்களை நிறுவிச் செயற்படுதல் அவர்களின் பொறுப்பாகும். குறைகளை எளிதில் இனங்கண்டு கொள்ளுமறிவு செயற்பாட்டு ரீதியில் பங்களிப்புகளை வழங்குதல் கூட்டாக இணைந்து இயங்குதல், கழகரீதியான உணர்வு, சுற்றாடல் பற்றிய அறிவு பெறல் என்பவற்றில் நுகர்வோரின் பாரிய பொறுப்புகள் வரையரை செய்யப் பட்டுள்ளன.
நுகர்வோர் தொகுதியின் பிரதிநிதி யாக வாடிக்கையாளர் விளங்குகின் றார். வாடிக்கையாளர் என்பவர் வணிக நிறுவனத்திற்கு அடிக்கடி வருகை தரும் நபராவார். வணிக நிறுவனத்திலிருந்து அவர் வேறு பட்டவரல்ல. வணிகத்தின் ஒரு பகுதியாக அவர் விளங்குகின்றார். அவர் வணிகத்தில் தங்கியிருக்க வில்லை. மாறாக வணிகமே அவாரில் தங்கியுள்ளது என மகாத்மா காந்தி செப்பிய வார்த்தைகளுக்கமைய வணிகர்கள் வாடிக்கையாளரை கெளரவித்தல் அவசியமாகும்.
நுகர்வோர் அதிகார சபை தேசிய ரீதியாக உலக நுகர்வோர் தினத்தை அனுபவிக்க பரவலான ஏற்பாடுகளைச் செய்துள்ளது. இலங்கையில் இன்று இருபத்திரெண்டாவது முறையாக உலக நுகர்வோர் தினம் அனுஷ் டிக்கப்படுகிறது. இதன் மூலம் உலக நுகர்வோரைக் கெளரவிப்பது கோடிட் டுக் காட்டப்படுகின்றது. நுகர்வோர் விவகார அதிகார சபை நிறுவன ரீதியாக தேர்தல் தொகுதி பிரதேச செயலகப் பிரிவு, கிராம அலுவலர் பிரிவு ரீதியாக 15 பேருக்கு குறை யாத உறுப்பினர்களை இணைத்து நுகர்வோர் பாதுகாப்புச் சங்கங்களை நிறுவியுள்ளது. 
எனினும், நுகர்வோரின் அசமந்தப் போக்கு பல பிரதேசங் களில் இப்பாதுகாப்புச் சங்கத்தை அமைப்பதில் ஆர்வமின்றியுள்ளமை கவலைக்குரியது. நுகர்வோர் பாதுகாப்புச் சங்கங்களை அமைப்பதன்மூலம் தரக்குறைவான பொருட்களைக் கொள்வனவு செய்தலைத் தடுத்தலு க்கு உறுப்பினர்களுக்கு மதியுரை வழங்கலாம். நுகர்வோர்களுக்கும் வியாபாரிகளுக்கும் இடையில் எழும் சந்தைச் சாவல்களுக்கு முகம் கொடுக்கவும் பாதுகாப்பு பெறவும் நுகர்வோர் கல்வி அவசியமாகும். தரமற்ற பொருட்களைக் கொள்வனவு செய்யாது வியாபாரிகளின் மோசடி களிலிருந்து தம்மைக்காக்க இத்தினத்தில் சகல நுகர்வோர்களும் உறுதிபூணு வோமாக.
