ஒரு ஏக்கர் பரப்பளவுடையகஞ்சா சேனை சுற்றிவளைப்பு


(மத்திய மாகாண மேலதிக குறூப் நிருபர்)
வில்பத்து தேசிய வனவள பூங்காப் பகுதியான மாகலன்மடுவவில் ஒரு ஏக்கர் பரப்பளவில் கஞ்சா செடிகளிருந்த சேனையொன்றை வில்பத்து விலங்குயிர் பாதுகாப்பு அதிகாரிகள் பதப்படுத்தப்பட்ட 10 கிலோவுடன் சுற்றி வளைத்து கைப்பற்றினர். 
இக் கஞ்சாசேனை சுற்றி வளைப் பின் போது 1 கிலோ தராசுப் படி, கஞ்சா பொதியிடப் படும் சீமெந்து வெற்று பேக்குகள் மற்றும் 10 வெற்று சுடுகலன் உறைகளும் கைப்பற்றப்பட்டுள்ளன. மிகவும் இரகசியமான முறையில் நடப்பட்டிருந்த இந்த கஞ்சாச் செடிகளைத் தேடி நடத்தப்பட்ட சுற்றி வளைப்பின் போது சந்தேக நபர்கள் பலர் இவ்விடத்திலிருந்து தலைமறைவாகியுள்ளனர்.
கைப்பற்றப்பட்ட கஞ்சா மற்றும் உபகரணங்களை வில்பத்து விலங்குயிர் பாதுகாப்பு அதிகாரிகள் கோர்ட்டில் சமர்ப்பிப்பதற்காக மேலதிக விசாரணைகளை மேற்கொண்டுள்ளனர்.
