வீதி விபத்துக்கள் வாகன ஓட்டிகளின் கவனக்குறைவினால் ஏற்படுகின்றன


உலகெங்கிலும் பரந்து வாழும் மக்களுக்கு பயங்கரவாதம், வறுமை, சர்வாதிகாரிகளின் அடக்குமுறை போன்ற அச்சுறுத் தல்களினால் உயிராபத்துக்கள் எந்நேரத்திலும் ஏற்படலாம் என்ற அச்சுறுத்தல் இருக்கின்ற அதேவேளையில் வீதி விபத்துக்கள் எவருமே எதிர்பாராத இன்னுமொரு பயங்கரவாதத்தினால் உயிர ழிவை இன்று மக்கள் எதிர்நோக்கிக் கொண்டிருக்கிறார்கள்.
ஒவ்வொரு ஆண்டும் பதின் மூன்று லட்சம் பேர் உலகில் வீதி விபத் துக்களினால் மரணிக்கிறார்கள். உலக மக்கள் மரணமடையும் பல் வேறு காரணிகளில் வீதி விபத்துக்கள் 9வது இடத்தில் இருந்து வரு கின்றன. வீதி விபத்துக்களினால் இவ்வளவு மக்கள் மரணிக்கின்ற போதிலும், அதனைவிட மேலும் 2 கோடி முதல் 5 கோடி மக்கள் வீதி விபத்துக்களினால் படுகாயமடைந்து அல்லப்படுவதும் உண்டு.
இவர்களில் பலர் கை, கால்களை இழந்து ஊனமுற்று தங்கள் வாழ்க் கையை படுக்கையில் அல்லது சக்கர நாற்காலியிலேயே தொடர வேண்டிய அவல நிலையையும் எதிர்நோக்குகிறார்கள்.
வீதி விபத்துக்களினால் மரணிப்பவர்களில் பெரும்பாலானோர் பாதசாரி களும், சைக்கிள் மற்றும் மோட்டார் சைக்கிளில் செல்பவர்கள் ஆவார். இலங்கையில் நாள் ஒன்றுக்கு சராசரியாக 6 பேர் வீதி விபத்துக்களினால் மரணிக்கிறார்கள். இவர்களை விட மேலும் 50 பேர் நாள் ஒன்றுக்கு வீதி விபத்துக்களினால் காயமடைகிறார்கள்.
இது பற்றி தகவல் தெரிவிக்கும் போக்குவரத்துக்கு பொறுப்பான அமை ச்சர் குமார வெல்கம, ஒவ்வொரு வருடமும் இலங்கையில் 2160 பேர் வீதி விபத்துக்களினால் மரணிக்கிறார்கள், நாட்டில் நாள் ஒன்று க்கு சராசரியாக 150 வீதி விபத்துக்கள் இடம்பெறுகின்றன என்று தெரிவிக்கின்றார்.
இவ்விதம் வீதி விபத்துக்களில் மக்கள் மரணிப்பதற்கு வண்டியோட்டிக ளின் கவனக்குறைவே பிரதான காரணமாகும். அவர்கள் பந்தயக் காரோட்டிகளைப் போன்று ஒரு வாகனத்தை முந்தி வேகமாக செல்ல எத்தனிக்கும் போதே எதிரில் வரும் இன்னுமொரு வாகனத் தில் மோதுவதால் விபத்துக்கள் ஏற்படுகின்றன.
பெரும்பாலான சந்தர்ப்பங்களில் அதிக வேகத்தில் வரும் வாகனங்கள் பாதையை கடக்கும் பாதசாரிகள் மீதும் மோதுகின்றன. இத்தகைய வீதி விபத்துக்களின் எண்ணிக்கை அதிகரிப்பதற்கு மிதமிஞ்சிய வேகமும், மது மயக்கத்தில் வாகனங்களை ஓட்டுவது மட்டுமன்றி வீதிகளில் ஓட்டுவதற்கு சான்றிதழ் பெறாத பிரேக் போன்ற பாது காப்பு உபகரணங்கள் பலவீனமான நிலையில் இருக்கும் வாகனங்க ளும் பிரதான காரணமாகும்.
இலங்கையில் வாகன சாரதிகள் கூடுதலான வருமானத்தை பெற வேண் டும் என்பதற்காக சுமார் 72 முதல் 96 மணித்தியாலங்களுக்கு எவ் வித ஓய்வும் இன்றி, தொடர்ந்தும் வாகனங்களை செலுத்துவதும், வீதி விபத்துக்கள் ஏற்படுவதற்கு இன்னுமொரு காரணமாகும்.
இதனால் வாகனங்களை செலுத்திக் கொண்டிருக்கும் சாரதிகள் மிதமிஞ் சிய களைப்பு காரணமாகவும் தங்களை அறியாமலேயே தூங்கிவிடு வதனாலும் பல விபத்துக்கள் ஏற்படுகின்றன. தூர இடங்களுக்கு செல் லும் பஸ் சாரதிகள் மற்றும் ஓரிரு நாட்களுக்கு நாட்டைச் சுற்றி பார் த்து விநோதமாக விடுமுறையை கழிக்க மக்கள் பயன்படுத்தும் வான்களின் சாரதிகளின் கவனக்குறைவே இந்த விபத்துக்கள் அதி கரிப்பதற்கு இன்னுமொரு காரணமாகும்.
வாகனங்களை ஓட்டிச் செல்லும் போது கையடக்கத் தொலைபேசிகளை பயன்படுத்துதல், அருகிலுள்ளவருடன் சுவாரசியமாக பேசிக் கொண்டு வீதியில் பார்வையை செலுத்த தவறுவதும் வீதி விபத்துக்களுக்கான இன்னுமொரு காரணமாகும்.
இதனால் இலங்கையில் இப்போது வீதிப் போக்குவரத்து விதிகள் கடு மையான முறையில் அமுலாக்கப்படுகின்றன. வீதி விதிகளை கடை ப்பிடிக்கத் தவறும் வாகன ஓட்டிகள் கடுமையாக சட்டத்தின் மூலம் தண்டிக்கப்படுகிறார்கள். அவர்களுக்கு அபராதம் விதித்தல், வாழ் நாள் பூராவும் வாகனங்களை ஓட்ட முடியாத அளவுக்கு வாகன ஓட்டி அனுமதிப்பத்திரங்களை இரத்துச் செய்தல் அல்லது சிறைத் தண்டனை விதித்தல் போன்ற கடுமையான தண்டனைகள் இன்று விதிக்கப்படுகின்றன.
வெசாக் தினத்தன்று மதுமயக்கத்தில் வாகனங்களை செலுத்திய 21 சார திகளை பொலிஸார் கைது செய்து விளக்கமறியலில் வைத்த தகவ லையும் நாம் இங்கு ஞாபகப்படுத்துவது பொருத்தமாக இருக்கும்.
மோட்டார் சைக்கிள் ஓட்டிகள் தலைக்கவசம் அணிந்து பிரயாணம் செய்தல், வாகன ஓட்டிகளும், அவற்றில் பிரயாணம் செய்பவர்க ளும் சீற் பெல்டை அணிந்திருத்தல் போன்ற விதிகளும் இப்போது பொலிஸாரால் கடைப்பிடிக்கப்படுகின்றன. வீதி விபத்துக்களினால் மரணமடைபவர்கள் அல்லது காயமடைபவர்களில் பெரும்பாலா னோர் 15 முதல் 29 வயதுக்குட்பட்டவர்கள் ஆவர்.
வாகனங்களின் எண்ணிக்கை அதிகரித்து வருகின்ற இன்றைய நவீன உலகில் வீதி விபத்துக்களின் எண்ணிக்கையை கணிசமான அளவு க்கு குறைக்காவிட்டால் வீட்டை விட்டு நாளாந்தம் தங்கள் பணிக ளுக்காக வெளியே செல்பவர்கள் மீண்டும் வீட்டிற்கு உயிரோடு திரு ம்புவார்களா என்ற அச்சம் அவரவர் குடும்பங்களில் அதிகரிப்பதை தவிர்க்க வேண்டுமாயின் ஒவ்வொரு வாகன ஓட்டியும் வீதி விதி களை மதித்து வாகனங்களை செலுத்துவது மிகவும் அவசியமாகும்.
