பல்வகை நிதிச் சேவைகளை வழங்கும் ஜோர்ஜ் ஸ்டுவர்ட் குழுமம்


கொழும்பு, செப்டம்பர் 5, 2012: கொழும்பில் கோலாகலமாக இடம்பெற்ற வைபவமொன்றில் ஜோர்ஜ் ஸ்டுவர்ட் பைனான்ஸ் லிமிடெட் நிறுவனமானது புதிய ஸ்தாபனப் பெயரையும், வளர்ச்சிக்குரிய எதிர்காலத் திட்டங்களையும் பகிரங்கப்படுத்தியுள்ளது. கொழும்பு பங்குப் பரிவர்த்தனை நிலையத்தின் திரி சவி சபையில் பட்டியலிடப்படுவதற்கான அங்கீகாரமும் கிடைத்ததாக ஜோர்ஜ் ஸ்டுவர்ட் பைனான்ஸ் லிமிட்டெட் அறிவித்துள்ளது.
ஜோர்ஜ் ஸ்டுவர்ட் பைனான்ஸ் லிமிட்டெட் என்பது நாட்டின் மிகவும் பழமையானவையும், நன்மதிப்பைப் பெற்றவையுமான வணிக நிறுவனங்களில் ஒன்றாகும். சுகாதாரம், உற்பத்தி, ஏற்றுமதி, சுற்றுலா, பொறியியல், ஆட்சேர்ப்பு, கல்வி போன்றவற்றிலும் தற்போது நிதித்துறையிலும் ஆர்வம் கொண்டுள்ள இந்தக் குழுமத்திற்குக் கிடைக்கக் கூடிய வாய்ப்புகளை கம்பனியும் பெறக்கூடியதாக இருப்பதால், அனுகூலங்களைப் பெறக்கூடிய நிலையில் அது உள்ளது.
ஆரம்ப விழாவில் உரையாற்றிய ‘GS பைனான்ஸ்’ நிறுவனத்தின் பணிப்பாளரும், பிரதம நிறைவேற்று உத்தியோகத்தரு மான திரு. லக்ஷ்மன் உடுவர, “நன்மதிப்பை வென்ற ஜோர்ஜ் ஸ்டுவர்ட் குழுமத்தின் ஒரு பிரிவாக இருப்பதால் நாம் வலுவானவர்களாக இருக்கிறோம். இந்த இணைவின் மூலம், எமது ஸ்தாபனத் தோற்றப்பாட்டையும், ஸ்திரத்தன்மையையும் மேம்படுத்திக் காட்டக்கூடியதாக உள்ளது. 
இது முதலீட்டாளர்களையும் போதியளவு ஆசுவாசப்படுத்துகிறது. தமது பணத்தின் மூலம் சிறந்த வருவாய் கிடைப்பதோடு, பணம் பாதுகாப்பாக இருக்கிறது என்ற உணர்வு மக்களுக்கு ஏற்பட வேண்டும். தமக்கு நட்புறவானதும், சாதகமானதுமான சூழல் காரணமாக வாடிக்கையாளர்கள் ஈர்க்கப்படுகிறார்கள். எம்முடன் கொடுக்கல் வாங்கல்களை மேற்கொள்கையில், தமக்கு முழுத்திருப்தியும் கிடைக்குமென நன்மதிப்புள்ள வாடிக்கையாளர்களுக்கு உத்தரவாதம் அளிக்கப்படும்” என்றார்.
“நல்லாட்சிக்கும், வர்த்தக வளர்ச்சிக்கும் வழிவகுக்கக்கூடியதொரு பின்னணியில் பிரத்தியேகமான குழுமக் கலாசாரத்தையும், ஸ்தாபன ஒழுக்கங்களையும் கொண்டவர்களாக எம்மை அடையாளப்படுத்திக் கொள்ள எண்ணியுள்ளோம்” என்று அவர் குறிப்பிட்டார்.
தற்போதுள்ள ஐந்து கிளைகளுக்கு மேலதிகமாக, மேலும் இரண்டு கிளைகளை அமைத்து வர்த்தகச் செயற்பாடுகள் விஸ்தரிக்க இருக்கிறது. இதன் மூலம், பரந்த தளத்திலான வாடிக்கையாளர் களுக்கு சேவையாற்ற முடியும். 
அடித்தள மட்டத்திலான வர்த்தக முயற்சிகளுக்கு, குறிப்பாக இளைஞர் சமுதாயத்திற்கும் இளம் பராயத்தவர்களுக்கும், உதவுவதிலும் ஆர்வத்துடன் உள்ளதனால், விரைவில் நுண்- நிதிசார் நடவடிக்கைகளை ஆரம்பிப்பதற்கும் கம்பனி திட்டமிட்டு வருகிறது. கம்பனியின் முன்னோடி பணிப்பாளர்கள் முன்மொழிந்த தொலைநோக்குக்கு அமைவாக தேசத்தினை கட்டியெழுப்பி அடுத்த தரத்திற்கு கொண்டு செல்ல இது உதவும்.
ஜோர்ஜ் ஸ்டுவர்ட் பைனான்ஸ் கம்பனியானது, தற்போது நிலையான வைப்புக்கள், நிதிக் குத்தகைகள், குத்தகைக் கொள்வனவு, குறுகிய கால நிதி, காசோலை, கட்டணப் பட்டியல் கழிவுகள், விளிம்புநிலை வர்த்தகம், குடியிருப்பு மனை சொத்து வணிகம் போன்றவற்றிற்கான கடன்கள் முதலான துறைகளில் சேவைகளை வழங்கி வருகிறது. 
கம்பனியின் வைப்புகளும், முற்பணங்களும் கடந்த இரண்டு ஆண்டுகளில் சடுதியாக வளர்ச்சி கண்டிருக்கின்றன. அவற்றுடன் இணைந்ததாக, வாடிக்கையாளர்களுக்கு சிறந்த தரத்துடன் கூடிய சேவைகளை வழங்குவதற்குத் தேவையான உட்கட்டமைப்பு வசதிகளுக்கு வழிவகுக்கக் கூடிய மனிதவள மூலதனமும் அதிகரித்துள்ளது.
ஒரு பதிவு செய்யப்பட்ட கம்பனியாக, 2005ம் ஆண்டில் முதற் தடவையாக ஏஷியா கொமர்ஸ் லிமிட்டெட் என்ற பெயரில் லீசிங் நிறுவனமாக ஸ்தாபிக்கப்பட்ட பின்னர் அதன் மூலதன வளர்ச்சி, உற்பத்தி வழங்கல் ஆற்றலின் வளர்ச்சி, துறைசார் நிபுணர்களை கொண்டு பலப்படுத்தப்பட்ட பணிப்பாளர் சபையின் காரணமாக 2011 மே மாதம் நிதி நிறுவனம் ஒன்றிற்கான அனுமதிப்பத்திர த்தினை பெற்றது. காலி வீதி, கொழும்பு 03ல், கூடுதல் இடவசதியுடன் செளகர்யமான துமான கட்டடத்தில் இயங்கும் புதிய அலுவலகத்தை வாடிக்கையாளர்கள் இலகுவாக நாட முடியும்.
தற்போது ஜோர்ஜ் ஸ்டுவர்ட் பைனான்ஸ் லிமிட்டெட் என்ற பெயருடன் குழுமத்திற்குரிய ஒட்டுமொத்த வாடிக்கையாளர் வலைப்பின்னலையும் அணுகக்கூடிய வாய்ப்பு அதற்குக் கிடைக்கிறது. வளர்ச்சியின் வேகத்தை துரிதப்படுத்தி, வாடிக்கையாளர்களுக்கு தத்தமது பல்வகை வர்த்தகத் தேவைகளுக்குப் பொருத்தமான வகையில் தமக்கு ஏற்றதான நிதித்துறை தீர்வுகளையும், தரமான சேவைகளையும் வழங்க கம்பனி திடசங்கற்பம் பூண்டுள்ளது.
