ஹசாரேயை வழிநடத்துபவர்கள் யார்?பற்ற வைக்கிறார் திக் விஜய் சிங்


புதுடில்லி
இட ஒதுக்கீட்டை எதிர்ப்பவர்கள் அன்னா ஹசாரேவை வழி நடத்திச் செல்கின்றனர் என காங்கிரஸ் தலைவர் திக் விஜய சிங் தெரிவித்துள்ளார். அரியானாவின் ஹிசார் லோப்சபா தொகுதி இடைத் தேர்தல் பிரசாரத்தில் கலந்து கொண்ட காங். கட்சியின் பொதுச் செயலர் திக் விஜய சிங் நிருபர்களிடம் கூறுகையில் ‘காங் கட்சியின் கொள்கைகளை எதிர்ப்பவர்கள், இட ஒதுக்கீட்டை எதிர்ப்பவர்கள் தான் அன்னா ஹசாரேவை வழி நடத்துகின்றனர். ஹசாரேவின் உதவியாளர் அரவிந்த் கெஜரிவால் இட ஒதுக்கீட்டை எதிர்த்தவர் என்பது எல்லாருக்கும் தெரியும்.
ஹிசார் இடைத் தேர்தல் பிரசாரத்தில் காங்கிரசை எதிர்த்து பிரசாரம் செய்யும் ஹசாரேவின் நடவடிக்கைக்கு ஹசாரேவின் குழுவில் உள்ள முன்னாள் நீதிபதி சந்தோஷ் ஹெக்டே எதிர்ப்பு தெரிவித்தார். 
இதற்காக அவருக்கு நன்றி தெரிவித்துக் கொள்கிறேன். அன்னா ஹசாரேவிடமிருந்து சந்தோஷ் ஹெக்டே விலகியிருக்க வேண்டும் குஜராத்தில் கடந்த ஒன்பது ஆண்டுகளாக லோக் ஆயுக்தாவை உருவாக்காமல் இருந்தார். 
முதல்வர் நரேந்திர மோடி மேல் நீதிமன்ற உதவியுடன் அளுநர் லோக ஆயுக்தாவை ஏற்படுத்தினார். இதற்கு மேல் நீதிமன்றம் ஒப்புதல் அளித்துள்ளது. லோக்பால் சட்ட மூலத்துக்காக உண்ணாவிரதம் இருந்த ஹசாரே மோடியின் இந்த நடவடிக்கையை கண்டுகொள்ளவில்லை இதன் மூலம் ஹாசாரே வின் இரட்டை வேடம் தெளிவாகிறது என்றார். 
திக்விஜய சிங்கின் இந்த குற்றச்சாட்டை ஹசாரேவின் உதவியாளர் அரவிந்த் கெஜரிவால் மறத்துள்ளார். கெஜ்ரிவால் குறிப்பிடுகையில் “எங்களது இயக்கம் வாக்கு வங்கிக்காகச் செயல்படுவதல்ல, மக்களுக்காகச் செயல்படுகிற இயக்கம் எங்கள் இயக்கத்துக்கு பின்னணியில் ஆர். எஸ். எஸ். செயல்படுவதாக சித்தரிக்கப்படுகிறது ஊழதுக்கு எதிர்க்கவும் ஜன் லோக்பால் சட்டமூலத்தை வற்புறுத்தியும் தான் போராடி வருகிறோம். மற்றப்படி எங்களுக்கும், அரசியல் கட்சிகளுக்கும் எந்த சம்பந்தமும் இல்லை’ என்றார்.
