ஒரு நொடிப்பொழுதில் விவசாயிகளின்பிரச்சினைக்கு ஜனாதிபதி தீர்வு கண்டுள்ளார்


அப்பாவி விவசாயப் பெருமக்களை பலிக்கடாக்களாக வைத்து அரசாங்கத்திற்கு எதிரான போலிப் பிரசாரங் களை நடத்திவரும் அரசியல் குப்பைத் தொட்டியில் எறிந்துவிடப்படக்கூடிய ஆபத்தை எதிர்நோக்கிக் கொண்டிருக் கும் ஜே.வி.பி. உட்பட சில அரசியல் அமைப்புகளுக்கு ஜனாதி பதி மஹிந்த ராஜபக்ஷ அவர்கள் தனது சிறந்த ஆளுமைத் திறன் மூலம் ஆப்பு வைத்துள்ளார்.
வரட்சியினாலும், அரசாங்கத்தின் பொறுப்பற்ற செயற்பாடுகளினாலும் விவசாயப் பெருமக்கள் துன்பத்தில் மூழ்கியிருக்கிறார்கள் என்று ஜே.வி.பியினரும் ஏனையோரும் இலங்கையில் மட்டுமன்றி வெளி நாடுகளிலும் அரச எதிர்ப்பு போலிப் பிரசாரங்களை இப்போது முடுக்கிவிட்டுள்ளார்கள்.
விவசாயிகளின் பிரச்சினையை இத்தேர்தல் பிரசாரத்தில் முன்வைத்து ஜே.வி.பியினரும் ஏனையோரும் அரசியல் இலாபம் பெற எத்த னிப்பதை நன்கறிந்திருக்கும் ஜனாதிபதி அவர்கள் விவசாயிக ளையே நேரில் சென்று சந்தித்து அவர்களின் குறைபாடுகளை கேட் டறிந்துள்ளார். ஜனாதிபதி தனது வேலைப்பளுவையும் பொருட் படுத்தாமல் சில தினங்களுக்கு முன்னர் எலஹர, 48 கம்மான, ஹிங்குராகொட மற்றும் பொலனறுவை பிரதேசங்களைச் சேர்ந்த விவசாயிகளை அவர்களின் வீடுகளுக்கே நேரில் சென்று அம் மக்களின் பிரச்சினைகளை நேரில் கேட்டறிந்தார்.
ஜனாதிபதி அவர்களை பார்த்த மாத்திரத்தில் இன்ப அதிர்ச்சியை அடை ந்த இந்த விவசாயக் குடிமக்கள் ஜனாதிபதியிடம் வந்து, வணங்கி வாழ்த்துக்களை பெற்றுக் கொண்ட பின்னர் தங்களை எதிர்நோக் கியிருக்கும் பிரச்சினைகளை ஜனாதிபதியிடம் விளக்கிக் கூறினார் கள். வீட்டில் உள்ளவர்களுடன் சிற்றுண்டி சாப்பிட்டு, தேனீர் அரு ந்திய ஜனாதிபதி, நான் ஒரு விவசாயக் குடும்பத்தைச் சேர்ந்த வன். விவசாயிகளுக்கு இருக்கும் பிரச்சினைகளை நன்கு அறிந்த வன். எனவே, எக்காரணம் கொண்டும் விவசாயிகள் துன்பம் அனு பவிப்பதை நான் இடமளிக்க மாட்டேன் என்று உறுதியளித்தார்.
வரட்சியினால் உங்கள் விளைச்சல் நிலங்கள் பாதிப்பிற்குள்ளாகியிரு ப்பது எனக்கு நன்கு தெரியும். அதனால் அடுத்த பெரும்போகத் திற்கு உங்களுக்கு இலவசமாக விதை நெல்லையும், பசளையை யும் பெற்றுக் கொடுப்பதற்கு உடனடியாக நடவடிக்கை எடுப்பேன் என்று உறுதியளித்தார்.
அடுத்த பெரும் போகத்தில் உங்களுக்கு நல்ல விளைச்சல் கிடைக் கும் வரையில் நீங்கள் ஏற்கனவே எடுத்த விவசாயக் கடனுக் குரிய வட்டியையும் கடனையும் அறவிடக் கூடாது என்று நான் சம்பந்தப்பட்ட வங்கிகளுக்கு உத்தரவு பிறப்பிப்பேன் என்று ஜனாதிபதி கூறினார்.
நெற்றி வியர்வை நிலத்தில் சிந்த கடுமையாக உழைக்கும் விவசாய பெருமக்கள் வயோதிபம் அடையும் போது துன்பத்தில் துவண்டு கொண்டிருப்பதனால் அவர்களின் வாழ்க்கையின் இறுதி நாட் களை நிம்மதியாக கழிப்பதற்கு வழிவகுக்கும் முகமாக தற்போது கைவிடப்பட்டுள்ள விவசாயிகள் ஓய்வூதியத் திட்டத்திற்கு உயி ரூட்டி, அதனை கூடிய விரைவில் நடைமுறைப்படுத்துவேன் என்று ஜனாதிபதி உறுதியளித்தார்.
மற்ற அரசியல்வாதிகளைப் போலன்றி ஜனாதிபதி அவர்கள் சொல் வதை செய்யும், செய்வதை சொல்லும் ஒரு நேர்மையான மனிதர் என்று நம்நாட்டு விவசாயிகள் அவர் மீது அசையாத நம்பிக்கை வைத்திருப்பதனால், ஜனாதிபதி அவர்களே, உங்கள் வாக்குறுதி களை நாம் மனப்பூர்வமாக நம்புகிறோம். இனிமேல் நாம் மற்றவர் களின் போலிப் பிரசாரங்களை நம்பி ஏமாந்துவிடமாட்டோம் என்று ஜனாதிபதிக்கு உறுதியளித்தனர்.
விவசாய மக்களுக்கு பிரச்சினை இருக்கும் போது அரசாங்கத் தலை வரான ஜனாதிபதி அவர்கள் அந்த மக்கள் தன்னை வந்து சந்தி த்து முறைப்பாடு செய்யும் வரை காத்திராமல் தானே அவர்களை நேரில் போய் சந்தித்து அம்மக்களின் பிரச்சினைகளுக்கு தீர்வை ஏற்படுத்தி வருகிறார்.
இவ்விதம் ஒரு தேசத் தலைவர் முன்மாதிரியாக நடந்து கொள்ளும் போது திடீரென்று தோன்றிய காளான்களைப் போன்று ஜே.வி.பி யினரும் ஏனைய சில அரசியல் குழுக்களும் விவசாயிகளின் குறைபாடுகளை அவர்கள் வாழும் பின்தங்கிய கிராமப்புறங்களு க்கு சென்று பார்த்து தீர்ப்பதற்கு பதில் விவசாயிகளைப் பற்றி எவ்வித கரிசனையும் காட்டாமல் விவசாயிகளை ஒரு தலையா ட்டி பொம்மைகளாக பயன்படுத்தி அரசியல் இலாபம் தேடுவதற் காக கொழும்பு கோட்டை புகையிரத நிலையத்திற்கு முன்னால் விவசாயிகளின் உரிமைகளுக்காக எதிர்ப்பு ஆர்ப்பாட்டங்களை நடத்திக் கொண்டிருக்கிறார்கள்.
இவ்விதம் இரட்டை வேடம் போடும் ஜே.வி.பியினருக்கும் ஏனை யோருக்கும் ஜனாதிபதி அவர்களின் சிறந்த ஆளுமை நாடெங்கி லும் நிலைகொண்டிருக்கும் இவ்வேளையில் ‘உங்கள் பருப்பு வேகாது’ என்று கூறுவதை விட நாம் எப்படித்தான் இந்த ஏமாற் றுக்காரர்களுக்கு உண்மை நிலையை எடுத்துரைக்க முடியும்.
