புற்று நோய் 60 கோடி ஆண்டுகளுக்கு முன்பே இருந்திருக்கிறது!


உயிர்கொல்லி நோய்களில் ஒன்றாக புற்று நோய் திகழ்கிறது. புற்று நோய் என்பது நமது உடலின் ஒருபகுதியில் உள்ள கலங்கள் கட்டுப்பாடற்ற முறையில் பெருகுவதைக் குறிக்கும். எமது உடலில் கலங்களின் உருவாக்கம் மற்றும் வளர்ச்சி என்பவை ஒரு கட்டுப்பாடான முறையிலேயே நடைபெறும். 
இவ்வாறு கலங்களின் வளர்ச்சி மற்றும் உருவாக்கத்தைக் கட்டுப்படுத்துபவை பரம்பரையலகுகள் ஆகும். இவ்வாறு கலங்களின் வளர்ச்சி மற்றும் கட்டுப்பாட்டைக் கட்டுப்படுத்தும் பரம்பரையலகுகளில் ஏதாவது பாதிப்பு ஏற்படும்போது கலங்கள் கட்டுப்பாடற்ற முறையில் பெருகி பாதிப்புக்களை ஏற்படுத்தும். இதுவே புற்று நோய் எனப்படும்.
ஆரம்பத்தில் உடலின் குறிப்பிட்ட ஒரு பகுதியில் மட்டும் உருவாகும் புற்றுநோய் கட்டி அந்தப் பகுதி அல்லது உறுப்பிலே மட்டும் இருந்தாலும் சில காலங்களில் அந்தப் புற்று நோய்க் கலங்கள் குருதி மற்றும் நிணநீர்க்கலன்களின் பாதை மூலம் உடலின் மற்றைய பகுதிகளுக்கும் பரவிச் சென்று பாதிப்புக்களை ஏற்படுத்தும். எவ்வளவு காலத்தில் இவை பரவும், என்ன வேகத்தில் பரவும் என்பதெல்லாம் ஒவ்வொரு புற்று நோய்க்கும் வேறுபடுவதாக இருக்கும்.
இந் நிலையில் அந்த நோய் கடந்த 60 கோடி ஆண்டுகளுக்கு முன்பே தோன்றியுள்ளது எனத் தெரியவந்துள்ளது. அவுஸ்திரேலியாவில் உள்ள தேசிய பல்கலைக்கழகத்தை சேர்ந்த நிபுணர்கள் மண்ணுக்குள் புதைந்து கிடந்த ஒரு விலங்கின் எலும்பு கூடுகளை எடுத்து ஆய்வு மேற்கொண்டனர்.
அவற்றில் புற்று நோய்க் கட்டிதகளை உருவாக்க கூடிய கலங்கள் இருப்பதைக் கண்டுபிடித்தனர், பின்னர் புதையுண்டு கிடந்த விலங்கின் எலும்பு கூட்டைச் சோதனை செய்ததில் அது 60 கோடி ஆண்டுகள் பழைமையானது எனவும் கண்டறியப்பட்டது. உலகின் பலகோடி ஆண்டுகளுக்கு முன்பே ஒரு கல உயிரினம் தோன்றியதாகககூறப்படுகிறது. 
அதில் இருந்து பல கல உயிரினங்கள் உருவாகிப் பரிணாம வளர்ச்சி ஏற்பட்டது. இந்த உயிரினத்தில் தான் 60 கோடி ஆண்டுகளுக்கு முன்பு புற்று நோய் இருந்ததற்கான அறிகுறிகள் உள்ளதாக நிபுணர்கள் கருத்து தெரிவித்துள்ளனர்.

இங்கிலாந்து இளவரசர் சார்ள்ஸ், டயானா தம்பதியின் மூத்த மகன் வில்லியம். இவருக்கு எதிர்வரும் ஏப்ரல் 29ம் திகதி இலண்டனில் திருமணம் நடைபெற உள்ளது. இவர் தனது நீண்ட நாள் காதலி கேட் மிடில்டன்னை மணக்கிறார். திருமணத்துக்கு இங்கிலாந்து பிரதமர் டேவிட் கமுரூன் நிச்சயம் அழைக்கப்படுவார் என தெரிகிறது.
அதே நேரம் அமெரிக்க ஜனாதிபதி ஒபாமா மற்றும் உலகத் தலைவர்களுக்கு அழைப்பு அணுப்பப்பட மாட்டாது எனத் தெரிவிக்கப்படுகிறது. ஏனெனில் இளவரசர் வில்லியம் பட்டத்து அரசர் இல்லை. 
அவரது தந்தை சார்ள்சுக்கு அடுத்தபடியாக 2ஆவது இடத்தில் தான் உள்ளார் இங்கிலாந்து கால்பந்து வீரர்கள் டேவிட், மற்றும் பெக்காம் ஆகியோர் திருமணத்துக்கு அழைக்கப்பட உள்ளனர். மேலும் வில்லியம் தனது முன்னாள் காதலிகள் ஜெகா கிரேக், ஒலிவியா ஹன்ட் ஆகியோருக்கு திருமண அழைப்பு அனுப்பியுள்ளார்.
அதே போன்று கேட் மிடில்டன் தனது முன்னாள் காதலரை தனது திருமணத்துக்கு அழைத்துள்ளார். திருமணத்துக்கு இன்னும் 1 மாதமே உள்ளது. இளவரசர் வில்லியமின் பாட்டி மகாராணி எலிசபெத் அனைவரையும் திருமணத்துக்கு அழைப்பது போன்று பத்திரிகை தயாரிக்கப்பட்டுள்ளது.
அநேகமாக 1900 பேர் முதல் 2 ஆயிரம் பேருக்கு அழைப்பு அனுப்பப்படலாம் என தெரிகிறது. ஆனால் அவர்களின் பட்டியல் வெளியிடப்படவில்லை. இளவரசர் வில்லியம் திருமணத்துக்கு குதிரை வண்டி மற்றும் கார் ஏற்பாடு செய்யப்பட்டுள்ளன. திருமணம் நடக்கும் வெஸ்ட் மினிஸ்டர் அபே தேவாலயத்துக்கு கேட் மிடில்டன் 1977 ரோல்ஸ் றொய்சில் செல்லவிருக்கிறார். 
பின்னர் தேவாலயத்திலிருந்து இளவரசர் வில்லியம் கேட் மிடில்டன் ஆகியோர் 5 குதிரை வண்டிகள் தொடர பக்கிங்க்ஹாம் மாளிகைக்குச் செல்வர். இளவரசர் வில்லியம் மற்றும் கேட்மிடில்டன் ஆகியோரின் திருமணத்தை முன்னிட்டு 5 பவுண் பெறுமதியான நாணயக்குற்றி ஒன்றும் வெளியிடப்படவுள்ளது. 
வருங்கால மன்னர் மற்றும் மகாராணி ஆகியோரின் படங்கள் ஒரு புறத்திலும், தற்போதைய மகாராணி மற்றும் அவரின் கணவர் ஆகியோரின் படங்கள் மறுபுறத்திலும் பொறிக்கப்பட்டதாக இந்த நாணயக் குற்றி அமையவுள்ளது. இந்த நாணயக் குற்றியின் மாதிரி வரைபடம் அண்மையில் வெளியிட்டு வைக்கப்பட்டடது. இந்த 5 பவுண் நாணயக் குற்றியின் விலை 9.99 பவுண்களாக இருக்கும்.
