ஸ்பெக்ட்ரம் ஊழல் குற்றப்பத்திரத்தில்தயாளு பெயர் சேர்க்கப்படாதது ஏன்!


ஸ்பெக்ட்ரம் ஊழல் குறித்த துணை குற்றப்பத்திரிகையில், தமிழக முதல்வர் கருணாநிதியின் மனைவியும், கலைஞர் தொலைக்காட்சியில் 60 சதவீத பங்குகளை வைத்திருப்பவருமான தயாளு பெயர் இடம்பெறாதது அரசியல் வட்டாரங்களில் பெரியதொரு விவாதத்தை ஏற்படுத்தியுள்ளது.
ஸ்பெக்ட்ரம் விவகாரத்தில் கடந்த 2ம் திகதி முதல் குற்றப்பத்திரத்தை கடந்த திங்கட்கிழமை தாக்கல் செய்தது. ஸ்பெக்ட்ரம் இலஞ்சப்பணம் கலைஞர் தொலைக்காட்சிக்கு கைமாற்றப்பட்ட விடயத்தில் கனிமொழியின் பங்கை குற்றப்பத்திரத்தில் விலாவாரியாக விளக்கியுள்ள சி.பி.ஐ. தயாளு பெயரை சேர்க்கவில்லை.
கடந்த திங்கட்கிழமை தாக்கல் செய்த துணை குற்றப்பத்திரிகையில் இதற்கான காரணத்தை தெளிவுபடுத்தியுள்ளது குறித்து சி.பி.ஐ. வட்டாரங்கள் கூறியதாவது: தயாளுவின் வயது மற்றும் உடல் நிலையை மேற்கோள்காட்டியுள்ளது தவிர, அவருக்கு தமிழைத் தவிர வேறு மொழிகள் தெரியவில்லை. 2007 ஜுலை 27ம் திகதி அன்று நடந்த நிர்வாகசபை கூட்ட விபர புத்தகத்தின் விவரங்களில் இருந்து தயாளு தனது இயலாமையை முறைப்படி நிர்வாகத்திற்கு தெரிவித்துள்ளார். 
கலைஞர் தொலைக்காட்சி நிர்வாக சபை கூட்ட ஆலோசனைகளை ஆராய்ந்த போதிலும், கலைஞர் தொலைக்காட்சியிலிரு ந்து கைப்பற்றப்பட்ட ஆவணங்களை வைத்து பார்க்கும்போதும், முக்கிய முடிவுகள் எதிலும் இவர் பங்கேற்கவில்லை. இவர் சார்பாக சரத்குமார் தான் பொறுப்பேற் றுள்ளார். சரத்குமாருக்கு தன் சார்பாக முடிவெடுக்கும் அதிகாரத்தையும் தயாளு அளித்துள்ளார். கலைஞர் தொலைக்காட்சியின் எந்த ஒரு ஆவணங்களிலும் தயாளு கையெழுத்திடவில்லை. 
இந்த தொலைக்காட்சி நிர்வாகசபை உறுப்பினரையும் தேவைக்காக மட்டுமே இவரது இருப்பு அவசியப்பட்டு இருக்கிறது. தயாளு இந்த நிலை குறித்து முறைப்படி கம்பெனி ஆப்ரிஜிஸ்ட்டரார் தரப்புக்கும் தகவல் தெரிவிக்கப்பட்டுவிட்டது.
இதை வைத்து பார்க்கும்போது, கலைஞர் தொலைக்காட்சிக்கு வந்த இலஞ்சப்பண பரிவர்த்தனைகளில் அவர் ஈடுபட்டதாகவோ, அதுபற்றி தெரிந்திருக்க வாய்ப்பு இருக்க வேண்டும்மென்பதையோ நிரூபிக்க இயலாத நிலை ஏற்பட்டுள்ளது. மேலும், அவரைப் பொறுத்தவரை, அவர் 60 சதவீத பங்குகளை கலைஞர் தொலைக்காட்சியில் வைத்திருப்பதாக கூறப்பட்டாலும், அவர் ஒரு பங்குதாரர் என்ற அளவில் மட்டுமே இருந்துள்ளார்.
ராஜா, கனிமொழி, சரத்குமாருக்கும், பல்வா தரப்புக்கும் இடையில் நடந்த பேரங்கள் குறித்து அவர் அறிந்திருக்கவோ அவர்களது கூட்டுச்சதியில் பங்கேற்றதாகவோ கருத வாய்ப்பில்லை என்பதால், அவரது பெயர் சேர்க்கப்படவில்லை. இவ்வாறு சி.பி.ஐ. வட்டாரங்கள் தெரிவிக்கின்றன.
இருப்பினும், துணை குற்றப்பத்திரத்தில் வரிசைப்படுத்தப்பட்டிருக்கும் சாட்சிகள் பட்டியலில் தயாளு பெயர் இடம் பெற்றுள்ளது. மொத்தம் 29 சாட்சிகளின் பெயர்கள் உள்ளன. அதாவது, சாட்சி எண் 126லிருந்து சாட்சி எண் 154 வரை உள்ளது. இதில் தயாளு பெயர் சாட்சி எண் 143 ஆக குறிப்பிடப்பட்டுள்ளது.
