மைக்கேல் ஜக்ஸன்... செத்த பிறகும் துரத்தும் கடன்!


கல்லறையிலும் கூட நிம்மதியாக தூங்க விடாத தொல்லை கடன்தான் என்ற பெரியவர்களின் வார்த்தை எத்தனை தூரம் உண்மை என்பதை மெய்ப்பிக்கிறது இசைமேதை மைக்கேல் ஜக்ஸனின் வாழ்க்கை.
மைக்கேல் ஜக்ஸன் 2009 ஆம் ஆண்டு ஜுன் மாதம் மர்மமாக இறந்தார். அளவுக்கதிகமான மாத்திரைகளால் நேர்ந்த மரணம் இது என சிலரும், அப்பட்டமான திட்டமிட்ட கொலை என்று இன்னும் சிலரும் கூறி வருகின் றனர்.
1982 முதல் தற்பொழுது வரை ஜக்சனுடைய பொப் இசை பாடல்கள் உலகம் முழுவதும் ரசிகர்களால் பெரும் வரவேற்பை பெற்று வசூலில் பெரும் சாதனை படைத்து வருகின்றன.
உலகம் முழுவதும் இன்றளவும் அவரது பாடல்களை ரசிகர்கள் பெரிதும் விரும்புகின்றனர். இந்த அளவுக்கு உலகப் புகழ் பெற்று வாழ்ந்து வந்த ஜக்சன் சாகும் போது பெரும் கடனாளியாக இருந்தார். அந்தக் கடன்களை அடைக்கத்தான் அவர் பெரியதொரு இசை நிகழ்ச்சிக்கு ஏற்பாடு செய்திருந்தார். அவரை வைத்து கோடி கோடியாக குவிக்க ஒரு கார்ப்பொரேட் கூட்டமே காத்திருந்தது. ஆனால் இந்த நிகழ்ச்சிக்கான பயிற்சிகளின் போதுதான் அவர் இறந்துபோனார்.
அவர் 2009 ஜுனில் இறந்த போது அவருக்கு 400 மில்லியன் டொலர் கடன் உள்ளதாக கடன்காரர்கள் அமெரிக்க நீதிமன்றத்தில் வழக்குத் தொடர்ந்தனர். ஆனால் இறந்த ஜக்சன் உறவினர்கள் அவருக்கு 159 மில்லியன் டொலர் அளவே கடன் உள்ளதாக நீதிமன்றத்தில் தெரிவித்தனர்.
அதன் பிறகு ஜக்சனின் சொத்துக்கள் மற்றும் அவருடைய வெளிவராத அல்பம் ஆகியவற்றை விற்பனை செய்வதன் மூலம் கடனை அடைக்க முடிவு செய்யப்பட்டது. இறுதியாக அவருடைய சொத்துக்கள் மற்றும் வெளிவராத பொப் இசை அல்பங்கள் விற்பனை செய்யப்பட்டன.
இவற்றின் மூலம் 310 மில்லியன் டொலர் குவிந்தது. ஒருவரின் மரணத்துக்குப்பின் அவரது சொத்துக்கள் மூலம் திரட்டப்பட்ட அதிகபட்ச நிதி இதுதான். இந்தப் பணத்தை வைத்து கடன்காரர்களுக்கு பணத்தை திருப்பி கொடுக்க திட்டமிடப்பட்டுள்ளது. 
வரிகள், சொந்தக்காரர்களுக்குத் தரவேண்டியது, கல்லறை வாடகை என சில செலவுகளைக் கழித்த பிறகு மீதமுள்ளதைத்தான் கடன்காரர்களுக்குத் தரமுடியும். ஜக்ஸனின் கல்லறை உள்ள இடத்துக்கு 9 இலட்சம் டொலர் வாடகை செலுத்த வேண்டுமாம். காரணம் அந்த இடம் தனியாருக்குச் சொந்தமாக உள்ளதாம்.
ஜக்ஸனின் நினைவுச் சின்ன ஆடைகள் வைக்கப்பட்டுள்ள இடத்துக்கு 35 ஆயி ரம் டொலர் வாடகை கட்ட வேண்டுமாம்.

நமது தொண்டைக்கு மேல் நாசிப் பகுதியில் நுழையும், உறுத்தும் பொருட்களை வெளியேற்ற உடல் மேற்கொள்ளும் முயற்சி தும்மலாக வெளிப்படுகிறது. 
தும்மலின் போது நாவை உயர்த்தி அண்ணத்தை தாழ்த்துகிறோம். நாசித் துளைகளை விரித்து இழுத்து அடக்கிய மூச்சுக்காற்றை மிகுந்த வேகத்துடன் விசையாக நாசி வழி செலுத்துகிறோம் இது நாசியில் அடைத்து உறுத்தும் பொருளை வெளியேற்றும் வழியாகும் இதன் விளைவா தும்மல் வருகிறது.
நாசியில் திரியிடுதல், மூக்குப் பொடி போன்ற பொருட்களை திணித்தல், துளசி, மகரந்தபொடி போன்ற பொருட்கள் மூக்கில் நுழைத்தல் போன்றவற்றின் போது உறுத்தல் ஏற்படுகிறது. உறுத்தல் ஏற்படுகையில் தானியக்கச் செயலாக தும்மல் வெளிப்படுகிறது பிறர் நம்மை நினைப்பதற்கும், தும்மலுக்கும் எவ்வித தொடர்பும் இல்லை என்பதுதான் உண்மை.
