தாய்ப் பாசம் ஈடு இணையற்றதுஅன்னையர் தினம் இதனை ஞாபகப்படுத்துகிறது


அன்னையும் பிதாவும் முன்னெறி தெய்வம், ஆலயம் தொழுவது சாலமும் சிறந்தது என்று ஒளவைப் பிராட்டியார் ஆத்திசூடி யில் குறிப்பிட்டிருந்தார். அது போன்று மாதா, பிதா, குரு, தெய் வம் என்று இன்னொரு கவிஞர் பாடியிருக்கிறார். ஒரு பிள்ளைக்கு அன்னையும், பிதாவும், குருவும் அவர்களின் வழிகாட்டிகளாக அமைந் திருந்தாலும் இவ்விரு கவிஞர்களும் அன்னைக்கே முதலிடம் கொடுத்து ள்ளார்கள். இதிலிருந்து அன்னையின் மகத்துவத்தை நாம் உணர்ந்து கொள்ளலாம்.
தனது உணவில் ஒரு பகுதியை கருவிலிருக்கும் குழந்தைக்கு 10 மாதங்கள் ஊட்டி வளர்த்த தாய், குழந்தையை பிரசவித்த பின்னர் தனது உதிரத் தையே பாலாக மாற்றி பிள்ளையை வளர்ப்பாள். இவ்விதம் தன் பிள் ளைகளுக்காக வாழ்வையே அர்ப்பணிக்கும் அன்னையர் தினம் கடந்த 9ம் திகதியன்று நாடெங்கிலும் கொண்டாடப்பட்டது.
தன்னை பெற்றெடுத்து, இவ்வுலகில் வாழவைத்துக் கொண்டிருக்கும் தாய்க்கு அன்புடன் நன்றி தெரிவிக்கும் தினமே அன்னையர் தினமாகும். தராத ரம் பாராமல் தாயார் ஏழையாக இருந்தாலும், கோடீஸ்வரியாக இருந்தா லும், வயோதிபத்தை தாண்டியிருந்தாலும், நடக்க முடியாது படுத்த படுக் கையில் இருந்தாலும் ஒரு மனிதன் தனது தாயை மதித்து அன்பு செலு த்தும் தினமே அன்னையர் தினமாகும். கீழைத்தேய பாரம்பரியங்களு க்கு அமைய இலங்கை, இந்தியா, பாகிஸ்தான், பங்களாதேஷ் மற்றும் அரபு நாடுகளின் மக்கள் தங்கள் அன்னையரை மிக உயர் நிலையில் வைத்து அன்புடன் கெளரவமாக, வாழ்நாள் பூராவும் பணிவிடை செய்து, நன்றிக்கடனை செலுத்திக் கொண்டிருக்கிறார்கள்.
ஆயினும், மேற்குலக நாடுகளில் அன்னையர் தினம் அந்த குறிப்பிட்ட தின த்தில் மாத்திரமே மிகவும் கோலாகலமாக கொண்டாடப்படுகிறது. வருட த்தில் 365 நாட்களும் மேற்கத்திய நாடுகளின் முதுமை நிலை அடைந்து ள்ள அன்னையர் வயோதிப மடத்தில் அல்லது ஒரு பராமரிப்பு நிலைய த்தில் தங்கள் வாழ்க்கையின் இறுதி நாட்களை ஓட்டிக் கொண்டிருப்பார் கள். அவர்களுக்கான பராமரிப்பு செலவினத்தை மேற்கத்திய நாடுகளின் அரசாங்கங்களே பொறுப்பேற்கின்றன. ஓரிரு அன்னையரின் பிள்ளை களே தங்கள் செலவில் தங்களுடைய தாய்மாரை வசதியான கூடிய கட் டணம் அறவிடும் பராமரிப்பு நிலையங்களில் சேர்த்திருப்பார்கள். அவர் கள் கூட தங்களின் சகல வசதிகளையும் உடைய மாட மாளிகைகளில் தங்கள் அன்னையரை வைத்து பராமரிப்பதில்லை.
சில அன்னையரின் பிள்ளைகளே கிறிஸ்மஸ் தினம், புத்தாண்டு தினம், அன்னையரின் பிறந்த தினம் ஆகிய மூன்று நாட்களில் அன்னையரை சென்று சந்தித்து அவர்களுக்கு பரிசுகளை கொடுத்து விட்டு திரும்புவா ர்கள். பொதுவாக மேற்கத்திய நாடுகளில் உள்ளவர்களில் பெரும்பாலா னோர் தங்கள் அன்னையரை அன்னையர் தினத்தில் மாத்திரமே போய் பார்த்து பூச்செண்டுகளையும், அன்பளிப்புகளையும் கொடுத்து அவர் களை மகிழ்விப்பார்கள். இது அன்னையர் மீது கொண்டுள்ள அன்பி னால் அவர்கள் செய்வதில்லை. சம்பிரதாயத்தை கெளரவிக்கும் முகமா கவே இந்த நிகழ்வுகளில் கலந்து கொள்கிறார்கள்.
ஆயினும், இலங்கை, இந்தியா, பாகிஸ்தான், பங்களாதேஷ் உட்பட கீழைத் தேய கலாசாரம் வேரூன்றியுள்ள நாடுகளின் பிள்ளைகள் தங்கள் அன் னைமாரை தாங்கள் ஏழைகளாகவோ, பணக்காரர்களாகவோ இருந்தா லும் தங்களுடன் வைத்து அவர்கள் இறக்கும் வரை பராமரிக்கும் நற் பண்பை கடைப்பிடிக்கிறார்கள். தனது அன்னை ஒரு குற்றம் செய்தவரா கவோ, கொடியவராகவோ இருந்தாலும் அத்தகைய தனிப்பட்ட விடயங் களை மறந்து, கீழைத்தேய நாடுகளில் அன்னையர் அன்போடு பிள்ளை களால் பராமரிக்கப்பட்டு அவர்கள் மரணிக்கும் வரை அன்னையரை தங்கள் இல்லங்களில் வைத்து கருணையுடன் கவனிக்கிறார்கள். இலங் கையில், மேற்கத்திய கலாசாரத்தை கடைப்பிடிக்கும் செல்வந்த குடும்பங் களில் இன்று அன்னையர் தினம் ஒரு களியாட்ட விழாவாக ஐந்து நட் சத்திர ஹோட்டல்களில் வர்த்தக ரீதியில் ஒழுங்கு செய்யப்படுகின்றன. அன்றைய தினம் செல்வந்தர்கள் தங்கள் அன்னையரை இந்த நிகழ்வுக ளுக்கு அழைத்துச் சென்று மகிழ்விப்பார்கள்.
இலங்கையின் நடுத்தர குடும்பங்களையும் வறுமை நிலையில் உள்ள குடும் பங்களையும் சார்ந்தவர்கள் ஒரு தினத்தில் மாத்திரம் அன்னையரை கெளரவிப்பதில்லை. வருடத்தில் 365 நாட்களும் அன்னையரை தங்கள் வீடுகளில் வைத்து சிறந்த முறையில் கெளரவமாக பராமரிக்கிறார்கள். இவ் விதமே பணம் இல்லாத ஏழை மக்கள் தங்கள் அன்னையரை அன்பு டன் வாழ வைக்கிறார்கள். சமீபத்தில் கொழும்பு வெலிக்கடை சிறைச்சா லையில் அன்னையர் தினம் மிகவும் கோலாகலமான முறையில் கொண் டாடப்பட்டது. இந்த அன்னையர் தின விழா, புனர்வாழ்வு மற்றும் சிறை ச்சாலை மறுசீரமைப்பு அமைச்சர் சந்திரசிறி கஜதீர தலைமையில் மிக வும் சிறப்பாக கொண்டாடப்பட்டது. அன்றைய தினத்தில் தண்டனைப் பெற்ற சிறைக் கைதிகளாகவும், விளக்கமறியல் கைதிகளாகவும் இருந்த நூற்றுக்கணக்கான அன்னையரை அவர்களின் பிள்ளைகள் வந்து பார் த்து கண்ணீர் மல்கி, கதறி அழுது அன்னையரின் காலில் விழுந்து, அவ ர்களின் ஆசீர்வாதத்தை பெற்றுக் கொண்டது மனதை நெகிழ வைக்கும் ஒரு நிகழ்வாக நடைபெற்றது. இந்த நிகழ்ச்சியில் கலந்து கொண்ட சிறை ச்சாலை ஆண், பெண் அதிகாரிகளும், ஊழியர்களும் அமைச்சர் உட் பட விசேட அதிதிகளும் அங்கு இடம்பெற்ற பாசப் பிணைப்பை பார் த்து ஒரு துளி கண்ணீரை தாங்கள் அறியாமலேயே சிந்தியதாக இந்த நிகழ்வை பார்க்கச் சென்ற எமது நிருபர்கள் கூறுகிறார்கள்.
இந்த நிகழ்வில் சிறையில் உள்ள தங்கள் அன்னையரை பார்ப்பதற்கு பிள் ளைகளும் சிறையில் உள்ள தங்கள் பிள்ளைகளைப் பார்ப்பதற்கு அவர் களின் அன்னையரும் வந்து, அன்புடன் ஒருவரை ஒருவர் அணைத் துக் கொண்ட காட்சி எல்லோருடைய மனதையும் நெகிழச் செய்வதாக அமை ந்தது. சிறைக்கைதிகளும் மனிதர்களே. அவர்களுக்கும் உணர்வுகளும், பாசமும் இருக்கின்றன என்பதை வெலிக்கடை சிறைச்சாலையில் நடை பெற்ற இந்த அன்னையர் தினம் எல்லோருக்கும் உணர்த்தக்கூடிய வகை யில் சோகம் கலந்த மகிழ்ச்சியான நிகழ்வாக முடிவு பெற்றது.
