1600 ஆண்டுகளுக்கு முற்பட்ட மாயன் மன்னர் கல்லறை கண்டுபிடிப்பு


கவுதமாலா நாட்டில் சுமார் 2600 ஆண்டுகள் பழைமையான மாயன் மன்னரின் கல்லறை கண்டுபிடிக்கப்பட்டுள்ளது. மாயன் நாகரிகம், மத்திய மற்றும் வடக்கு அமெரிக்கப் பகுதிகளில் பரவியிருந்தது. மாயன் அரசர்கள் மக்களால் கடவுள் போல கருதப்பட்டனர். கி. பி. 250 முதல் 900 வரை இவர்களது காலம் ஆகும். பிரவுன் பல்கலைக்கழகத்தைச் சேர்ந்த ஸ்டீபன் ஹுஸ்டன் தலை மையிலான அகழ்வாராய்ச்சியாளர்கள், கவுதமாலா நாட்டில் அகழ்வாராய்ச்சி மேற்கொண்டனர். 
அப்போது 1600 ஆண்டு பழைமையான, மாயன் மன்னரின் கல்லறை கண்டுபிடிக்கப்பட்டுள்ளது. அதிலிருந்து 6 குழந்தைகளின் எலும்புக்கூடுகளும், பீங்கான், துணிகள் உள்ளிட்ட ஏரா ளமான பொருட்களும் கண்டெடுக் கப்பட்டுள்ளன. 
இந்தப் பொருட்கள் மாயன் மன்னர் பயன்படுத்தியதாக இருக்கலாம் என்று ஆராய்ச்சியாளர்கள் கருதுகின்றனர். குழந்தைகள், மாயன் அரசன் இறந்தபோது அவனுக்காக பலி கொடுக்கப்பட்டவர்களாக இருக்கலாம் என கூறப்படுகிறது. இது, கி. பி. 350- 400க்கு இடைப்பட்ட காலத்தில் வாழ்ந்த மாயன் மன்னரின் கல்லறையாக இருக்கலாம் எனத் தெரிகிறது. 
கல்லறையில் குடைந்தும், செதுக்கியும் உருவாக்கப்பட்ட சிற்பங்கள் ஏராளமாக உள்ளன. கல்லறையில் இருந்து எடுக்கப்பட்ட பொருட்கள் குறித்து ஆராய்ச்சி நடந்து வருகிறது. இதன் மூலம் மேலும் பல தகவல்கள் தெரியவரும் என்கிறார்கள் ஆரா ய்ச்சியாளர்கள்.
* * * * *

அதிக திறன் வாய்ந்த டெல்டா செரமிக் மூலம் செய்யப்படும் நவீன இடுப்பு மூட்டுமாற்று அறுவை சிகிச்சையை இந்தியாவில் முதல் முறையாக சென்னை மியாட் மருத்துவமனை அறிமுகப்படுத்தி உள்ளது.
இது தொடர்பாக மியாட் மருத்துவமனையின் இடுப்பு மூட்டு மாற்று அறுவை சிகிச்சை பிரிவின் இயக்குனர் வைத்தியர் பிரித்வி மோகன்தாஸ் நிருபர்களுக்கு பேட்டி அளித்த போது அவர் கூறியதாவது :
1970, 1980களில் வயதானவர்களுக்கு இடுப்பு மூட்டு தேய்ந்து போனால் பிளாஸ்டிக் மற்றும் ஸ்டெயின்லெஸ் இரும்பினால் செய்த மூட்டுகளை பயன்படுத்தி மூட்டு அறுவை கிச்சையை செய்தனர். அதன்பிறகு 1990, 2000 களில் பிளாஸ்டிக், ஸ்டெயின்லெஸ் இரும்புக்கு பதிலாக முழுவதும் உலோகங்களில் செய்த மூட்டுகள் பயன்படுத்தப்பட்டன.
இந்த மாதிரியான மூட்டு மாற்று அறுவை சிகிச்சை நீண்ட காலத்திற்கு பயன்தரவில்லை. இளம் வயதினர் செய்தால் குறிப்பிட்ட சில ஆண்டுகள் கழித்து மீண்டும் அறுவை சிகிச்சை செய்ய வேண்டியதிருக்கும். அதோடு இந்த முறையினால் காலப் போக்கில் மூட்டுகளுக்குள் தூசி உருவாகி ஒவ்வாமை ஏற்படும். கட்டிகள் உருவாகும். சிகிச்சை எடுத்துக்கொண்ட தாய்மார்களுக்கு பிறக்கும் குழந்தைகளின் ஆரோக்கியம் பாதிக்கப்படும்.
அதுமட்டுமின்றி அறுவை சிகிச்சை செய்துகொண்டவர்கள் தரையில் கால்களை மடக்கிக்கொண்டு உட்கார இயலாது. இந்திய வகைக் கழிப்பறையை பயன்படுத்த மிகவும் சிரமமாக இருக்கும். நாட்கள் செல்லச்செல்ல மூட்டுகள் இடமாறிவிடும் அபாயமும் உண்டு. இத்தகைய பிரச்சினைகளுக்கு முற்றுப்புள்ளி வைக்கும் வகையில் வந்திருப்பதுதான் நவீன டெல்டா செரமிக் இடுப்பு மூட்டு மாற்று அறுவை சிகிச்சை.
பழைய அறுவை சிகிச்சை முறையில் ஏற்படும் ஒரு பிரச்சினைகூட இந்த முறையில் ஏற்படாது. செயற்கை கட்டிகள், ஒவ்வாமை, மூட்டு இடமாறுவது உட்பட எந்த விதமான பக்கவிளைவுகளும் உண்டாகாது. ஒருமுறை அறுவை சிகிச்சை செய்தால் போதும் அதன்பிறகு இரண்டாம் முறையாக அறுவை சிகிச்சை தேவையில்லை. இது வயதானவர்கள் இளம் வயதினர் அனைவருக்கும் ஏற்ற சிகிச்சை முறையாகும்.
இந்த அறுவை சிகிச்சையில் பயன்படுத்தப்படும் டெல்டா செரமிக்கினால் மூட்டுகள் அதிக திறன் வாய்ந்தவை. சாதாரண செரமிக்கை விட 30 சதவீதம் உறுதியானது. டெல்டா செரமிக் சிகிச்சைக்குப் பிறகு உடனடியாக இயல்பு வாழ்க்கைக்கு திரும்பிவிடலாம். எப்போதும்போல் தரையில் கால்களை மடக்கி சாதாரணமாக உட்காரலாம்.
செரமிக் மூட்டுகள் இங்கிலாந்து நாட்டில் இருந்து இறக்குமதி செய்யப்படுகிறன.
ஆசிய - பசுபிக் பிராந்தியத்தில் முதல் முதலாக சென்னை மியாட் மருத்துவமனையில்தான் இந்த புதிய முறை அறுவை சிகிச்சை அறிமுகப்படுத்தப்பட்டு இருக்கிறது என வைத்தியர் பிரித்வி மோகன்தாஸ் கூறினார்.
